COLUMN Nudhakkaa Vaahaka: Umarakee raajjeyge Sirisena ah vedhaanetha? | Mihaaru\nރައީސް ޔާމީނާއި ހޯމް މިނިސްޓަރު އުމަރު ނަސީރު ފުލުހުންގެ ރަސްމިއްޔާތެއްގައި ބައިވެރިވެވަޑައިގަންނަވަނީ\nކޮލަމް ނުދައްކާ ވާހަކަ: އުމަރަކީ ރާއްޖޭގެ ސިރިސޭނާ އަށް ވެދާނެތަ؟\n17 ޖޫން 2016 - 08:08 47 comments\nރާއްޖޭގެ ވެރިކަންކުރާ ޕާޓީގެ ރިޔާސީ ޓިކެޓް ދިނުމުގެ މައްސަލާގައި އުޅޭ ޚިލާފުގެ ވާހަކަ ފަށާނީ އަވަށްޓެރި ސްރީ ލަންކާއާ ހިސާބުންނެވެ. އެ ގައުމުގެ އެންމެ ފަހުގެ ރިޔާސީ އިންތިޚާބުގައި މަހިންދަ ރާޖަޕަކްސަ އަށް ވެރިކަން ގެއްލުނީ ވަފާތެރި ވަޒީރުންގެ ތެރޭގައި ހިމެނިވަޑައިގެންނެވި މައިތިރްޕަލާ ސިރިސޭނާ ކުއްލިއަކަށް އިސްތިއުފާ ދެއްވައި އިދިކޮޅު ކެންޑިޑޭޓެއްގެ ގޮތުގައި ނިކުމެވަޑައިގަތުމުންނެވެ. އެކަން ވީ ރާޖަޕަކްސަ އަށް ވަރަށް ބޮޑު ޝޮކަކަށެވެ. ރާޖަޕަކްސަގެ ހުރިހާ ކަމެއް އެނގިވަޑައިގަންނަވާ ހިސާބުގައި އެކުގައި މަސައްކަތްކުރައްވަން ހުންނެވި ބޭފުޅަކު އޭނާއާ ދެކޮޅަށް ނިކުންނަވާނެ ކަމީ ރާޖަޕަކްސަ ކާމިޔާބީ ހޯއްދަވަން ޖެއްސެވި ހިސާބުތަކުން އައި ނަތީޖާއެއް ނޫނެވެ. އަދި އާދަޔާ ޚިލާފު އާރާއި ބާރުގައި ހުންނެވި ރާޖަޕަކްސަ އަށް ނާކާމިޔާބުވި އެވެ.\nޕްރައިމަރީއަކާ ނުލައި ޕީޕީއެމްގެ ރިޔާސީ ޓިކެޓް މިހާރުގެ ރައީސް އަބްދުﷲ ޔާމީނަށް ދިނުމާ މެދު ޕާޓީ ތެރޭގައި ޚިޔާލު ތަފާތުވެފައި ވާއިރު އެ ޕާޓީގެ އެންމެ ފުރަތަމަ ޕްރައިމަރީގައި ޔާމީނާ ވާދަކުރެއްވި މިހާރުގެ ހޯމް މިނިސްޓަރު އުމަރު ނަސީރު ތާއީދުކުރައްވަނީ އެކަމާ މެދު ކޮންގްރެސް އިން ގޮތެއް ނިންމާށެވެ. ސިރިސޭނާ ކުއްލިއަކަށް ރިޔާސީ ރޭހަށް ނިކުމެވަޑައިގަތީ ވެރިކަމަށް ވަޑައިގަތުމުގެ ޝައުގުވެރިކަން ކުރިން ހާމަކުރެއްވުމެއް ނެތި އެވެ. ލަންކާގެ މިސާލު އުމަރާ އެހާ ބޮޑަށް ގުޅުވެން ނެތް ނަމަވެސް އުމަރަކީ ރައީސް ޔާމީންގެ ކެބިނެޓްގައި، ވެރިކަމުގެ އުންމީދާ އެކު މަސައްކަތްކުރައްވާ ބޭފުޅެކެވެ. އެއީ ތޯތޯ ވާހަކައެއް ނޫނެވެ. އުމަރު ގެންދަވަނީ ފާޅުގައި އެ ވާހަކަ ދައްކަވަމުންނެވެ.\nޕްރައިމަރީގެ މައްސަލާގައި ރައީސް ޔާމީނަށް ފަހިނުވާ ގޮތަކަށް އުމަރުގެ ވިސްނުން ހުރުމުގެ މާނަ އަކީ ކުރިން ވިދާޅުވެފައިވާ ވަރަށް ވުރެ އަވަހަށް ރިޔާސީ ރޭހަށް ނިކުމެވަޑައިގެންފާނެ ކަމުގެ އިޝާރާތެއް ހެއްޔެވެ؟ ނުވަތަ މިއީ ޑީއާރްޕީ ރޫޅި ޕީޕީއެމް އުފެދުމަށް މެދުވެރިވި ފަދަ ސީރިއަސް މައްސަލަތަކެއްގެ ކޮޅުމަތި ހެއްޔެވެ؟\nހޯމް މިނިސްޓަރު އުމަރު "މިހާރު"އާ ވާހަކަ ދައްކަވަނީ: ވެރިކަން ކުރެއްވުމަކީ އުމަރުގެ ހުވަފެނެއް. --ފޮޓޯ: މުހައްމަދު ޝަރުހާން/މިހާރު\nއުމަރު ވަނީ ރިޔާސީ އިންތިޚާބަށް ޝައުގުވެރިވެވަޑައިގަންނަވާ ކަމަށް ވިދާޅުވެ ރައީސް އަބްދުﷲ ޔާމީންގެ ދެ ދައުރަށް ފަހު ރިޔާސީ ރޭހަށް ނިކުމެވަޑައިގަންނަވާނެ ކަމަށް މީޑިއާގައި ވިދާޅުވެފަ އެވެ. މި ވާހަކަ މިގޮތަށް ދައްކަވާފައި ވާއިރު ރައީސް ކަމަށް ޔާމީން ވަޑައިގެންނެވުމުގެ ކުރިން ޕީޕީއެމްގެ ފުރަތަމަ ޕްރައިމަރީގައި ޔާމީނާއި އުމަރުގެ ކުރިމަތިލުން ދިޔައީ ވަރަށް ހުތުރުކޮށް ކަން ފާހަގަކުރަން ޖެހެ އެވެ.\nޔާމީންގެ އިސްތަށިފުޅުގައި ސީރިއަސް ބޮޑެތި ތުހުމަތުތަކެއް އެޅުއްވި އުމަރު ޕްރައިމަރީގެ ނާކާމިޔާބީ އަށް ފަހު ވެސް ޔާމީނަށް ބަހުގެ ހަމަލާ ދެއްވުން އޭރު ހުއްޓައެއް ނުލެއްވި އެވެ. އެންމެ ފަހުން ޕާޓީން ވަކިކުރީ އެވެ. ދެން ފެނުނީ ޕީޕީއެމްގައި އުމަރަށް ތާއީދުކުރި ގިނަ އަދަދެއްގެ މެންބަރުންނާ އެކު އުމަރު ޖުމްހޫރީ ޕާޓީގެ ހަރުގެއިންނެވެ. ޖުމްހޫރީ ޕާޓީން ވެސް އުމަރު ފެއްޓެވީ ޔާމީނަށް ކުރައްވާ ތުހުމަތުތައް ތަކުރާރު ކުރެއްވުމަށެވެ. އެކަން ނިމުމަކަށް އައީ އުމަރު ދުވަހަކު ވެސް ގުޅިވަޑައިނުގަންނަވާނެ ކަމަށް ވިދާޅުވަމުން ގެންދަވާ، ކުރީގެ ރައީސް މުހައްމަދު ނަޝީދާ ދެކޮޅަށް ނުކުންނަވަން ޖެހުނު ހިސާބުންނެވެ. އެމްޑީޕީއާ ދެކޮޅަށް ނަމަ އުމަރުގެ ފިކުރު ގުރުބާން ކުރެއްވުމަށް ތައްޔާރަށް ހުންނަވާކަން މާޒީން ހެކިދެ އެވެ. އެހެންވެ އެމްޑީޕީގެ ސަރުކާރާ ދެކޮޅަށް ޖުމްހޫރީ ޕާޓީއާ އެކު އުމަރު ޔާމީނަށް އެއްބާރުލުން ދެއްވުމަކީ އާދަޔާ ޚިލާފު ކަމެއްގެ ގޮތުގައި ބެލެވޭކަށް ނެތެވެ.\nއިންތިޚާބަކާ ނުލައި ޔާމީނަށް ޓިކެޓް ދޭން ތާއީދުކުރައްވާ ބައެއް ބޭފުޅުން ގެންދަވަނީ ޕްރައިމަރީއެއް ބާއްވައިފި ނަމަ އެންމެ ފުރަތަމަ ޕްރައިމަރީގައި ދިމާވި ފަދަ މައްސަލަތަކެއް ކުރިމަތި ވެދާނެ ކަމުގެ އިންޒާރު ދެއްވަމުންނެވެ. މި ބުނުން އަމާޒުވަނީ ސީދާ އުމަރަށެވެ.\nޕީޕީއެމް އަށް ވެރިކަން ލިބުނީ އުމަރާ އެކު އޭރު މަސައްކަތްކުރި ޖުމްހޫރީ ޕާޓީގެ ވެސް ބައިވެރިވުމާ އެކު ކަމަށް ވުމުން، އެ ޕާޓީ އަށް ލިބުނު ފުރުސަތެއްގައި އުމަރު ވަޑައިގަތީ ހޯމް މިނިސްޓަރު ކަމަށެވެ. އެއާ އެކު އުމަރުގެ ބަސްމަގު ބަދަލުކުރެއްވި އެވެ. ޔާމީނާ ދެކޮޅަށް ކުރެއްވި ތުހުމަތުތައް ސާބިތު ނުވާ ކަމަށް، ރައްޔިތުންގެ މަޖިލީހުގައި ވިދާޅުވެ އެ ތުހުމަތުތައް އިދިކޮޅު އެމްޑީޕީގެ ލީޑަޝިޕަށް ރައްދުކުރެއްވި އެވެ.\nހއ. ހޯރަފުށީގެ ޕޮލިސް ސްޓޭޝަންގެ ބިންގާ އެޅުމަށް މިނިސްޓަރު އުމަރު (މ) ހޯރަފުށީގައި ފުލުހުންގެ ބައެއް ވެރިންނާ އެކު. --ފޮޓޯ:ޕޮލިސް\nރައީސް ޔާމީންގެ ފުރަތަމަ ދައުރު ނިމުމަކާ ދިމާލަށް ދާއިރު ޚިޔާލު ތަފާތުވުން އުޅެނީ ޕްރައިމަރީއަކާ ނުލައި ޔާމީނަށް 2018ގެ ޓިކެޓް ދިނުމުގެ މައްސަލައިގަ އެވެ. އުމަރު އަބަދުުވެސް ވަފާތެރިކަން ދައްކަވަމުން ގެންދަވާ، ޕާޓީގެ ރައީސް އަދި ކުރީގެ ރައީސް މައުމޫން ހުންނެވީ ވާދަވެރިކަމެއް ނެތި ރައީސް ޔާމީނަށް ޓިކެޓް ހަދިޔާކުރައްވާ ވިސްނުންފުޅެއްގައި ނޫންކަން، މީޑިއާ އަށް ލީކުވި މެސެޖުތަކަކުން ވަނީ ކަށަވަރުވެފަ އެވެ. އިންތިޚާބަކާ ނުލައި ޔާމީނަށް ޓިކެޓް ދޭން ތާއީދުކުރައްވާ ބައެއް ބޭފުޅުން ގެންދަވަނީ ޕްރައިމަރީއެއް ބާއްވައިފި ނަމަ އެންމެ ފުރަތަމަ ޕްރައިމަރީގައި ދިމާވި ފަދަ މައްސަލަތަކެއް ކުރިމަތި ވެދާނެ ކަމުގެ އިންޒާރު ދެއްވަމުންނެވެ. މި ބުނުން އަމާޒުވަނީ ސީދާ އުމަރަށެވެ. ޕްރައިމަރީގައި ވީ ކަމެއް ވެފައި އޮތީ އުމަރާއި ޔާމީންގެ ކުރިމަތިލުމުގައި ކަމަށް ވާތީ ޔާމީންގެ ސަޕޯޓަރުން އެ ވިދާޅުވަނީ 2018 ގައި ޔާމީނާ ދެކޮޅަށް އުމަރު ނިކުމެވަޑައިގެންފާނެ ވާހަކަ ކަމަށް މާނަކުރެވިދާނެ އެވެ.\nޕީޕީއެމްގެ އަސާސީ ގަވައިދު ބުނާ ގޮތުން ޕާޓީގެ ފަރާތުން ވެރިކަމުގައި ހުންނެވި ބޭފުޅަކަށް އިންތިހާބަކާ ނުލައި ޓިކެޓް ދޭން ކޮންގްރެސްގައި ގޮތެއް ނިންމޭނީ ވެރިކަމުގައި ހުންނެވި ބޭފުޅަކާ ވާދަކުރައްވަން ބޭނުންފުޅުވާކަން ޕާޓީގެ ތެރެއިން ބޭފުޅަކު އިއުލާނުކުރައްވައިފި ނަމަ އެވެ. އެފަދަ ހާލަތެއްގައި ޕްރައިމަރީ ބާއްވާނީތޯ ނުވަތަ ވެރިކަމުގައި ހުންނެވި ބޭފުޅަކަށް ފުރުސަތު ދެއްވާނީތޯ ނިންމާނީ ކޮންގްރެސް އިންނެވެ. މި ވަގުތު އައިސް ޖެހުމުގެ ކުރިން ރައީސް ޔާމީނަށް ޓިކެޓް ކަށަވަރުކުރުމުގެ މަސައްކަތް ފެށުމުން ޕާޓީގެ ތެރޭގައި ވާދަވެރިކަމެއް އުޅެނީ ކަމަށް ބަލަން ޖެހެ އެވެ. ޕްރައިމަރީ ބާއްވައިފި ނަމަ ކުރިން ވީ ގޮތް ވެދާނެ ކަމަށް ބުނަނީ އުމަރު ޝައުގުވެރިކަން ފާޅުކުރައްވަފާނެތީ ހެއްޔެވެ؟ މިއީ ބޮޑު ސުވާލެކެވެ.\nރިޔާސީ އިންތިހާބަށް ވާދަކުރައްވާނީ ރައީސް ޔާމީންގެ ދެ ދައުރު ފުރިހަމަވުމުން ކަމަށް އުމަރު ވިދާޅުވެފައި ވިޔަސް އެއީ ހާލަތު ބަދަލުވެ އުމަރު ވެސް އެހެން ގޮތެއް ނުނިންމަވާނެ ކަމަށް ގަބޫލުކުރަން ޖެހޭ ސަބަބެއް ނޫނެވެ.\nއިތުރު ލިޔުންތައް އުމަރު ނަސީރު ކޮލަމް ހޯމް މިނިސްޓަރު ޕީޕީއެމް ރައީސް އަބްދުﷲ ޔާމީން މައިތުރިޕާލާ ސިރިސޭނާ ނުދައްކާ ވާހަކަ


Banduge ethere fuh beyrah oi kujjaa operation koh aadhaige haalathakah | Mihaaru\nއިލިއޮޓްގެ މަންމަ އާއި ބައްޕަ އޮޕަރޭޝަނަށް ފަހު އިލިއޮޓް ގޮވައިގެން\nބަނޑުގެ އެތެރެފުށް ބޭރަށް އޮތް ކުއްޖާ އޮޕަރޭޝަންކޮށް އާދައިގެ ހާލަތަކަށް\n16 ފެބުރުއަރީ 2017 - 06:11 1 comment\nއޭނާ އުފަންވީއިރު ބަނޑާއި ބޮޑުކަމުދާ ނިޒާމު، ފެލޯޕިއަން ޓިއުބްސް އަދި އޯވަރީޒް ފަދަ ގުނަވަންތައް ހުރީ ހަށިގަނޑުގެ ބޭރުގަ އެވެ. މިއީ ވަރަށް މަދުން ނޫނީ ދިމާ ނުވާ ކަމެކެވެ. ނަމަވެސް ދެ ގަޑިއިރުގެ ދިގު އޮޕަރޭޝަނަކަށްފަހު އެލިއޮޓްގެ ހާލު މިހާރު ރަނގަޅެވެ. މިހާރު އޭނާ އަކީ ސިއްހަތު ރަނގަޅު ކުއްޖެކެވެ. އުމުރުން ހަތަރު މަސް ވެއްޖެ އެވެ.\nއެމެރިކާގެ ނޯތު ކެރޮލައިނާގެ ނިއު ހެނޮވާ ރީޖަނަލް މެޑިކަލް ސެންޓަރުގައި އެލިއޮޓް އުފަންވީ މިދިޔަ ސެޕްޓެމްބަރު މަހުގެ 11 ވަނަ ދުވަހު އެވެ. އޭރު އޭނާގެ މަންމަ ބަނޑުގައި ރިހޭތީ އުޅޭތާ 42 ގަޑިއިރު ވެއްޖެ އެވެ.\nއިލިއޮޓް ވިހޭއިރު، ބަނޑުގެ އެތެރޭގައި ހުންނަންޖެހޭ ހުރިހާ ބައިތަކެއް ހުރީ ބޭރުގައި\nމިއީ ގެސްޓްރޯސްކިސިސް ކިޔާ ބައްޔެއްގެ ސަބަބުން ދިމާވި ކަމެކެވެ. ހަށިގަނޑުގެ ތެރޭގައި ހުންނަން ޖެހޭ ގުނަވަންތަކަށް އެތެރޭގައި ބޮޑު ނުވެވިގެން ގުނަވަންތައް ހަށިގަނޑުގެ ބޭރުގައި އުފެދެނީ އެވެ.\nއިލިއޮޓްގެ މަންމަ މޭރީ ބުނީ ބަނޑަށް 19 ހަފުތާގައި ހެދި ސްކޭނުން ދަރިފުޅަށް އެ މައްސަލަތައް ދިމާވެފައިވާކަން އެނގުނު ކަމަށެވެ.\nކުއްޖާ އުފަންވުމާ އެކު ވަގުތުން ޕްލާސްޓިކް ކޮތަޅަކަށް ކުއްޖާ ލި އެވެ. އެއީ ހަށިގަނޑުގެ ބޭރުގައި ހުރި ގުނަވަންތަކަށް ވައިގެ އަސަރު ކުރިޔަށް ނުދިނުމަށެވެ. އަދި އުރާލަން ވެސް ނުލިބި ވަގުތުން އޮޕަރޭޝަން ކުރަން ގެންދިޔައީ ކަމަށް މޭރީ ބުންޏެވެ.\nއޮޕަރޭޝަން ކުރިޔަސް އެންމެ ފުރަތަމަ އިލިއޮޓްގެ ހުރިހާ ގުނަވަނެއް ބަނޑަށް ފިޓް ކުރެވޭ ގޮތެއް ނުވި އެވެ. އެހެންވެ ކޮތަޅުން ނިވާ ނުވި ގުނަވަންތައް ބެހެއްޓީ ހަށިގަނޑުން ބޭރުގަ އެވެ. ނަމަވެސް 12 ވަރަކަށް ދުވަހުގެ ތެރޭގައި ހުރިހާ ގުނަވަންތަކެއް ބަނޑުގެ އެތެރެއަށް ލައި ހަމަޖެއްސި އެވެ.\nހޮސްޕިޓަލުގެ ތަރުޖަމާނު ބުނި ގޮތުގައި އިލިއޮޓަށް ދިމާވި ގެސްޓްރޯސްކީސިސް ފަދަ ބަލި ތަކަކީ އުފެދެމުންދާއިރު ބަނޑުގެ ބޭރު ފަށަލައަށް އަންނަ އައިބު ކަމަކުން ދިމާވާ ކަމެކެވެ. މައިމީހާގެ ބަނޑުތެރޭގައި އޮންނައިރު ކުއްޖާގެ ބަނޑު އުފެދެންވާ ގޮތަށް ނުއުފެދުމުގެ ސަބަބުން ބަނޑުގައި ހުންނަން ޖެހޭ ގުނަވަންތައް ހަށިގަނޑުން ބޭރުގައި އުފެދެން މެދުވެރިވަނީ އެވެ.\nއިތުރު ލިޔުންތައް ސިއްހަތު އެމެރިކާ ކުޑަކުދިން މައިންގެ ސިއްހަތު


އެ ރިޕޯޓުގައި ވަރަށް ބޮޑަށް، އިންޑިއާ ސަރުކާރުގެ އެ ނިންމުން ދިފާއުކޮށް ލިޔެފައިވެއެވެ. މިގޮތުން، އެ ނިންމުމުގެ ސަބަބުން ހައްޤުތަކުން މަހްރޫމްވެފައި ތިބި ވަރަށް ގިނަ މީހުންގެ ހައްޤުތައް ލިބިގެން ގޮސްފި ކަމަށާއި، ސްކޮލަޝިޕް ލިބުން ފަދަ ގިނަ ފުރުސަތުތައް ލިބިގެން ގޮސްފައިވާ ކަމަށް ބުނެފައިވެއެވެ.ކަޝްމީރުގެ މައްސަލައިގައި އިންޑިއާ ސަރުކާރުގެ ނިންމި ނިންމުމަށް ބަޔަކު ދެކޮޅު ހެދިނަމަވެސް، މިއަދު ހަމަގައިމުވެސް އެ ނިންމުމުގެ ސަބަބުން ހައްގުތައް ކަށަވަރުވި ބަޔަކުވެސް އެބަތިއްބެވެ"\nފާއިތުވި އަހަރެއްހާ ދުވަހު އިންޑިއާ ސިފައިންގެ އަނިޔާވެރިކަން ކަޝްމީރުގެ މުސްލިމުން ތަހައްމަލު ކުރިއިރުވެސް، ރާއްޖެއޮންލައިން އަދި ރާއްޖެޓީވީ އިން މިއިން އެއްވެސް ހަބަރެއް ގެނެސްދީފައި ނުވާކަން ފާހަގަކޮށްލެވެއެވެ.ބައެއް ފަރާތްތަކުން ތުހުމަތު ކުރާގޮތުގައި، ރާއްޖެއޮންލައިނަށް ދިވެހިރާއްޖޭގައި ހުންނަ އިންޑިއާގެ ހައިކޮމިޝަނުން ފައިސާ ހަރަދުކުރެއެވެ. އެ ނޫހުން އަވަށްޓެރި ޕާކިސްތާނާއި ދެކޮޅަށްވެސް ގިނަ އަދަދެއްގެ ލިޔުންތައް ލިޔައެވެ.


މިކުންފުނީގެ ބަނދަރަށް އަންނަ ބޯޓުފަހަރުން މުދާ އަންލޯޑްކޮށް ދެއްވާނެ ފަރާތެއް ހޯދަން ބޭނުންވެއްޖެ.\nމިކުންފުނީގެ ބަނދަރަށް އަންނަ ބޯޓުފަހަރުން 1 (އެކެއް) އަހަރު ދުވަހުގެ މުއްދަތަށް ސަބްކޮންޓްރެކްޓްގެ ގޮތުގައި ކާގޯ ލޯޑު ކުރުމާއި އަންލޯޑު ކުރުމުގެ މަސައްކަތް ކޮށްދެއްވާނެ ފަރާތެއް ހޯދުމަށް ބޭނުންވެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވާ ފަރާތްތަކުން 24 އޮގަސްޓް 2020 ވާ ހޯމަ ދުވަހުގެ 13:00 އަށް މިއޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު 26 އޮގަސްޓް 2020 ވާ ބުދަ ދުވަހުގެ 13:00 އަށް އަންދާސީހިސާބު ހުށަހެޅުއްވުން އެދެމެވެ.\nމި އިޢުލާނާ ގުޅޭގޮތުން މަޢުލޫމާތު ސާފުކުރެއްވުމަށް މި އޮފީހުގެ ނަންބަރު 6888546 / 6888558 އާ ގުޅުއްވުން އެދެމެވެ.\n29 ޛުލްޙިއްޖާ 1441\n19 އޮގަސްޓް 2020\nޕަބްލިޝްކުރި ތާރީޚު: 19 އޮގަސްޓް 2020\nސުންގަޑި: 24 އޮގަސްޓް 2020 1300\n- މިކުންފުނީގެ ބަނދަރަށް އަންނަ ބޯޓުފަހަރުން މުދާ އަންލޯޑްކޮށް ދެއްވާނެ ފަރާތެއް ހޯދަން


Male' Guest House Eh Gai Zuvaan Anhenaku Rape Kohfi - Vaguthu\nމާލޭގެ ގެސްޓްހައުސްއެއްގައި ޒުވާން އަންހެނަކު ރޭޕް ކޮށްފި\nމާލޭގެ ގެސްޓް ހައުސްއެއްގައި މީގެ ދެހަފްތާއެއްހާ ދުވަސް ކުރިން ޒުވާން އަންހެނަކު ރޭޕް ކޮށްފިއެވެ.\nރޭޕް ކޮށްފައި ވަނީ މާލޭ އަށް ކޯހެއް ހަދަން އައިސް އުޅޭ ޒުވާން އަންހެނެއް ކަމަށް މައުލޫމާތު ލިބެއެވެ.\nފުލުހުން ވެސް ވިދާޅުވީ ފުލުހުންނަށް ހުށަހެޅުނު ރޭޕްގެ މައްސަލައެއް ތަޙްޤީޤު ކުރަމުން އަންނަ ކަމަށެވެ. އެމައްސަލަ ފުލުހުންނަށް ހުށަހަޅާފައި ވަނީ މިދިޔަ މަހުގެ 25 ވަނަ ދުވަހު ކަމަށް ފުލުހުން ވިދާޅުވެއެވެ. ނަމަވެސް މައްސަލަ އާއި ގުޅޭ އިތުރު އެއްވެސް މައުލޫމާތެއް ފުލުހުން ނުދެއްވައެވެ.\n"ވަގުތު" އަށް އެނގިފައިވާ ގޮތުގައި ޒުވާން އަންހެނަކު ރޭޕް ކުރި ކަމަށް ތުހުމަތު ކުރެވޭ މީހާ ހުރީ ފުލުހުންގެ ބަންދުގައެވެ. އޭނާ ބަންދުގައި ބަހައްޓަން ކޯޓުން 15 ދުވަސް ވެސް ދީފައިވާ ކަމަށް މައުލޫމާތު ލިބެއެވެ.\nމިމައްސަލައިގައި ހައްޔަރު ކޮށްފައިވާ މީހަކީ ކުށުގެ ރެކޯޑް އޮންނަ މީހެއް ކަމަށް ވެއެވެ.\nއަންހެން ކުއްޖާ ގެސްޓް ހައުސްއަށް ގެންދިޔައީ ގަދަ ކަމުން ކަމެއް ނުވަތަ ރުހުމުގައި ދިއުމުން ގަދަކަމުން ރޭޕް ކުރީ ކަމެއް ސާފެއް ނުވެއެވެ.\nގެސްޓް ހައުސްއެއްގައި ރޭޕް ކޮށްފައި ވަނީ 16 އަހަރުގެ އަންހެން ކުއްޖެއް ކަމަށް ބައެއް މީޑިއާތަކުން ރިޕޯޓް ކުރި ނަމަވެސް "ވަގުތު" އަށް ކަށަވަރު ވެފައިވާ ގޮތުގައި އެއީ 18 އަހަރު ފުރިފައިވާ ޒުވާން އަންހެނެކެވެ.\nއޮކްޓޯބަރ 7, 2018 10:39\nރުހުމުގައި ގެންގޮސް ގަދަކަމުން ރޭޕްކޮށްފާނެ.. އެކަމަކު މަގުމަތީން ގަދަކަމުން ގެސްޓުހައުސްއަކަށް 18 އަހަރުގެ ކުއްޖަކު ވައްދައި ރޭޕް ކުރެވޭނެކަމަކަށް ގަބޫލެއް ނުކުރެވޭ..\nއޮކްޓޯބަރ 8, 2018 01:19\n1. ގަދަ ކަމުން ކުރާ ރޭޕެއް ނު އޮވޭ. ރަޕަކި ރުހުމަކާ ނުލާ، މަޖުބޫރު ކޮއްގެން، ބިރު ދައްކައިގެން، ގަދަ ކަމުން ޖިންސީ ގޯނާ އެއް ކުރުން. އެހެންވީމަ ރޭޕު ވާނީ ރޭޕަށް. ރޭޕް ކެޓަގޮރީ އެއް ނުވޭ.\n2. އަންހެން ކުއްޖާ އަށް އިނގިލި ދިއްކުރުުމުގެ ބަދަލު ތިމާގެ ފިރިހެން ދަރިއަށް،ކޮއްކޮ އަށް، ބައްޕަ އަށް ބޭބ މެންނަށް އަންހެނުންނަށް އިހުތިރާމު ކުރަނ ދަސްކޮށްދީ.\n3. ދަރި މީހަކަ ހިތާ ވެގެން އުޅޭ ގޮތް ބަލާ، އެ ކުދިންނަށް ހެވާއި ނުބައި ދަސްކޮށްދީ. އެ ހިތާ ވެގެން އުޅޭ މީހަކީ ކޮން ކަހަލަ މީހެއްތޯ ބަލާ ނަސޭހަތް ދީ\n4. ޒުވާން ކުދިން ބޮލަށް އެރި މަގު ފުރައްދާ ކުއްވެރިން މުޖުތަމައު އިން ދުރު ކުރޭ.\n5. ގެސްޓް ހައުސް ތަން ތަން ރަނގަޅަށް އިންސްޕެކްޓް ކުރޭ.\nއެންމެ މުހިންމު ކަމަކަށް މުޖުތަމައު މިކަން ކަމަށާއި އަންހެނުން ގަދަރުކޮށް ހޭލުނތެރި ކަން އިތުރު ކުރުން..\nއޮކްޓޯބަރ 7, 2018 10:42\nޜޭޕިސްތާނުގެ އަވަށަކަށް ބަދަލުވަނީ\nކޯހުގެ ބޮޑުބައި ތިޔަ ނިމުނީ. ކިޔަވަންށޭކިޔާފަ ގިސް ފިރިހެނަކު ފެންނައިރައް އަވާގަ ޖެހޭތި.\nއޮކްޓޯބަރ 7, 2018 13:01\nމިތާ ހުރި ބައެއް ކޮމެންޓް ފެނިފަ އަޖާއިބު ވެއްޖައިން. ރުހުމުގަ ދިޔައީމަ އެ ރޭޕްކުރަން ޖެހުނީތަ؟ ކިޔަވަމުން މީހަކާ ރައްޓެހިވީމަ އެވީ އެއަންހެންކުއްޖާ ރޭޕް ކުރަން ދެވުނު ދަޢުވަތަކަށްތަ؟ މިކަހަލަ ގަމާރު ޖާހިލުން މި މުޖުތަމަޢުގަ ގިނަވީމަ މިފަދަ ކަމެއް ދިމާވިޔަސް ގިނަނކުދިން ސިއްރުކޮށްގެން ތިބެނީ! ބޯހަލާކު!\nހިޔަޅު ގޮސް މުސަޅުތައް ހައްލާލައިގެން ކާލިއިރު ހިމާރުވެސް ބުނިތިހެން. އެކަމަކު މުސަޅުތައް ކީއްކުރާނީ.\nއޮކްޓޯބަރ 7, 2018 11:20\nދެން މިރާއްޖޭގައި ރޭޕު ޢާއްމުވާނެ ރޭޕު އިންޑިޔާގެ އަވަށަކަށް މިރާއްޖެވާނެ ހިންހަމަޖެހިލައިގެންތިބޭ ބުދުވެސް ބަހައްޓާނެ ފައްޅިވެސް އަޅާނެ އިސްލާމް ދީނާ ދެކޮޅު ހުރިހާ ކަމެއްވެސް ކުރާނެ ބުދަށް އަޅުކަންކުރާ މީހުންގެ ފަރާތުން ވާޣިލިބިގެން އަންނަ ސަރުކާރު އޮންނާނީ ބަދެވިފައި ދިވެހިން ސަހަރޯ ހީވާނެ!\nއޮކްޓޯބަރ 7, 2018 11:22\nޖަޒީރާ ދިރިއުޅުން ޒިންމާވާން ޖެހޭނީ ރައީސް ޔާމީން - ޑރ އިޔާޒް\nއޮކްޓޯބަރ 7, 2018 11:29\nދެން ފިރިހެނުން ބުނާނީ ޗާންސްދިނީ ކީއްކުރަންހޭ\nއޮކްޓޯބަރ 7, 2018 11:33\nކިހާ ދެރަ ކަމެއްދޯ ރުހުމުގަ ވެސް އަދި ނުރުހުމުގަ ވެސް ނުޖެހޭނެ ގަޔަށް ފަޔަށް ބޮލަށް އަރާ ކަށް ދެން ކުށްވެރި ވާނީ އަންހެން ކުއްޖާ\nމިހާރު މުޅިންވެސް ކުރަނީ ރޭފުއެވެ.އެކަމަކު ގަދަ ކަމުން ޒިނޭކުރާ ވާހަކައެއް ލިޔާކަށް ނުކެރޭނެއެވެ.\nއޮކްޓޯބަރ 7, 2018 13:11\nއޮކްޓޯބަރ 7, 2018 13:14\nއިންޑިއަންކަލްޗަރ. މޯލްޑިވިއަން ލަވްސް އިންޑިއާ. އަދި ނަތީޖާ ފެންނާނީ .... މިހާރުމިއޮތީ ސަގާފަތައް ރުހުންލިބިފަ. ދުނިޔެ ބިރުވެރިކަމުގެ ނާމާންވަގުތާއި ކާރިކޮށްދެމުންދާކަން ވިސްނާފިކުރުކުރާބަޔަކަށް އެނގޭނެ. މީގެކުރިން ޒަމާނެއްގާވެސް ނުދެކޭވަރުގެ ބާރުގަދަ ބިންހެލުމަކާ ގާތްވަމުންދާ ކަމުގެމައުލޫމާތް ލިބެމުންދާ އިރު މިފަދަ ހާލަތުގަ މިރާއްޖެފަދަ ގައުމަކަށް ވާނީކިހިނެއްކަން ވަޒަންކުރަންއެނގޭބާ.؟ ﷲ އަށްއީމަންވެ ހެޔޮއަމަލްތަކުން މެނުވީ ބިރުވެރިނާމާންކަމަކުންމިންޖެއްނެތް.... ﷲއަކްބަރް\nއޮކްޓޯބަރ 7, 2018 13:16\nދެން މިޤައުމުގައި ތިޔަފަދަ ކަންކަން ދާނީ އުފަންވަމުން\nއޮކްޓޯބަރ 7, 2018 15:51\nގެސްޓް ހައުސް އަކަށް އަންހެން ކުއްޖާ ގަދަ ކަމުން ގެންދެވިދާނެބާ؟\nހަމަ ފަޅާ އަރާ އިރަށް އެވީ ރޭޕަކަށް. މި ދެން އަޖައިބެއް.\nއޮކްޓޯބަރ 7, 2018 23:14\nކޮންމެމީހަކަށްވެސް ވިސްނޭނީ އެމީހެއްގެ އާއިލާ މީހަކު ރޭޕްކޮށްފިނަމަ، އޭރުން ކުރާއަސަރު ވިސްނޭނެ. ޚޮންމެހެން މާމަޖާވެގެން ކޮމެންޓްކުރާނެކަމެއްނެތް.


ޢަބްދުﷲ އަޝްރަފް 23 ފެބްރުއަރީ 2021 1 ހަފްތާ\nއިޓާލިއަން ލީގުގައި ރޭ ޓޭބަލްގެ އެންމެ ފުލުގައި އޮތް ކްރޮޓޯން ކޮޅަށް ލަނޑު ޖަހައި ލީގުގައި މިހާރު ކުޅެމުން އަންނަ ހުރިހާ ޓީމެއްގެ ކޮޅަށް ލަނޑުޖެހުމުގެ ޝަރަފް ޔުވެންޓަސް އަށް ކުޅެމުން އަންނަ ޕޯޗްގަލްގެ ތަރި ކްރިސްޓިއާނޯ ރޮނާލްޑޯ ހޯދައިފި އެވެ. އަމިއްލަ ދަނޑުގައި ޔުވެންޓަސް އިން ރޭ 0-3 އިން ކްރޮޓޯންގެ މައްޗަށް ކުރި ހޯދި މެޗުގައި ރޮނާލްޑޯ ދެ ލަނޑު ޖަހައިފައިވާއިރު މި ސީޒަންގައި އިޓާލިއަން ލީގުގައި އެންމެ ގިނަ ގޯލް ޖެހި ކުޅުންތެރިޔާ އަށް އޭނާ މިހާރު ވަނީ ވެފަ އެވެ.\nމިފަހަރުގެ ލީގުގައި މިހާތަނަށް 18 ގޯލު ރޮނާލްޑޯ ޖަހައިފައިވާއިރު އޭނާ އާ އެންމެ ގާތުން ވާދަކުރާ އިންޓަ މިލާންގެ ރޮމެލޫ ލުކާކޫ ޖަހައިފައިވަނީ 17 ލަނޑެވެ. 2018 ވަނަ އަހަރުގެ ހޫނު މޫސުމުގެ ޓްރާންސްފަރ ބާޒާރުގައި 100 މިލިއަން ޕައުންޑަށް ރެއާލް މެޑްރިޑުން ޔުވެންޓަސް އަށް ބަދަލުވި ރޮނާލްޑޯ މިހާތަނަށް 70 ގޯލު ޔުވެންޓަސް އަށް ކާމިޔާބުކޮށްދީފައިވާއިރު އިޓާލިއަން ލީގުގައި މިވޭދުވެދިޔަ ދެ އަހަރާއި ބައިގެ ތެރޭގައި އިދިކޮޅުން ބައްދަލުކުރި ޓީމު ތަކުގެ ތެރެއިން އޭނާ އަށް ގޯލެއް ވައްދާނުލެވި ހަމައެކަނި އޮތީ މިހާރު ދެވަނަ ޑިވިޝަނަށް ރެލިގޭޓްވެފައި އޮތް ކިއެވޯ ވެރޯނާ ކޮޅަށެވެ.\nމީގެ ކުރިން ރެއާލް މެޑްރިޑްގެ އިތުރުން މެންޗެސްޓަރ ޔުނައިޓެޑަށްވެސް ކުޅެފައިވާ އުމުރުން 36 އަހަރުގެ ރޮނާލްޑޯ ވަނީ ޔޫރަޕްގައި އޭނާ ކުޅުނު ލީގުތަކުގައި އިދިކޮޅަށް ކުޅުނު 78 ޓީމެއްގެ ކޮޅަށް ގޯލު ޖަހައިފަ އެވެ. މި ރޭހުގައި ރޮނާލްޑޯ އަށްވުރެ ކުރީގައި އުޅޭ އޭސީ މިލާންގެ ފޯވާޑް ޒަލަޓޜަން އިބްރަހިމޮވިޗް ވަނީ ރޮނާލްޑޯ އަށްވުރެ އިތުރަށް އެއް ޓީމު ކޮޅަށް ގޯލް ޖަހައިފަ އެވެ.\nއިޓާލިއަން ލީގުގައި ރޭ ޔުވެންޓަސް އިން ކުޅުނު މެޗުގައި ރޮނާލްޑޯ ޖެހި ދެ ލަނޑު ވެސް ޖެހީ ފުރަތަމަ ހާފުގަ އެވެ. މެޗުގެ 38 ވަނަ މިނެޓްގަ އާއި ފުރަތަމަ ހާފުގެ އިތުރު ވަގުތުގައި ޖެހި މި ދެ ލަނޑުވެސް ރޮނާލްޑޯ ގޯލަށް ވައްދާލީ ބޮލުން ޖަހަ އެވެ. ރޭގެ މެޗުގައި ޔުވެންޓަސް އިން ހޯދި މޮޅާއެކު އެ ޓީމު ޓޭބަލްގެ ތިންވަނަ އަށް ކުރިއަށް ޖެހިލިއިރު އެއްވަނައިގައި އޮތް އިންޓަ މިލާން އާއި ދެމެދު އަދިވެސް އަށް ޕޮއިންޓްގެ ތަފާތު އެބަހުއްޓެވެ. އެކަމަކު އެއީ އިންޓަ އަށްވުރެ އެއް މެޗު މަދުން ކުޅެގެންނެވެ.


"Raees Nasheed aa Raees Solih ge audio eh neiy - mi ee baehge...\nއަލީ ވަހީދުގެ މައްސަލަ\nޓޫރިޒަމް މިނިސްޓްރީގައި އަޚުލާގީ ގޮތުން ދަށް ކަންކަން ދިޔައީ ހިނގަމުން\nތަހުގީގުގައި އަލީވަހީދުގެ ދަރިފުޅު ގެންގުޅޭ ކުޅޭ އެއްޗެހިވެސް ހާވާފައިވޭ\nއަލީ ވަހީދު ހުންނެވީ ތަހުގީގަށް ފުރިހަމަ އެއްބާރުލުން ދެއްވުމަށް\nކ. މާލެ | 12 ޖުލައި 2020 | އާދީއްތަ 22:31 | 64,130\nރައީސް އިބްރާހިމް މުހައްމަދު ސާލިޙާއި ކުރީގެ ޓޫރިޒަމް މިނިސްޓަރ އަލީ ވަހީދު - ރައީސް އޮފީސް\nރައީސް ނަޝީދާއި ރައީސް ސޯލިހުގެ ސިއްރު އޯޑިއޯ އެއް ޓޫރިޒަމް މިނިސްޓަރގެ މަގާމުން ވަކި ކުރެއްވި އަލީ ވަހީދުގެ އަތްޕުޅުގައި ނެތް ކަމަށާއި، ކުރީގެ ޓޫރިޒަމް މިނިސްޓަރ އަލީ ވަހީދު މަޤާމުން ވަކިކުރައްވާފައިވަނީ ބަޔަކު ރާވައިގެން ކަމަށް، ފެންމަތިވެފައިވާ މި މައްސަލަ ވަރަށް ގާތުން ފެނިފައިވާ މަސްދަރަކުން ރާއްޖެއެމްވީ އަށް މައުލޫމާތު ދީފިއެވެ.\nއަލީ ވަހީދާ އެކުގައި މަސައްކަތް ކުރެއްވި މި މަސްދަރުން ރާއްޖެ އެމްވީއަށް މައުލޫމާތު ދެއްވަމުން ވިދާޅުވީ މިނިސްޓަރ ކަމުން އަލީ ވަހީދު ވަކިކޮށްފައިވަނީ މިނިސްޓްރީ ތެރޭގައި ހިނގަމުންދިޔަ ބަދު އަޚްލާޤީ މައްސަލަތަކާއި ގުޅިގެން މިނިސްޓްރީގެ އޮނިގަނޑަށް ބަދަލު ގެނެސް ބައެއް މުވައްޒަފުންނަށް ފިޔަވަޅު އެޅުމުން އެކަމާއި ހިތްހަމަ ނުޖެހިގެން މިނިސްޓްރީ ތެރެއިން ބަޔަކު ރާވައިގެން ކަމަށް އޭނާ އަށް ގަބޫލު ކުރެވޭ ކަމުގައެވެ.\nއޭނާ ހާމަކުރި ގޮތުގައި މިފަދަ މައްސަލަ ތަކާއި ގުޅިގެން މުވައްޒަފުންނަށް އެކިފަހަރުމަތިން ނަސޭހަތްދީ އަދި ގޭގައި މަޑުކުރަން ވެސް އަންގާފައިވާކަން އޭނާ އަށް އެނގިފައިވާ ކަމުގައެވެ.\nއޭނާ ދެކޭ ގޮތުގައި ގޮތުގައި، މިއީ ބައެއް ފަރާތްތަކުން ސިޔާސީ ގޮތުން ބާރުވެރިކަން ހޯދުމުގެ ބޭނުމުގައި މިނިސްޓަރ ފްރޭމް ކުރުމުގެ ގޮތުން ހިންގާފައިވާ ކަމެކެވެ.\nމި މައްސަލަ ފުލުހުން ތަހުޤީގު ކުރަން ފަށާފައިވާއިރު މި މައްސަލައިގައި ފުލުހުން ވަނީ ކޯޓް އަމުރެއްގެ ދަށުން ހޮނިހިރު ދުވަހުގެ ރޭ އަލީ ވަހީދު ދިރިއުޅުއްވާ ގެ ބަލައި ފާސްކޮށްފައެވެ.\nއެގެއިން ފުލުހުންގެ ބެލުމުގެ ދަށަށް އަލީ ވަހީދުގެ ލެޕްޓޮޕާއި ފޯން ގެންގޮސްފައިވާ ކަމަށް މަސްދަރުން މައުލޫމާތު ދެއެވެ.\nމަސްދަރުން ބުނީ ފުލުހުން އަލީ ވަހީދު ދިރިއުޅުއްވާ ގެ ބަލައި ފާސްކުރުމަށް ފަސް ފުލުހަކު އެގެއަށް ވަދެފައި ވަނީ ހޮނިހިރު ދުވަހުގެ ރޭ 6:30 ހާއިރު ކަމަށާއި އެ ވަގުތު ގޭގައި އަލީ ވަހީދުގެ ތުއްތު ކުދިން ވެސް ތިބި ކަމަށެވެ. އަދި އެ ކުދިންގެ ކުރިމަތީގައި އެ ކުދިންގެ ކުޅޭއެއްޗެހިތައް ވެސް ފުލުހުން ހާވާ ހަދާފައިވާ ކަމަށެވެ. މީގެ އިތުރުން ބަދިގޭގައި ހުރި ޓޯސްޓަރަށް ދަންދެން މަތި ނަގާ ބަލާފައިވާ ކަމަށް އޭނާ ވިދާޅުވިއެވެ.\nއެ ވަގުތު އަލީ ވަހީދު ވެސް ހުންނެވީ ގޭގައި ކަމަށާއި ފުލުހުންނަށް އޭނާ އެއްބާރުލެއްވުން ދެއްވި ކަމަށް ވަނީ ފާހަގަ ކުރައްވާފައެވެ.\nމިނިސްޓަރ ކުރިންވެސް ގެންގުޅުއްވާ ފޯން، ފޯނުގެ ލޮކް ކޯޑާއެކު ފުލުހުންނަށް ދީފައިވާ ކަމަށް ދީފައިވާ ކަމަށާއި، ފޯނުން އެއްވެސް އެއްޗެއް ޑިލީޓް ކޮށްފައި ނުވާނެ ކަމަށް ވެސް މަސްދަރުން މައުލޫމާތު ދެއެވެ.\nމީގެ ކުރިން މައްސަލައެއްގައި އަލީ ވަހީދު ފުލުސް އޮފީހަށް ހާޒިރު ކުރުމުން ހަނު ހުންނެވި ނަމަވެސް މިމައްސަލައިގައި އޭނާގެ އިސްތަށިފުޅުގައި އެޅިފައިވާ ތުހުމަތު ތަކައި ގުޅިގެން ފުލުހުންނަށް ޖަވާބުދާރީވާނެ ކަން ފާހަގަކުރައްވާ ރާއްޖެއެމްވީ އާ ވާހަކަ ދެއްކި ފަރާތުން ބުނެފައިވަނީ ފިއްލަވައިގެން ޤައުމު ދޫކޮށް އަލީ ވަހީދު ވަޑައިނުގަންނަވާނެ ކަމަށެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި، ރައްޔިތުންގެ މަޖިލިހުގެ ރައީސް، ރައީސް މުހައްމަދު ނަޝީދުގެ ސިއްރު އޯޑިއޯތަކެއް އަލީ ވަހީދުގެ އަތްޕުޅުގައިވާ ކަމަށް އަޑުފެތުރިފައިވާ ކަމަށާއި ނަމަވެސް އެފަދަ ސިއްރު އެއްވެސް އެއްޗެއް އަލީ ވަހީދުގެ އަތްޕުޅުގައި ނެތްކަމަށް އޭނާ ބުންޏެވެ. އަދި ފަތުރަމުން ދަނީ ދޮގުވާހަކަތަކެއް ކަން އޭނާ ފާހަގަ ކުރިއެވެ.\nޓޫރިޒަމް މިނިސްޓަރ ކަމުގައި ހުންނަވަނިކޮށް އަލީ ވަހީދު، އެ މިނިސްޓްރީގެ ގިނަ މުވައްޒަފުންތަކަކަށް ޖިންސީ ގޯނާ ކުރި ކަމުގެ އަޑުތައް ކުއްލި އަކަށް ފެންމަތިވި މިދަނޑިވަޅަކީ ޖިންސީ ގޯނާގެ މައްސަލަތާއި ދެކޮޅަށް ގިނަބަޔަކު އެންމެ ގަދައަށް ވަކާލާތު ކުރަމުންގެންދާ ދަނޑިވަޅަށް ވުމާއި އެކު މިފަދަ ވާހަކަތަކެއް ފެންމަތި ކުރުމުން އެފަރާތްތަކުގެ އެދުން ހާސިލް ކުރުމަށް އެންމެ ރަނގަޅު ވަގުތު ކަމަށް އެފަރާތްތަކުން މަޝްވަރާކޮށް ނިންމާފައިވާކަން އެނގިފައިވާ ކަމަށް ރާއްޖެއެމްވީ އާ ވާހަކަ ދެއްކި ފަރާތުން ފާހަގަ ކުރިއެވެ.\nމިނިސްޓްރީގެ މުވައްޒަފުން ތަކަކަށް އެފަދަ ޖިންސީ ގޯނާތަކެއް މިނިސްޓަރުގެ ފަރާތުން ލިބެމުންދާނަމަ ކޮންމެ ދުވަހަކު މީޓީން ތަކާއި ސައިމޭޒުގައި މިނިސްޓަރު އިންނަވާއިރު ގޮސް ސަކަރާތްޖަހާ ހީ ސަމާސާކޮށް ހަދަންވީ ކީއްވެތޯ އޭނާ ސުވާލު ކުރެއްވިއެވެ.\nމިނިސްޓަރުގެ މައްސަލަ ރައީސް އާއި ހަމައަށް ގެންދިއުމުގައި ރައްޔިތުންގެ މަޖިލީހުގެ ބައެއް މެންބަރުންނާއި ސަރުކާރުގެ ބައެއް ވަޒީރުންގެ ބައިވެރިވުންވެސް ހިމެނޭ ކަން އޭނާ ވަނީ ފާހަގަ ކުރައްވާފައެވެ.\nމިކަމުގައި ޝާމިލްވި ހުރިހާ ފަރާތްތަކުގެ ނަންތައްވެސް އޭނާ ވަނީ ރާއްޖެ އެމްވީއާ ހިއްސާކޮށްފައެވެ.\nއެފަރާތްތަކުން ރައީސް އާ ބައްދަލު ކުރެއްވުމަށް ޗީފް އޮފް ސްޓާފް އަލީ ޒާހިރަށް ވަރަށް ބޮޑަށް ޕްރެޝަރ ކުރި ކަމުގައިވެސް އޭނާ ފާހަގަ ކުރިއެވެ.\n12 އަންހެންކުއްޖަކަށް މިނިސްޓަރުގެ ޖިންސީ ގޯނާ ކުރަމުންދާ ކަމުގެ ތުހުމަތު ކުރެވުނު ކަމަށް އަޑު ފެތުރިގެންދިޔަ ނަމަވެސް އޭނާ ވިދާޅުވީ ވިކްޓިމްސް ގެ ގޮތުގައި އެހާ ގިނަ މުވައްޒަފުން ރައީސްއާ ބައްދަލުކޮށްފައިނުވާ ކަމަށެވެ.\nއަލީ ވަހީދު ޖިންސީ ފުރައްސާރަ ކުރެއްވި ކަމަށް ތުހުމަތު ކުރާ މިނިސްޓްރީގެ މުވައްޒަފުންނަށް މިނިސްޓަރާއި ދެކޮޅަށް ރައީސްގެ އަރިހުގައި ސާބިތު ހިފޭ އެއްވެސް ހެއްކެތް ދެއްކިފައި ނުވާކަން މަސްދަރުން ވަނީ ފާހަގަ ކޮށްފައެވެ.\nއަދި މިކަން ކާމިޔާބު ނުވެއްޖެނަމަ ވަޒީފާގެއްލިދާނެ ކަމުގެ ބިރަށް އެފަރާތްތަކުގެ ދިފާއުގައި ވަކާލާތު ކުރުމަށް ރާއްޖޭގެ މަޝްހޫރު ޤާނޫނީ ވަކީލެއްވެސް ހަމަޖައްސާފައިވާ ކަމަށް އޭނާ ބުންޏެވެ.\nއަލީ ވަހީދުގެ ދިފާއުގައި ވާހަކަ ދައްކަވަމުން ރާއްޖެއެމްވީ އާ ވާހަކަ ދެއްކި ފަރާތުން ބުނެފައިވަނީ މާގިރި ހޮޓެލްގެ ސެކިއުރިޓީ ކެމެރާތައް ހުރީ ޖައްސާފައި ކަމަށާއި ސީސީޓީވީ ފުޓޭޖް ބަލައިފިނަމަ އެ ހޮޓެލްގައި ތިބި މިނިސްޓްރީގެ މުވައްޒަފުން އުޅުނު ގޮތް ރައްޔިތުންނަށް ސާފުވެގެންދާނެ ކަމުގައެވެ.


22 ކުއްޖަކަށް އަނިޔާކުރި، އެޗްއާރުސީއެމުން ނުބެލި!\nދައުލަތުން ބަލަހައްޓަމުން ދިޔަ ކުދިންތަކެއް ބަރަހަނާކޮށްގެންނާއި އެ ނޫން ގޮތްގޮތަށް އަނިޔާކުރި މައްސަލަތަކެއް ހިއުމަން ރައިޓްސް ކޮމިޝަން (އެޗްއާރުސީއެމް) އަށް ހުށަހެޅުމުން ވެސް ނުބަލަން ނިންމި ކަން އެންޓި ޓޯޗާ ރިޕޯޓުން ހާމަވެއްޖެ އެވެ.\nއެމްއާރުސީއަށް 10 އަހަރު: ފާހަގަކުރަން ހަރަކާތްތަކެއް\nމޯލްޑިވިއަން ރެޑް ކްރެސެންޓް (އެމްއާރްސީ) އަށް 10 އަހަރު ފުރުން ފާހަގަ ކުރުމަށް ގިނަ ހަރަކާތްތަކެއް ހިންގަން ފަށައިފި އެވެ.\nއިންސާނީ ހައްގުތައް ހޯދައިދިނުމުގައި އިސްލާމީ އުސޫލުތައް\nދުނިޔޭގެ ބާރުގަދަ ބައެއް ފަރާތްތަކުން ނިކަމެތި ފަރާތްތަކަށް ނުވަތަ އިސްތިޢުމާރު ކުރާ ފަރާތްތަކުން އިސްތިޢުމާރު ކުރެވޭ ފަރާތްތަކުގެ މައްޗަށް ގަދަވެ ގަތުމާއި ނިކަމެތި ފަރާތްތަކުގެ ހައްގުތައް ނިގުޅައިގަތުމާއި ބާރުގަދަ ފަރާތްތަކަށް ޚާއްޞަ އިމްތިޔާޒުތައް ގެންގުޅުން ފަދަ ކަންކަމަކީ ވޭތުވެ ދިޔަ ޒަމާންތަކުގައި އިންސާނީ ތާރީޚު...\nJuly 09, 2019 12\nމާލޭގެ ގެއެއްގެ ތެރޭގައި ބިދޭސީއެއްގެ ގައިގައި ތަޅައި އަނިޔާކުރި ފުލުހުންގެ ތަހުގީގު ކުރިއަށްދާނީ އިންސާފުވެރިކަމާ އެކީގައި ކަމަށާއި ބޭއިންސާފުން އެއްވެސް އޮފިސަރަކަށް ފިޔަވަޅެއް ނާޅުއްވާނެ ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެ އެވެ.\nJuly 08, 2019 96\nފުލުހުން އަނިޔާކުރީ ބިދޭސީއަކަށް، ދެ ކިލޯ ޑްރަގް!\nމާލޭގެ ގެއެއްގެ ތެރޭގައި މިދިޔަ ބުރާސްފަތިދުވަހުގެ ރޭ ތަޅައި ފުލުހުން އަނިޔާކުރީ ފުޅާ ދާއިރާއެއްގައި މަސްތުވާތަކެތީގެ ވިޔަފާރިކުރާ ކަމަށް ތުހުމަތުކުރެވޭ ބިދޭސީއަކަށް ކަން "މިހާރު" އަށް އެނގިއްޖެ އެވެ.\nހައްގުތައް ހިމާޔަތް ކުރުމުގައި ކުރިއެރުން އެބަ ލިބޭ\nއިިންސާނީ ހައްގުތައް ހިމާޔަތް ކުރުމުގައި ރާއްޖެ އަށް ކުރިއެރުން ލިބެމުން އަންނަ ކަމަށް އދ.ގެ ހާއްސަ ރެޕަޓުއާ ކަރީމާ ބެނޫން ވިދާޅުވެއްޖެ އެވެ.\nމާލޭ ޖަލުން ބަންދުކުރި ބައި އަދިވެސް ބޭނުންކުރޭ\nހާލަތު ދަށްކަމުން ކަމަށް ބުނެ ބަންދުކުރަން ނިންމި މާލޭ ޖަލުގެ އެނެކްސް 1 ގައި އަދިވެސް ބައެއް މީހުން ބަންދު ކުރަމުންދާ ކަމަށް ހިއުމަން ރައިޓްސް ކޮމިޝަން (އެޗްއާރުސީއެމް) އިން މިއަދު ބުނެފި އެވެ.\nހިއުމަންރައިޓްސް ކޮމިޓީއެއް ގެންނަން މަސައްކަތް ކުރާނަން\nއަންނަ މަހުގެ 28 ގައި ހުވާކުރާ 19 ވަނަ ރައްޔިތުންގެ މަޖިލިހުގައި އިންސާނީ ހައްގުތަކާ ގުޅޭ ކަންކަން ބެލުމަށް ޚާއްސަ ކޮމިޓީއެއް އުފައްދަން މަސައްކަތް ކުރައްވާނެ ކަމަށް ހިތަދޫ އުތުރު ދާއިރާގެ އެމްޑީޕީގެ މެމްބަރު މުހައްމަދު އަސްލަމް މިއަދު ވިދާޅުވެއްޖެ އެވެ.\nސައުދީ އަރަބިއާގެ އަންހެން އެކްޓިވިސްޓުން ދޫކޮށްލައިފި\nރިޔާޒް (މާޗް 29) - ސައުދީ އަރަބިއާގައި ބަންދުކޮށްފައިވާ އަންހެން އެކްޓިވިސްޓުންގެ ތެރޭން ތިން އެކްޓިވިސްޓަކު ވަގުތީ ގޮތުން މިނިވަންކޮށްފައިވާ ކަމަށް އެ ގައުމުގެ ރަސްމީ ނޫސް އެޖެންސީން ބުނެފި އެވެ.\nޝަހީދުގެ މަގާމުގެ މުއްދަތު އިތުރުކޮށްފި\nޚިޔާލު ފާޅުކުރުމާއި ދީނީ މިނިވަންކަމާ ބެހޭ އދ. ގެ ރެޕަޓުއާ ޑރ. އަހުމަދު ޝަހީދުގެ މަގާމުގެ މުއްދަތު 2022 އާ ހަމައަށް އދ. އިން އިތުރުކޮށްދީފި އެވެ.\nއެކްޓިވިސްޓުން ހައްޔަރުކުރާތީ ސައުދީ އަށް ފާޑުކިޔުން\nޖެނީވާ (މާޗް 8) - އަންހެން އެކްޓިވިސްޓުން ހައްޔަރު ކުރާތީ، އދ.ގެ ހިއުމަން ރައިޓްސް ކައުންސިލްގެ 36 ގައުމަކުން ސައުދީ އަރަބިއާ އަށް ފާޑުކިޔައިފި އެވެ.\nރަކީދޫގައި "އުޅެވެން ނެތިގެން" ރައީސަށް ދަންނަވައިފި\nވ. ރަކީދޫގައި އަސާސީ ހިދުމަތްތައް ލިބުން ދަތިވެފައިވާތީ އެރަށުގައި އުޅެވެން ނެތް ކަމަށް ބުނެ އެކަމަށް ހައްލެއް ހޯދަން ރަށު ކައުންސިލުން ރައީސް އިބްރާހިމް މުހައްމަދު ސޯލިހާ އިއްޔެ ބައްދަލުކޮށްފި އެވެ.


Breaking News: Alaamaaiy Thakeh Fenunu3Meehaku Addu City In Ekaheri Koffi\nއަލާމާތްތަކެއް ފެނުނު ތިން މީހަކު އައްޑޫ ސިޓީން އެކަހެރިކޮށްފި\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 އަށް ޝައްކު ކުރެވޭ އަލާމާތްތަކެއް ހުރި ތިން މީހަކު އައްޑޫ ސިޓީން އެކަހެރިކޮށްފިއެވެ.\nއެގޮތުން ޑޮކްޓަރުން އެމީހާ ބަލަމުންދަނިކޮށް އޭނާ ވަނީ އޭނާ އަކީ އިންޑިއާ އިން އައި މީހެއް ކަމަށް ބުނެފައެވެ. އެއާއެކު އޭނާ ބެލި ޑޮކްޓަރާއި ދެ ނަރުހުން ހިތަދޫ ހޮސްޕިޓަލުގެ ޕްރައިވެޓް ރޫމެއްގައި އަމިއްލަ އަށް އެކަހެރިވެފައިވާ ކަމަށް މައުލޫމާތު ލިބެއެވެ. އިންޑިއާ އަކީ މި ބަލީގެ ނުރައްކާ ވަރަށް ބޮޑަށް އޮތް ގައުމެކެވެ.\nއަދި ރޯގާގެ އަލާމާތްތައް ހުރެގެން ހޮސްޕިޓަލަށް ދައްކަންދިޔަ މީހާ މިވަގުތު ހުރީ ހޯމް އައިސޮލޭޝަންގައެވެ.


Pension faisa in hajjah dheveynee kurin hajju nuvaa meehunah | Mihaaru\nހައްޖުގެ މަތިވެރި އަޅުކަން އަދާކުރުމަށް ސައުދީ އަރަބިއްޔާ އަށް ދިވެހިންތަކެއް ފުރަނީ.---މިހާރު ފޮޓޯތައް: ހުސެއިން ވަހީދު\nޕެންޝަން ފައިސާ އިން ހައްޖަށް ދެވޭނީ ކުރިން ހައްޖު ނުވާ މީހުންނަށް\n11 ޑިސެމްބަރ 2018 - 11:10 44 comments\nމޯލްޑިވްސް ރިޓަޔަމަންޓް ޕެންޝަން ސްކީމްގެ ބައިވެރިންގެ ތެރެއިން ކުރިން ހައްޖުގެ މަތިވެރި އަޅުކަން އަދާކޮށްފައި ނުވާ މީހުންނަށް ޕެންޝަން ފައިސާ އިން ހައްޖަށް ދެވޭ ގޮތަށް ސަރުކާރުން ޕެންޝަނާ ބެހޭ ގާނޫނަށް އިސްލާހު ގެނައުމުގެ ބިލެއް ރައްޔިތުންގެ މަޖިލީހަށް މިއަދު ހުށަހަޅައިފި އެވެ.\nސަރުކާރުގެ ފަރާތުން ހިތަދޫ އުތުރު ދާއިރާގެ އެމްޑީޕީގެ މެމްބަރު މުހައްމަދު އަސްލަމް ހުށަހެޅުއްވި ބިލުގެ ސަބަބެއްގެ ގޮތުގައި ވިދާޅުވީ ހައްޖުގެ އަޅުކަން އަދާކުރުމުގެ ފުރުސަތު ވީހާވެސް ގިނަ ރައްޔިތުންނަށް ތަނަވަސްކޮށް ދިނުން ކަމަށެވެ. ޕެންޝަން ސްކީމްގައި ބައިވެރިވާ މީހުންނަށް ހައްޖަށް ދެވޭނެ ގޮތް ހެދުމަކީ ރައީސް އިބްރާހިމް މުހައްމަދު ސޯލިހްގެ 100 ދުވަހުގެ ވައުދުގެ ތެރޭގައި ހިމެނޭ ކަމެކެވެ.\nއަސްލަމް ހުށަހެޅުއްވި އިސްލާހުގައި ވަނީ ޕެންޝަން ސްކީމްގެ ބައިވެރިންގެ ތެރެއިން ގާނޫނުގައި ކަނޑައަޅާފައިވާ ޝަރުތުތައް ފުރިހަމަވާ ބައިވެރިންގެ ރިޓަޔަމެންޓް ސޭވިން އެކައުންޓްގައި ޖަމާކޮށްފައިވާ ފައިސާ ހައްޖުގެ އަޅުކަން އަދާކުރުމަށް ދެއްކޭނެ އިންތިޒާމު ގާނޫނާ އެއްގޮތްވާ ގޮތުގެ މަތިން ހަމަޖައްސައި، ފައިސާ ދޫކުރުމުގައި އަމަލު ކުރާނެ އުސޫލުތައް ކަނޑައަޅަން ވާނެ ކަމަށެވެ.\nއިސްލާހުގައިވާ ގޮތުން ހައްޖުގެ އަޅުކަން އަދާކުރުމަށް ސޭވިން އެކައުންޓުން ފައިސާ ދޫކުރެވޭނީ އެ މީހަކީ ހައްޖުގެ އަޅުކަން ކުރިން އަދާކޮށްފައި ނުވާ މީހަކަށް ވާނަމަ އެވެ.\nހައްޖުގެ އަޅުކަން އަދާކުރުމަށް ސޭވިން އެކައުންޓުން ދޫކުރެވޭނީ އެ އަހަރަކު ހައްޖަށް ދިއުމަށް ދައްކަން ޖެހޭ ރަސްމީ އަގުގެ ގޮތުގައި ސަރުކާރުން ކަނޑައަޅާ ފައިސާގެ 50 ޕަސަންޓާ ކަމަށް އިސްލާހުގައިވެ އެވެ.\nޕެންޝަނާ ބެހޭ ގާނޫނަށް އިސްލާހު ހުށަހެޅުއްވި، ހިތަދޫ އުތުރު ދާއިރާގެ މެމްބަރު އަސްލަމް.---ފޮޓޯ: މިހާރު\nޕެންޝަން ސްކީމްގެ ބައިވެރިންގެ ތެރެއިން ޕެންޝަން އޮފީސް މެދުވެރިކޮށް ހައްޖުގެ އަޅުކަން އަދާކުރުމަށް ބޭނުންވާ ފައިސާ އެއް ކުރުމަށް އެދޭ ފަރާތްތަކަށް އަމާޒުކޮށްގެން ސްކީމެއް ހިންގުމުގެ އިހްތިޔާރާއި އެފަދަ ސްކީމެއް ހިންގުމަށް އުސޫލެއް އެކުލަވާލަން ޖެހޭނެ ކަމަށް ވެސް އިސްލާހުގައިވެ އެވެ. އަދި ބިލަށް އަމަލު ކުރަން ފަށާތާ ތިން މަސް ދުވަހުގެ ތެރޭގައި އުސޫލުތައް ހާމަކުރަން ޖެހެ އެވެ.\nއަސްލަމްގެ އިސްލާހުގައިވާ ގޮތުން، ގަވައިދުގައި ކޮންމެ އަހަރަކު ހައްޖުވުމަށް ސޭވިން އެކައުންޓުން ފައިސާ ދޫކުރެވޭނެ މީހުންގެ އަދަދާއި ހައްޖުވުމުގެ ފައިސާ ދޫކުރެވޭނެ ގޮތާއި އެ ނޫން ވެސް ކަމާ ގުޅޭ ކަންކަމުގައި އަމަލު ކުރާނެ އުސޫލުތައް ޕެންޝަން އޮފީހުގެ ބޯޑުން އެކުލަވައިލަން ވާނެ އެވެ.\nމީގެއިތުރުން، އުމުރުން ދުވަސްވީ މީހުންނަށް އަސާސީ ޕެންޝަންގެ ގޮތުގައި 5000ރ. ދިނުމަށް އިސްލާހު ވަނީ ހުށަހަޅައިފަ އެވެ. ގާނޫނުގައި މިހާރު އޮންނަ ގޮތުން ދެނީ 2000ރ. އެވެ. ނަމަވެސް ކުރީގެ ރައީސް އަަބްދުﷲ ޔާމީންގެ ސަރުކާރުން ވަނީ އުމުރުން ދުވަސްވީ މީހުންނަށް 5000ރ. ދެމުންނެވެ.\nއިތުރު ލިޔުންތައް ރައްޔިތުންގެ މަޖިލިސް ޕެންޝަން ސްކީމް ހައްޖު މެމްބަރު މުހައްމަދު އަސްލަމް (ހިތަދޫ އުތުރު) ހައްޖު ގްރޫޕްތައް ޕެންޝަން ފަންޑު


India akaee hamajehumaai umeedhuge gaumeh: Raees\nރާއްޖޭގެ މިހާރުގެ ސަރުކާރާ ވަރަށް ގާތް ގުޅުމެއް އޮންނަ އިންޑިއާއަކީ ހަމަޖެހުމާއި ކުރިއެރުން އޮތް ވަރަށް އުއްމީދީ ގައުމެއް ކަމަށް ރާއްޖޭގެ ރައީސުލްޖުމްހޫރިއްޔާ އިިބްރާހިމް މުހައްމަދު ސޯލިހު ސިފަ ކުރައްވައިފި އެވެ.\nއެ މަނިކުފާނު އެފަދަ މޭރުމަކުން އިންޑިއާ ސިފަ ކުރެއްވީ އެ ގައުމުގެ 74 ވަނަ މިނިވަން ދުވަހާ ގުޅުވައި އެ ގައުމުގެ ބޮޑު ވަޒީރަށް ފާހަގަ ކުރެއްވޭނެ ގޮތަށް ޓެގް ކުރައްވާ ކުރެއްވި ޓްވީޓެއްގަ އެވެ.\nރައީސް ސޯލިހުގެ ޓްވީޓް\nކުރިން އޮތް ރައީސް އަބްދުﷲ ޔާމީންގެ ސަރުކާރުގައި އިންޑިއާއާއެކު އޮންނަ ގުޅުން ވަރަށް ބޮޑަށް ގޯސްވެ ހީނަރުވެފައިވަނިކޮށް ރައީސް ސޯލިހު ވެރިކަމާ ހަވާލުވެވަޑައިގެންނެވި ފަހުން، ދެ ގައުމުގެ ގުޅުން ވަނީ ބަދަހިވެފަ އެވެ. ފަހަކަށް އައިސް އިންޑިއާއިން ރާއްޖޭގެ ބަޖެޓް ސަޕޯޓަށް ގިނަ އެހީތަކެއް ވެސް ވަމުން ދެއެވެ. އަދި ރާއްޖެއިން އިންޑާއިން ގިނަ ލޯނުތަކެއް ވެސް ދަނީ ހޯދަމުންނެވެ. އެހީތަކުގެ ތެރޭ ބަޖެޓު ސަޕޯޓުގެ ގޮތުގައި 250 މިލިއަން ޑޮލަރު ލުއި ލޯނެއް ދިނުމާއި މާލެ އާއި ވިލިމާލެ އާއި ތިލަފުއްޓާއި ގުޅިފަޅު ގުޅުވާލާ ބްރިޖުގެ މަސައްކަތަށް 500 މިލިއަން ޑޮލަރު ގެ ޕެކޭޖެއް ދިނުން ހިމެނެ އެވެ.


ފިއްލަދޫ ކައުންސިލްގެ ބައި އިލެކްޝަން މިއަދު ކުރިޔަށް އެބަދޭ – Maldivian Democratic Party\nފިއްލަދޫ ކައުންސިލްގެ ބައި އިލެކްޝަން މިއަދު ކުރިޔަށް އެބަދޭ\nހއ. ފިއްލަދޫ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި އިލެކްޝަން މިއަދު ކުރިޔަށް އެބަދެއެވެ.\nމި އިންތިޚާބުގެ ވޯޓުލުން މިއަދު ހެނދުނު 8 ޖެހި އިރު ފިއްލަދޫ އާއި މާލޭ ގައި ފަށާފައިވާ އިރު، މި ބައި އިލެކްޝަން ގައި ވާދަކުރައްވަނީ ޖުމްލަ2ކެންޑިޑޭޓުންނެވެ. އެއީ އެމްޑީޕީގެ ޓިކެޓް ގައި ވާދަކުރައްވާ އެރަށު ފެންފިޔާޒްގޭ އާދަމް އިނާޒް އާއި ޑީއާރުޕީގެ ޓިކެޓް ގައި ވާދަކުރައްވާ މުޙައްމަދު ޖަމީލެވެ.\nފިއްލަދޫ ބައި އިލެކްޝަނަށް ވާދަކުރައްވާ އެމްޑީޕީގެ ކެންޑީޑޭޓް އާދަމް އިނާޒް އަކީ ކުރިން ޑީއާރުޕީގެ މެންބަރެއްގެ ގޮތުގައި ފިއްލަދޫ ކައުންސިލްގައި އެ ޕާޓީ ތަމްސީލް ކުރައްވަނިކޮށް ޑީއާރުޕީން އޭނާ ވަކިކުރުމުގެ ސަބަބުން ކައުންސިލްގެ ގޮނޑި ގެއްލިފައިވާ ފަރާތެކެވެ.\nއިނާޒް އާ މެދު ޑީއާރުޕީން ފިޔަވަޅު އެޅީ އެރަށު ކައުންސިލްގެ ރައީސް ޑީއާރުޕީގެ މުޙައްމަދު ވިޖާން ފިއްލަދޫ ބަދުނާމްވާ ގޮތަށް މީޑިއާ ގައި ވާހަކަދެއްކެވުމާއި ގުޅިގެން ކަމަށް ބުނެ، އޭނާ ކައުންސިލްގެ ރައީސް ކަމުން ވަކިކުރުމާ ގުޅިގެންނެވެ.\nހއ. ފިއްލަދޫގެ ކައުންސިލްގެ ބައި އިލެކްޝަން ގައި ވޯޓުލުމުގެ ހައްގު ލިބިފައިވަނީ ޖުމްލަ 674 މީހުންނަށެވެ. އޭގެ ތެރެއިން 236 މީހުން މާލޭގައި ވޯޓުލުމަށް ރަޖިސްޓްރީ ކޮށްފައިވެއެވެ.\nފިއްލަދޫ ގައި ވޯޓުފޮށި ބަހައްޓާފައިވަނީ އެރަށު ސްކޫލުގައެވެ. އަދި މާލޭގައި ވޯޓު ފޮށި ބަހައްޓާފައިވަނީ ސިއެޗްއެސްސީ ގައެވެ.


ޕަބްލިޝްކުރި ތާރީޚް: 31 ޑިސެންބަރު 2019\nސުންގަޑި: 13 ޖަނަވަރީ 2020 1330\nމަޤާމް: ފިޝަރީޒް އޮފިސަރ\nމަޤާމުގެ ނަންބަރު: 320288\nޑިވިޜަން/ ސެކްޝަން: ފިޝަރީޒް އިންޑަސްޓްރިއަލް ޑިވެލޮޕްމެންޓް އެންޑް ޕްރޮމޯޝަން ސެކްޝަން\nޓެކްނިކަލް ކޯ އެލަވަންސް: މުސާރައިގެ %28 (ޓެކްނިކަލް ކޯ އެލަވަންސް ދެވޭނީ ޓެކްނިކަލް ކޯ އެލަވަންސް ދިނުމަށް ހަމަޖެހިފައިވާ އުޞޫލުން ފިޝަރީޒް ނުވަތަ މެރިން ސައިންސް ގެ ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7އިން ފެށިގެން މަތީގެ ސަނަދެއް ޙާސިލްކޮށް ހުށަހަޅާ ފަރާތްތަކަށެވެ. އަދި ޓެކްނިކަލް ކޯ އެލަވަންސް ހަމަނުޖެހޭ ފަރާތްތަކަށް ހަމަޖެހިފައިވާ އުޞޫލްގެ ތެރެއިން ސަޕޯޓިންގ ކޯ އެލަވަންސްގެ ގޮތުގައި -/900 ރުފިޔާ ލިބޭނެއެވެ.)\nމަސްވެރިކަމާގުޅޭ ޕްރޮޖެކްޓް ޕްރޮޕޯސަލްސް ތައްޔާރުކުރުން.\nއަމިއްލަ ފަރާތްތަކުން މިނިސްޓްރީއަށް ހުށަހަޅާ ތަފާތު ޕްރޮޖެކްޓް ޕްރޮޕޯސަލްތައް ހުންނަންވާނޭގޮތުގެ ގައިޑްލައިން ތައްޔާރުކޮށް ފަންނީގޮތުން ގެންނަންޖެހޭ ބަދަލުތައް ގެނައުން.\nމަސްވެރިކަމާގުޅޭގޮތުން މިނިސްޓްރީގެ ހުއްދަނަގައިގެން ކުރިޔަށްދާ ޕްރޮޖެކްޓްތައް ކުރިޔަށްދާ ގޮތް ބަލާނެ މޮނިޓަރިންގ ފްރޭމް ވާރކެއް އެކުލަވާލުން.\nމިނިސްޓްރީން ހުއްދަނަގައިގެން ކުރިޔަށް ގެންދާ މަސްވެރިކަމާއި ގުޅޭ މަޝްރޫއުތަކާއި އަދި މެރިކަލްޗަރ މަޝްރޫޢުތައް ހިނގާނުހިނގާގޮތް މޮނިޓަރކޮށް ރިޕޯޓްތައްޔާރުކުރުން.\nމަސްވެރިކަމާ މެރިކަލްޗަރ މަޝްރޫއުތަކާގުޅޭގޮތުން ޑޭޓާބޭސް އެއް ތައްޔާރުކޮށް، އަޕްޑޭޓްކޮށް ބަލަހައްޓަމުންގެންދިޔުން.\nމަސްވެރިންގެ ދުވަސް ފާހަގަ ކުރުމަށް ހިންގާ ހަރަކާތްތަކުގައި އެހީތެރިވުން.\n1- ފިޝަރީޒް ނުވަތަ މެރިން ސައިންސް ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރުގެ ތަޖުރިބާ ލިބިފައިވުން. ނުވަތަ\n2- ފިޝަރީޒް ނުވަތަ މެރިން ސައިންސް ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން.\n6- ވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ:\nވަޒީފާއަށް އެދޭ ފޯމް މި މި މިނިސްޓްރީގެ ރިސެޕްޝަނުންނާއި ވެބްސައިޓް www.fishagri.gov.mv ލިބެން ހުންނާނެއެވެ. އަދި މި މިނިސްޓްރީގެ ވެބްސައިޓުން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖެނުއަރީ 13 ވާ ހޯމަ ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\n05 ޖުމާދުލްއޫލާ 1441


Male' Sarahahdhuge Guesthouse Thah Hulhuvan Fashaifi - Vaguthu\nމާލެ ސަރަހައްދުގެ ގެސްޓްހައުސްތައް ހުޅުވަން ފަށައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ގެސްޓްހައުސްތައް ވަކި އުސޫލެއްގެ ދަށުން ހުޅުވުމުގެ ހުއްދަދީފައެވެ. މި އުސޫލުތަކާ އެކީގައި 15 ގެސްޓްހައުސްއެއް ހުޅުވާފައިވާ ކަމަށްވެއެވެ. އަދި މި މަސް ނިމުމުގެ ކުރިން ގިނަ ގެސްޓްހައުސްތަކެއް ހުޅުވަން ވަނީ ހަމަޖެހިފައެވެ.\nގްރޭޓަ މާލެެ ސަރަހައްދުގައި ހިމެނޭ ހުޅުމާލެ، މާލެެ އަދި ވިލިމާލޭގެ ގެސްޓު ހައުސްތައް ހުޅުވުމަށް ހުއްދަ ދީފައި ވަނީ މިހާރު ފެތުރެމުން އަންނަ ނުރައްކާތެެރި ކޮވިޑް-19 އާއި ގުޅިގެން އެެތަންތަން ބަންދުކޮށްފައި ހުންނަތާ ނުވަ މަސް ފަހުންނެެވެ.\nކޮވިޑާއި ގުޅިގެން ބަންދުކުރުމާއު ހަމަޔަށް މާލެެ ސަރަހައްދުގައި 80 އަށްވުރެ ގިނަ ގެސްޓު ހައުސް ހިންގިއެެވެ. އޭރު ގެސްޓުހައުސް ހިންގި އަދަދާއި އަޅައި ބަލާއިރު މިހާތަނަށް ހުޅުވާފައި ވަނީ މަދު ތަނެކެވެ.\nމާލެ ސަރަހައްދުގައި ގެސްޓުހައުއްތައް ހުޅުވާއިރު އަމަލުކުރަން ޖެހޭ އުސޫލުތައް ޓޫރިޒަމް މިނިސްޓްރީ އިން އާންމުކުރީ އިިއްޔެއެވެެ.\nއެއުސޫލުތަކުގައި ބުނެފައި ވަނީ ގްރޭޓާ މާލޭ އޭރިޔާގެ ގެސްޓްހައުސްތަކާއި ހޮޓާތަކުން ކޮވިޑް-19 ފެތުރުމުގެ ހިރާސް (ރިސްކު) ބޮޑު ކަމަށެވެ. އެހެންކަމުން ގެސްޓްހައުސްތަކާއި ހޮޓާތަކުގައި މަސައްކަތް ކުރާ މުވައްޒަފުން ކޮންމެ މަހަކު ކޮވިޑް-19 ޕީސީއާރް ޓެސްޓެއް ކުރަން ޖެހޭނެ ކަމަށް ގައިޑްލައިންގައި ބުނެފައި ވެއެވެ.\nގައިޑްލައިންގައި ހުރި އެހެން ކަންކަންތައްތަކަކީ މާލެ ސަރަހައްދު ފިޔަވައި އެހެން ސަރަހައްދުތަކުގެ ގެސްޓްހައުސްތަކުގައި ވެސް އަމަލު ކުރަން އެޗްޕީއޭ އިން ކަނޑައަޅާފައިވާ ކަންކަމެވެ. އޭގެތެރޭގައި ފަތުރުވެރިން ރާއްޖެ އަންނައިރު 72 ގަޑިއިރު ހަމަނުވާ ކޮވިޑް-19 އަށް ޓެސްޓް ކޮށްފައި އޮންނަ ލިޔުމެއް ހުށަހަޅަން ޖެހުމާއި ރާއްޖެ އިން ފުރުމުގެ 48 ގަޑިއިރުގެ ކުރިން ކޮވިޑް-19 އަށް ޓެސްޓް ކުރުން ހިމެނެއެވެ. ރާއްޖެ އިން އެއްވެސް ފަތުރުވެރިޔަކަށް ފުރޭނީ ކޮވިޑް-19 އަށް ޓެސްޓްކޮށް ނަތީޖާ ނައްސިވުމުންނެވެ.\nގެސްޓްހައުސްތަކާއި ހޮޓާތަކުގައި ވެސް ފަތުރުވެރިޔަކުގެ ކިބައިން ކޮވިޑް-19 އަލާމާތެއް ފެނިއްޖެނަމަ އެމީހަކު އެކަހެރި ކުރެވޭނެ ކޮޓަރިއެއް ހުންނަން ޖެހޭނެ ކަމަށް ގައިޑްލައިން ބުނެއެވެ. ފަތުރުވެރިޔާ ކޮވިޑް-19 އަށް ޓެސްޓްކޮށް ނަތީޖާ ލިބެންދެން ހުންނަން ޖެހޭނީ އެތަނުގައެވެ.\nއަދި މުވައްޒަފެއްގެ ކިބައިން އަލާމާތެއް ފެނިއްޖެނަމަ އޭނާ ވެސް ކޮވިޑް-19 އަށް ޓެސްޓް ކުރަން ޖެހޭނެއެވެ. މުވައްޒަފުގެ ނަތީޖާ ކޮވިޑް-19 އަށް ނައްސިވި ނަމަވެސް ވަޒީފާ އަށް ނުނިކުމެ 48 ގަޑިއިރު މަޑުކުރަން ޖެހޭނެއެވެ.


Dhidhdhoo In Palestine Rayyithunnah 156,067 Rufiyaa! - Vaguthu\n7 ސިކުންތު ކުރިން ( ޖޫން 10, 2021 )\nހއ. ދިއްދޫ ރައްޔިތުންގެ ފަރާތުން ފަލަސްތީނު ރައްޔިތުންނަށް ހަދިޔާ ކުރުމުގެ ގޮތުން 156،067 ރުފިޔާ އެއްކޮށްފިއެެވެ.\nމިދިޔަ މެއި މަހުގެ 25ން މި މަހުގެ 6ގެ ނިޔަލަަށް ދިއްދޫގެ ކްލަބެއް ކަމުގައިގާ މިޑިލް ސްޕޯޓްސް އިން އިސް ނަގައިގެން ކުރިއަށް ގެންދިޔަ މި ހަރަކާތަށް ދިއްދޫގެ އާއްމު ރައްޔިތުންނާއި ސަރުކާރުގެ އިދާރާތަކުގެ މުވައްޒަފުންގެ ފަރާތުން ބޮޑު އެއްބާރުލުމެއް ވަނީ ލިބިގެން ގޮސްފައެވެ.\nދިއްދޫ މޮނީޓަރިންގައި ވަނިކޮށް ހިންގި މި ހަރަކާތް ހިންގާފައި ވަނީ ރަށުގެ 11 ސަރަހައްދެއްގައި ފަންޑުފޮށި ބަހައްޓައި، ފަލަސްތީނާއި އެކު ދިއްދޫ ރައްޔިތުން ވާކަން ދައްކުވައިދޭ ފޭސް މާސްކު ވިއްކައިގެންނެވެ. މިގޮތުން މިޑިލް ސްޕޯޓްސް ކްލަބުން ވަނީ 50ރުފިޔާ އަށް މިފަދަ 800 މާސްކު ވިއްކާފައިކަން ފާހަގަކޮށްލެވެއެވެ.\n”ދިއްދޫ ފަލަސްތީނާއި އެކު“ މި ނަމުގައި މިޑިލް އިން ކުރިއަށް ގެންދިޔަ މި ކެމްޕޭން ނިންމާލައި ދިއްދޫ އިން ލިބުނު ފައިސާ މިހާރު ވަނީ އިންޓަނޭޝަނަލް އެއިޑް ކެމްޕޭނަށް ޖަމާކޮށްފައެވެ.\nމިޑިލް އިލް އިސް ނަގައިގެން މީގެ ކުރިން ވެސް އެކި ފަހަރުމަތިން ފަލަސްތީނަަށާއި ސީރިޔާގެ އިތުރުން އެނޫންވެސް ގައުމުތަކަށް އެހީވުމަށް މިފަދަ ފަންޑް ރެއިޒިންތައް ކުރިއަށް ގެންގޮސްފައިވާކަން ފާހަގަކޮށްލެވެއެވެ.


ފުޓްސަލް އަދި ފުޓުބޯޅަ ރެފްރީން ވަކިކުރުމުގެ މަސައްކަތް އެފްއޭއެމް...\nފުޓްސަލް - ފުޓުބޯޅަ\nފުޓްސަލް އަދި ފުޓުބޯޅަ ރެފްރީން ވަކިކުރުމުގެ މަސައްކަތް އެފްއޭއެމް އިން ފަށައިފި\nރެފްރީންގެ ކަންތައް ހައްލުކުރުމަށް އެފްއޭއެމް އިން އަންނަނީ މަސައްކަތްކުރަމުން\nދިވެހި ލީގުގައި ބިދޭސީ ރެފްރީން އަންނަނީ ބޭނުންކުރަމުން\n21 އޮކްޓޯބަރ 2017 | ހޮނިހިރު 12:12\nރާއްޖޭގެ ފުޓްބޯޅަ އަދި ފުޓްސަލް ބައެއް ރެފްރީންނާއެކު އެފްއޭގެ ރައީސް ބައްސާމް އަދީލް ޖަލީލު ފޮޓޯއަކަށް ހުއްޓިގެން\nފުޓްސަލް އަދި ފުޓުބޯޅަ ރެފްރީން ވަކިކުރުމުގެ މަސައްކަތް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ފަށައިފިއެވެ.\nރާއްޖެއެމްވީ އަށް މައުލޫމާތު ދެއްވަމުން އެފްއޭއެމްގެ އެކްސްކޯ މެމްބަރު އަދި ރެފްރީސް ކޮމިޓީގެ ޗެއާމަން އަލީ އުމަރު ވިދާޅުވީ، ފުޓްސަލް އާއި ފުޓުބޯޅަ ރެފްރީން ވަކިކުރަން ގަވައިދުގައި ވެސް އޮންނަ ކަމަށާއި، އެހެންނަމަވެސް ފަހަކަށް އައިސް ފުޓްސަލް އަދި ފުޓުބޯޅަ ރެފްރީން މަސްހުނިވުމުން އެ ދެ ކުޅިވަރުގެ ރެފްރީން ވަކިކުރުމުގެ މަސައްކަތް ފަށާފައިވާ ކަމަށެވެ.\nމި ބަދަލާއެކު، ފުޓުބޯޅަ އަށް ރެފްރީކުރާ ރެފްރީންނަށް ފުޓްސަލްގައި ރެފްރީކަން ނުކުރެވޭނެއެވެ. ބެލެވޭ ގޮތުގައި މި ގަވައިދު މި އަހަރު ވުޖޫދަށް އައިސް، އަންނަ އަހަރުން ފެށިގެން މި ގަވައިދަށް އަމަލުކުރަން ފެށޭނެއެވެ.\nރެފްރީންގެ ކަންތައް ހައްލުކުރުމަށް އެފްއޭއެމް އިން މަސައްކަތްކުރަމުން އަންނައިރު، ރެފްރީސް ކޮމިޓީއަށް ވެސް ވަނީ ބަދަލުތަކެއް ގެނެސްފައެވެ. އެގޮތުން ކުރިން ރެފްރީސް ޑިޕާޓްމަންޓާ ހަވާލުވެގެން ހުރި އަހުމަދު އަމީޒު ވަނީ އެ މަގާމުން ވަކިކޮށް، މުހައްމަދު ހާޝިމް އެ މަގާމަށް ގެނެސްފައެވެ.\nރެފްރީންގެ މައްސަލަ ފެންމަތިވީ ދިވެހި ޕްރިމިއާ ލީގުގައި ގްރީން ސްޓްރީޓް އަދި މާޒިޔާ ސްޕޯޓްސް އެންޑް ރެކްރިއޭޝަން ބައްދަލުކުރި މެޗުގައެވެ. އެ މެޗު ރެފްރީގެ ނިންމުންތަކާއެކު މެދުކަނޑާލާފައިވާއިރު، އެ މެޗުގެ ރެފްރީ މުހައްމަދު ނިއުޝާދު ވަނީ ސަސްޕެންޑުކޮށްފައެވެ.\nއެ މެޗަށް ފަހު އެފްއޭއެމް އިން ވަނީ ދިވެހި ރެފްރީންގެ މައްސަލަ ހައްލުވަންދެން ބިދޭސީ ރެފްރީން ބޭނުންކުރަން ފަށާފައެވެ. އެގޮތުން ދިވެހި ލީގުގައި އަދިވެސް ދަނީ ބިދޭސީ ރެފްރީން ބޭނުންކުރަމުންނެވެ.\n21 އޮކްޓޯބަރ 2017 | ހޮނިހިރު 12:17\nތީ ވަރަށް ރަނގަޅު ކަމެއް.. ވަރަށް މައްސަލަ ދިމާވޭ..


ކަހްފު ސޫރަތުގެ ތަރުޖަމާ 71-81 – DhiSalafiyyah\nކަހްފު ސޫރަތުގެ ތަރުޖަމާ 71-81\n25/06/2015 ޤުރުއާނާއި އޭގެ ޢިލްމުތައްއައްޝައިޚް ޒަމްޒަމް ފާރިޝް\nفَانطَلَقَا حَتَّىٰ إِذَا رَ‌كِبَا فِي السَّفِينَةِ خَرَ‌قَهَا ۖ قَالَ أَخَرَ‌قْتَهَا لِتُغْرِ‌قَ أَهْلَهَا لَقَدْ جِئْتَ شَيْئًا إِمْرً‌ا ﴿٧١﴾\nފަހެ ، އެ ދެބޭކަލުން ކުރިޔަށްވަޑައިގެން ، ނަވަށް އަރައިވަޑައިގެންނެވި ހިނދު ، އެބޭކަލަކު އެ ނައު ފޫދުއްވާލައްވައިފިއެވެ. އެކަލޭގެފާނު ވިދާޅުވިއެވެ: “ކަލޭގެފާނު އެ ނައު ތިޔަ ފޫދުއްވާލެއްވީ އޭގެ އަހުލުވެރިން ޣަރަޤު ކޮށްލެއްވުމަށްތޯއެވެ؟ ހަމަކަށަވަރުން ، ކަލޭގެފާނު ތިޔަކުރެއްވީ ބޮޑުވެގެންވާ ނުބައިކަމެކެވެ”.\nقَالَ أَلَمْ أَقُلْ إِنَّكَ لَن تَسْتَطِيعَ مَعِيَ صَبْرً‌ا ﴿٧٢﴾\nއެބޭކަލަކު ވިދާޅުވިއެވެ: “ހަމަކަށަވަރުން ، ތިމަންކަލޭގެފާނާ އެކުގައި ކަލޭގެފާނަށް ކެތްކުރެއްވުމަކަށް ކުޅަދާނައެއް ނުވާނެއޭ ތިމަންކަލޭގެފާނު ނުދަންނަވަންތޯއެވެ؟”\nقَالَ لَا تُؤَاخِذْنِي بِمَا نَسِيتُ وَلَا تُرْ‌هِقْنِي مِنْ أَمْرِ‌ي عُسْرً‌ا ﴿٧٣﴾\nއެކަލޭގެފާނު ވިދާޅުވިއެވެ: “ތިމަންކަލޭގެފާނު ހަނދުމަފުޅުނެތުން ކަލޭގެފާނު ، ކަމަކަށް ނުހައްދަވާށެވެ! އަދި ތިމަންކަލޭގެފާނުގެ (މި) ކަންތަކުގައި ދަތިކަމެއް ، އުނދަގުލެއް ނުޖައްސަވާށެވެ!”.\nفَانطَلَقَا حَتَّىٰ إِذَا لَقِيَا غُلَامًا فَقَتَلَهُ قَالَ أَقَتَلْتَ نَفْسًا زَكِيَّةً بِغَيْرِ نَفْسٍ لَّقَدْ جِئْتَ شَيْئًا نُّكْرً‌ا ﴿٧٤﴾\nފަހެ ، އެދެބޭކަލުން ކުރިޔަށް ވަޑައިގަންނަވަނިކޮށް ، ކުޑަފިރިހެން ކުއްޖަކާ ބައްދަލުވެވަޑައިގެންނެވި ހިނދު ، އެބޭކަލަކު އެކުއްޖާ ޤަތުލުކުރައްވައިފިއެވެ. އެކަލޭގެފާނު ވިދާޅުވިއެވެ: “އެއްވެސް މީހަކު މަރާފައިނުވާ ، ކުށެއްނެތް ، ޠާހިރު ނަފްސެއް ، ކަލޭގެފާނު ތިޔަ ޤަތުލު ކުރެއްވީތޯއެވެ؟ ހަމަކަށަވަރުން ، ކަލޭގެފާނު ތިޔަކުރެއްވީ ވަރަށްބޮޑު މުންކަރާތެކެވެ”.\nقَالَ أَلَمْ أَقُل لَّكَ إِنَّكَ لَن تَسْتَطِيعَ مَعِيَ صَبْرً‌ا ﴿٧٥﴾\nއެބޭކަލަކު ވިދާޅުވިއެވެ: “ހަމަކަށަވަރުން ، ތިމަންކަލޭގެފާނާ އެކުގައި ކަލޭގެފާނަށް ކެތްކުރެއްވުމަކަށް ކުޅަދާނައެއް ނުވާނެއޭ ، ތިމަންކަލޭގެފާނު ކަލޭގެފާނަކަށް ނުދަންނަވަންތޯއެވެ؟”\nقَالَ إِن سَأَلْتُكَ عَن شَيْءٍ بَعْدَهَا فَلَا تُصَاحِبْنِي ۖ قَدْ بَلَغْتَ مِن لَّدُنِّي عُذْرً‌ا ﴿٧٦﴾\nއެކަލޭގެފާނު ވިދާޅުވިއެވެ: “މީގެފަހުން އެއްވެސް ކަމަކާމެދު ، ކަލޭގެފާނާ ތިމަންކަލޭގެފާނު ސުވާލު ކުރައްވައިފިނަމަ ، ކަލޭގެފާނާ އެކުގައި ތިމަންކަލޭގެފާނު ނުގެންދަވާށެވެ! ހަމަކަށަވަރުން ، ތިމަންކަލޭގެފާނުގެ ކިބައިން ކަލޭގެފާނަށް ޢުޛުރެއް ލިބިވަޑައިގެންފިއެވެ”.\nفَانطَلَقَا حَتَّىٰ إِذَا أَتَيَا أَهْلَ قَرْ‌يَةٍ اسْتَطْعَمَا أَهْلَهَا فَأَبَوْا أَن يُضَيِّفُوهُمَا فَوَجَدَا فِيهَا جِدَارً‌ا يُرِ‌يدُ أَن يَنقَضَّ فَأَقَامَهُ ۖ قَالَ لَوْ شِئْتَ لَاتَّخَذْتَ عَلَيْهِ أَجْرً‌ا ﴿٧٧﴾\nފަހެ، އެ ދެބޭކަލުން ކުރިޔަށް ވަޑައިގަންނަވަމުން ، ރަށެއްގެ އަހުލުވެރިތަކަކާ ހަމަޔަށް ވަޑައިގެންނެވުނު ހިނދު ، އެރަށުގެ މީހުންގެ ކިބައިން ކާއެތިކޮޅަކަށް އެ ދެބޭކަލުން އެދިވަޑައިގަތެވެ. ފަހެ، އެއުރެން އެބޭކަލުންނަށް މެހުމާންދާރީ އަދާކުރުމަށް އިންކާރުކުރިއެވެ. ދެން ، އެރަށުތެރޭން ވެއްޓެން ކައިރިވެފައިވާ ފާރެއް އެ ދެބޭކަލުން ދެކެވަޑައިގަތެވެ. ދެން އެބޭކަލަކު އެ ފާރު ތެދުކުރައްވައި ކޮޅަށް ޖައްސަވައިފިއެވެ. އެކަލޭގެފާނު ވިދާޅުވިއެވެ: “ކަލޭގެފާނު ބޭނުންފުޅުނަމަ ، އެކަމަށް އުޖޫރައެއް ކަލޭގެފާނަށް ހިއްޕެވިދާނެއެވެ”.\nقَالَ هَـٰذَا فِرَ‌اقُ بَيْنِي وَبَيْنِكَ ۚ سَأُنَبِّئُكَ بِتَأْوِيلِ مَا لَمْ تَسْتَطِع عَّلَيْهِ صَبْرً‌ا ﴿٧٨﴾\nއެބޭކަލަކު ވިދާޅުވިއެވެ: “މިއީ ތިމަންކަލޭގެފާނާ ، ކަލޭގެފާނާ ދެމެދުގެ ވަކިވާ ފަހަރެވެ. ކަލޭގެފާނަށް އެކަންކަމުގެ މައްޗަށް ކެތްކުރެއްވުމަށް ކުޅަދާނަވެވަޑައިނުގެންނެވުނު ކަންތައްތަކުގެ ޚަބަރު ތިމަންކަލޭގެފާނު ، ކަލޭގެފާނަށް ކިޔައިދެއްވާ ހުށީމެވެ.\nأَمَّا السَّفِينَةُ فَكَانَتْ لِمَسَاكِينَ يَعْمَلُونَ فِي الْبَحْرِ فَأَرَ‌دتُّ أَنْ أَعِيبَهَا وَكَانَ وَرَ‌اءَهُم مَّلِكٌ يَأْخُذُ كُلَّ سَفِينَةٍ غَصْبًا ﴿٧٩﴾\nއެ ނަވާ މެދު ދަންނައެވެ! ފަހެ ، އެ ނައުވީ ކަނޑުގައި މަސައްކަތްކޮށްއުޅޭ މިސްކީނު ބަޔެއްގެ ނަވަކަށެވެ. ފަހެ ، ތިމަންކަލޭގެފާނު އެ ނައު ހަލާކުކޮށްލެއްވުމަށް ގަޞްދުކުރެއްވީ (ސަލާމަތުންވާ) ކޮންމެ ނަވެއް ފޭރިގަންނަ ރަސްކަލަކު އެމީހުންގެ ފަހަތުގައިވާތީއެވެ.\nوَأَمَّا الْغُلَامُ فَكَانَ أَبَوَاهُ مُؤْمِنَيْنِ فَخَشِينَا أَن يُرْ‌هِقَهُمَا طُغْيَانًا وَكُفْرً‌ا ﴿٨٠﴾\nއަދި އެ ފިރިހެން ކުއްޖާއާ މެދު ދަންނައެވެ! ފަހެ ، އޭނާގެ މައިންބަފައިންވީ ދެ މުއުމިނުން ކަމުގައެވެ. ފަހެ ، (އެދެމަފިރިންގެ ހިތުގައި އެކުއްޖާއަށް ޖެހިފައިވާ ލޯތްބެއްގެ ސަބަބުން އެކުއްޖާ މާތް اللّه އަށް ކާފިރުވުމަށް ފަހުގައި އެކުއްޖާގެ ސަބަބުން) އެދެމަފިރިން (ވެސް) اللّه އަށް އުރެދި ކާފިރުވެދާނެތީ ތިމަންކަލޭގެފާނު ބިރުގަތީއެވެ.\nفَأَرَ‌دْنَا أَن يُبْدِلَهُمَا رَ‌بُّهُمَا خَيْرً‌ا مِّنْهُ زَكَاةً وَأَقْرَ‌بَ رُ‌حْمًا ﴿٨١﴾\nފަހެ ، ތިމަންކަލޭގެފާނު އެދިވަޑައިގަތީ ، އެ ދެމަފިރިންގެ ވެރިރަސްކަލާނގެ ، އެކުއްޖާއަށްވުރެ ދީންވެރި ހެޔޮލަފާ އަދި އޯގާތެރިކަންބޮޑު ކުއްޖަކު އެކުއްޖާގެ ބަދަލުގައި އެދެމީހުންނަށް ދެއްވުމަށެވެ.


Covid-19: Miskihthakugai Dheenee Naseyhai Dhinun Vaguthee Gothun Huhtaalanee - Vaguthu\nކޮވިޑް-19: މިސްކިތްތަކުގައި ދީނީ ނަސޭހަތް ދިނުން ވަގުތީ ގޮތުން ހުއްޓާލަނީ\nއިސްލާމީ މަރުކަޒު -- ވަގުތު އިމޭޖެސް: އިބްރާހިމް ޝާބިލް\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ރާއްޖެއިން ފެނިފައިވާތީ ރާއްޖޭގެ މިސްކިތްތަކުގައި ދީނީ ނަސޭހަތް ދިނުމުގެ ޕްރޮގްރާމްތައް ވަގުތީ ގޮތުން ހުއްޓާލަން އިސްލާމިކް މިނިސްޓްރީން ނިންމައިފިއެވެ.\nއިސްލާމިކް މިނިސްޓްރީން މިއަދު ނެރެފައިވާ ސަރކިއުލާގައި ބުނެފައިވަނީ އެގޮތަށް ނިންމާފައިވަނީ ކޮވިޑް-19 އިތުރަށް ފެތުރުން ހުއްޓުވުމަށްޓަކައި އަޅާ ސަލާމަތީ ފިޔަވަޅެއްގެ ގޮތުން ކަމަށެވެ.\n"މިއަދުން ފެށިގެން މިސްކިތްތަކުގައި ދީނީ ނަސޭހަތް ދިނުމުގެ ޕްރޮގްރާމްތައް ވަގުތީ ގޮތުން ހުއްޓާލުމަށް ދަންނަވަން" އިސްލާމިކް މިނިސްޓްރީން ނެރެފައިވާ ސަރކިއުލާގައި ބުނެފައިވެއެވެ.\nއެ މިނިސްޓްރީން ވަނީ މިވަގުތު މިސްކިތްތަކާއި އާންމު ތަންތަނުގައި ދަރުސް ދިނުމުގެ ހުއްދަ ދީފައިވާ ހުރިހާ ފަރާތްތަކުންވެސް އެ މިނިސްޓްރީއިން އަންގަންދެން، ދަރުސް ދިނުމުގެ ޕްރޮގްރާމް ހުއްޓާލަން ޖެހޭ ކަމަށް ބުނެފައެވެ.\nމިގޮތަށް ނިންމައި، އެ މިނިސްޓްރީން ވަނީ އާންމުން އެއްވެ އުޅޭ ތަންތަނުގައި ދަރުސް ދިނުމުގެ ބަދަލުގައި މާލެއާއި އަތޮޅުތެރޭގައި ތިއްބެވި ދީނީ އިލްމުވެރިން މެދުވެރިކޮށް މީޑިއާގެ ވަސީލަތްތަކުން އާންމުންނަށް ދީނީ މައުލޫމާތު ފޯރުކޮށްދެއްވަމުން ގެންދެވުމަށް އިލްތިމާސް ކުރައްވާފައެވެ.\nކޮރޯނާ ވައިރަސްއާއި ގުޅިގެން ސިއްހީ ކުއްލި ނުރައްކަލުގެ ހާލަތު ރާއްޖޭގައި އިއުލާންކޮށް، ސަރުކާރުން އަންނަނީ ރައްކާތެެރިކަމުގެ ޚާއްސަ ފިޔަވަޅުތަކެއް އަޅަމުންނެވެ. ރާއްޖެއިން މިހާތަނަށް ވަނީ މި ވައިރަސް ހުރި 13 މީހަކު ފެނިފައެވެ. އޭގެ ތެރޭގައި ހިމެނެނީ ބޭރުން އައިފައިވާ ފަތުރުވެރިންނެވެ.\nމާޗް 16, 2020 18:25\nމިސްކިތް ތަކުގައިި އަލްހަމްދުގެ ފަހުން ކިޔަވާސޫރަތްވެސް ކުރުކުރަން ނުވޭބާ! މީހުންގެ އަމަލުތަށް ބަދަލެއްނުވޭ! ކެއްސަމުން ޖަމާއަތުގައި!މަގުމައްޗަށް ކުޅުޖަހާ އެކަކުވެސް ޖުރިމަނާ ކުރެވޭތަ! ފޯނަށް މެސެޖު ފޮނުވީމާ އެކަން ބަލައިގަނޭބާ!\nމާޗް 16, 2020 18:36\nއެއްކޮށް ހުއްޓާލާ .. ތިޔަ ދޭ ނަސޭހަތަކޭ އޮޑިތާން ކަލޭގެ ލީ ކޮކޮޑިއެކޭ އެއްފަދަ\nމާޗް 16, 2020 18:38\nމިސް ކިތްތަ ކުގަ ދީނީ ނަސޭހަތްދިނުން ހުއްޓުވުމުގެ ކުރިން ކީއްވާނީ މަޖުލިސް ޖަލްސާތައް ހުއްޓާލުން..ޖަލްސާ ކުރެވޭ ބައްދަލުވުންބޭއްވޭ..ދީނީ ނަސޭހަތްދިނުން މިސް ކިތުގަ ނަމާދު ކުމުރުން ވައިރަސްއަރަނީ.. މިވެސް އީމާންތެރި ބައެއްގެ ވިސްނުމަށް ނިންމާ ނިންމުންތަ..


އިންޖިނިއަރިންގ އެންޑް މެކޭނިކަލް ޑިޕާޓްމަންޓް\n02 ( ކޮންމެ ދާއިރާއަކަށް 01 )\n-/5300ރ އާއި -/17000ރ ދެމެދު\nމަސައްކަތުގެ ދާއިރާއިން މަދުވެގެން 10 އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ؛\nވެލްޑިންގ އެންޑް ފެބްރިކޭޝަން ދާއިރާއިން ސެޓްފިކެޓް ޙާޞިލްކޮށްފައިވުމާއި އެކު މަސައްކަތުގެ ދާއިރާއިން މަދުވެގެން 02 އަހަރު ދުވަހުގެ ތަޖުރިބާ ލިބިފައިވުން.\nޑިޕާޓްމަންޓު / ކުންފުނީގެ ވެލްޑިން މަސައްކަތްތައް\n2019 ސެޕްޓެމްބަރ 17 ދުވަހުގެ 15.00 ގެ ކުރިން\nމި މަޤާމްތަކަށް އެދޭ ފަރާތްތަކުން، ވަޒީފާއަށް އެދޭ ފޯމު ފުރިހަމަކުރުމަށްފަހު، ތިރީގައިވާ ލިޔުންތަކާއެކު، މި ކުންފުންނީގެ ހެޑް އޮފީހުގެ ރިސެޕްޝަނަށް 2019 ސެޕްޓެމްބަރ 17 ވަނަ ދުވަހުގެ 15.00 ގެ ކުރިން ހުށަހެޅުން އެދެމެވެ.\nމަޤާމަށް ޝަރުތު ހަމަވާ އަދި ޝޯޓްލިސްޓް ވާ ފަރާތްތަކަށް މަސައްކަތުގެ ތަޖުރިބާ އަދި ފެންވަރު ބެލުމުގެ ގޮތުން އަމަލީ ގޮތުން މަސައްކަތާއި ގުޅުންހުރި އިމްތިޙާނެއް ދެވޭނެއެވެ.\nސުންގަޑި: 17 ސެޕްޓެންބަރު 2019 1700


Geveshi, jinsee aniyaathakakee fanaakuranivi mahsalathakeh: Raees - vNews.mv\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހް - ފޮޓޯ: ރައީސް އޮފީސް\nގެވެށި އަނިޔާއާއި ޖިންސީ ފުރައްސާރައިގެ މައްސަލަތަކަކީ ފަނާކުރަނިވި މައްސަލަތަކެއް: ރައީސް\nރިފާޢަތު Male' | 15 July 2020, 18:42\nގެވެށި އަނިޔާއާއި ޖިންސީ ފުރައްސާރައަކީ މުޖުތަމައުގެ ތެރޭގައި ހުރި ގިނަ މައްސަލަތަކެއް މެދުވެރިވާން ދިމާވާ އެއް ސަބަބު ކަމަށާއި، މި މައްސަލައަކީ ޒަމާންތަކެއް ކުރިން ފެށިގެން މިހާތަނާއި ހަމައަށް އައިސްފައިވާ، ފަނާކުރަނިވި މައްސަލައެއް ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެއެވެ.\nރައީސް މިހެން ވިދާޅުވީ، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އިން އިސްނަގައިގެން ކުރިއަށް ގެންދާ "ގެވެށި ގުޅުން" ކެމްޕެއިން އިފްތިތާޙު ކުރުމަށް ބޭއްވި ރަސްމިއްޔާތުގައި ދެއްވި ޚާއްސަ މެސެޖުގައެވެ.\n ގެވެށި އަނިޔާއާއި ޖިންސީ ފުރައްސާރައިގެ މައްސަލަތައް ހައްލުކުރުމުގައި ޒަމާންތަކެއް ވަންދެން މުޅި ދައުލަތް ނުކުޅެދިފައި އޮތްކަމެއްކަން ފާހަގަކުރައްވާ ރައީސް ވިދާޅުވީ މިފަދަ މައްސަލަތައް ހައްލު ނުކޮށް، ޤައުމެއްގެ ގޮތުގައި އަދި މުޖުތަމަޢެއްގެ ގޮތުގައި އަޅުގަނޑުމެންނަށް ކުރިއަށް ދެވެން ނެތް ކަމަށެވެ. އަދި، ގެވެށި އަނިޔާއާއި ޖިންސީ ފުރައްސާރައަށް ނޫނެކޭ ބުނުމުގެ ހައްގާއި، ފުރުސަތާއި، ހިތްވަރު ކޮންމެ މީހަކަށްވެސް ލިއްބައިދޭން ޖެހޭ ކަމަށާއި، އަދި އެ ހައްގު ރައްކާތެރިކޮށްދޭ ދައުލަތެއް ބިނާކުރުމަކީ އެމަނިކުފާނުގެ އެންމެ އިސް އެއް ވާޖިބު ކަމުގައި ދެކެވަޑައިގަންނަވާ ކަމުގައިވެސް ރައީސްގެ ވާހަކަފުޅުގައި ވިދާޅުވިއެވެ.\nސަރުކާރުގެ ބަޖެޓުން މިކަމަށް ކުރާ ހޭދަ އިތުރުކޮށްފައިވާ ކަމަށާއި ޖެންޑަރ މިނިސްޓްރީގެ މަސައްކަތްތަކަށް މި އަހަރު ކަނޑައަޅާފައިވާ 294 މިލިއަން ރުފިޔާގެ ބަޖެޓަކީ 2018 ވަނަ އަހަރު އެ މިނިސްޓްރީއަށް ކަނޑައަޅާފައިވާ ބަޖެޓަށްވުރެ 111 މިލިއަން ރުފިޔާ އިތުރު އަދަދެއް ކަމަށް އެމަނިކުފާނު ވިދާޅުވިއެވެ.\nމީގެ އިތުރަށް ގާނޫނުތަކަށް ގެންނަންޖެހޭ ބަދަލުތައް ގެނެސް، ރޭޕް އަދި ޖިންސީ ގޯނާއަކީ ޖިނާއީ ބޮޑު ޖަރީމާއެއްގެ ގޮތުގައި، ޖިނާއީ އިޖުރާޢާތުގެ ޤާނޫނުގައި ކަނޑައަޅާފައިވާ ކަމަށާއި އަދި ކުޑަކުދިންގެ ހައްޤުތައް ރައްކާތެރިކުރުމުގެ ޤާނޫނުވެސް، 28 އަހަރުގެ ދިގު އިންތިޒާރަކަށް ފަހު، 2019 ވަނަ އަހަރުގެ ފަހުކޮޅު ތަސްދީޤުކޮށް، މިއަހަރުގެ ކުރީކޮޅު އަމަލުކުރަން ފަށާފައިވާކަން ރައީސް ފާހަގަކުރެއްވިއެވެ.\nނަމަވެސް، މިއީ މި ހިސާބުން ނިންމައިލެވޭނެ ކަމެއް ނޫން. ގެވެށި އަނިޔާގެ މައްސަލަތަކާއި، ފަޚުރުވެރި އާއިލާއެއް ބިނާ ކުރުމަށް ދިމާވެފައިވާ އެހެނިހެން ގޮންޖެހުންތައް ނައްތައިލުމަށް ސަރުކާރާއި، ރައްޔިތުންގެ މަޖިލީހާއި، ޝަރުޢީ ދާއިރާ ގުޅިގެން ކުރަންޖެހޭ މަސައްކަތްތައް ގިނަކަން އަޅުގަނޑު ގާބޫލު ކުރަން."\n މިފަދަ މައްސަލަތައް ސަރުކާރާއި މުޖުތަމައުގެ ސަމާލުކަމަށް ގެނައުމަށް މަދަނީ އެކި ޖަމްއިއްޔާ ޖަމާއަތްތަކުން ކުރަމުންދާ މަސައްކަތްތަކަށް ތައުރީފު ކުރައްވާ ކަމަށާއި، މި ކަންކަމާއި މެދު އަޑު އުފުލަމުންދާ ޒުވާނުންގެ މަސައްކަތްތަކުގެ ސަބަބުން ހިތްވަރު ލިބިވަޑައިގަންނަވާ ކަމަށް ރައީސް ވިދާޅުވިއެވެ. އަދި މިފަދަ މައްސަލަތަކުގެ މަޢުލޫމާތު ކަމާބެހޭ އިދާރާތަކާއި ހިއްސާ ކުރުން އަދިވެސް އިތުރު ކުރުމަށް ރައީސް އެދިވަޑައިގެންނެވިއެވެ.\nގެވެށި އަނިޔާގެ މައްސަލަތަކަކީ މުޖުތަމައުގައި އަންހެނުންނަށް ދިމާވެފައިވާ މައްސަލަތަކުގެ ތެރެއިން ބޮޑު އެއް މައްސަލަ ކަމަށް ވާއިރު، ޖުމްލަ ގޮތެއްގައި އަންހެނުންނަށް ކުރިމަތިވެފައިވާ މައްސަލަތަކަށް އޮތް ހައްލަކީ އަންހެނުން ބާރުވެރިކުރުވުން ކަމަށް ރައީސް ވިދާޅުވިއެވެ.\nއަންހެނުން ބާރުވެރިކުރުވުމަށް މި ސަރުކާރުން އިސްނަގައިގެން ކުރަމުން ގެންދާ ބައެއް މަސައްކަތްތަކަށްވެސް އެމަނިކުފާނުގެ ވާހަކަފުޅުގައި ވަނީ އަލިއަޅުއްވާލައްވާފައެވެ.\nޖެންޑާ މިނިސްޓްރީ ޖިންސީ ގޯނާ ރާއްޖެ ރައީސް އިބްރާހިމް މުހައްމަދު ސޯލިހު


މިއީ ޒުވާން އަންހެން ކުދިންނަށް ކެހި ދެމުންދިޔަ އެއިޑްސް ޖެހިފައިވާ ފިރިހެނެއްގެ ވާހަކަ\n28 ޑިސެމްބަރ 2018\nމިއީ ހަޤީޤީ ހާދިސާއެއްގެ މައްޗަށް ބިނާކޮށް ޑްރާމާ ޑައިލޮގްތަކެެއްގެ މައްޗަށް ލިޔެފައިވާ ވާހަކައެކެވެ. މިހާދިސާ ވާހަކައެއްގެ ސިފައިގައި މިގެނެސްދެނީ ތިޔަކިޔުންތެރިންނަށް އިބްރަތެއްގެ ގޮތުގައެވެ.\nއަމީނާ ކެއްކުމުގެ މަސައްކަތުގައި އަވަދިނެތި އުޅެމުން ދެއެވެ. އަމާނީ ފެންވަރައިގެން ނިކުމެ ކޮޓަރިތެރޭގައި ތައްޔާރުވަނީއެވެ. ރޮކް މިއުޒިކުގެ އަޑު މުޅި ކޮޓަރީގެ ތެރެއަށް ވެރިވެފައިވެއެވެ. އަމީން ސިޓިންގ ރޫމްގައި ހަމަޖެހިލައިގެން ޓީވީން އަންނަ ޕްރޮގުރާމަކަށް ގެއްލިފައިއިނެވެ. އިރުކޮޅެއްނުވެ އަމާނީ ތައްޔާރުވެގެން ބޭރަށްދާން ކޮޓަރިން ނިކުތެވެ. ”ދަރިފުޅާ އަމާނީ. ކޮންތާކަށް ތިދަނީ” އަމީން އެހިއެވެ. ” މިދަނީ ޝާނިއާ އާއިއެކު ފިހަރައަކަށް ދާންވެގެން. ވަރަށް އަވަހަށް އަންނާނަމޭ” އަމާނީ މިހެން ބުނުމާއެކު އަމީނާ އަކަށް މަޑަކުން ނުހުރެވުނެވެ. އަމީނާ ބުންޏެވެ. ކޮންމެ ރެއަކުވެސް އަވަހަށޭ ކިޔާފަ އަމާނީ ދާނީ. އެކަމަކު ދެތިން ގަޑިއިރު ބޭރުގަ އުޅެފަ ނޫނިއްޔާ ގެއަކަށް ނާންނާނެ. ދަރިފުޅާ ތިހެން އުޅޭކަށް ނުވާނެ. ކޮންމެ ރެއަކު ކޮންމެ ރެއަކު އަންހެންކުދިން ބޭރަށް ދިއުމަކީ މަންމަ އެހާ ރުހޭކަމެއް ނޫން.” އަމީނާ މިހެން ބުނުމުން އަމާނީ ވަރަށް ދެރަވިއެވެ. ” މަންމާ ފިހާރައަކަށް ދަންޏާ ލަސްވާނެއެއްނު. ޝާނީ ކޮއްކޮއަށްދޭން ހެދުމެއް ގަންނަންވެގެންނޭ މިދަނީވެސް” އަމާނީ މިހެން ބުނުމާއެކު ” އެންމެ ރަނގަޅު މާލަސްނުކޮށް ގެއަށް އަންނަންވާނެކަމަށް އަމާނީ ގާތު އަމީން ބުންޏެވެ. އަދި އަމީނާއި ދިމާލަށް ”އަމީނާ އެހާ ކަންބޮޑު ނުވެބަލަ. އެމަންޖެ އަންނާނެޔޭ އަވަހަށް” އަމީން ހީލާފައި ބުންޏެވެ. ކޮބާ މަންމާ. ބައްޕަ އަށް ކިހާ ވިސްނޭ. އޯކޭ ބައްޕާ. ދެންދަނީ. ” މިހެން ބުނެ އަމާނީ ގެއިން ނިކުތެވެ. އަދި ކާރަކަށް ގުޅާ ކާރެއްގައި ޝާނީ މެން ގޭދޮށަށް ގޮސް ޝާނީގާތު އެގޭދޮށުގައި ހުރިވާހަކަ ބުންޏެވެ.\nއަމާނީ: ހަލޯ….ކޮބާ ޝާނީ. ކޮންތާކު؟ މަމިހިރީ ތިގޭ ކައިރީގަ…. އާނ…ފެނިއްޖެ.\nޝާނީ މިހެން ބުނުމުން ހަމައެއްގޮތަކަށްވެސް ދާނި ތަނެއް ނޭގޭކަމަށާއި، އައްމު ހީކޮށްގެން ހުރީ ޝާނީ ތަނެއް ޑިސައިޑް ކޮށްފަކަމަށް ހުންނާނީ ، މިހެން އަމާނީ ބުންޏެވެ. މިހެން އަމާނީ ބުނުމުން ޝާނީ މޫނަށް ފޫހިކަމުގެ އަސަރުވެރކުރުވި އެވެ. އަދި ބުންޏެވެ.\nޝާނީ: ހްމްމްމްމް. ހިނގާ ތަންކޮޅެއް ކައިރި ތަނަކަށްދާން. ބޭބީ ވާރްލްޑްގަ ހުންނާނެ ވަރަށް ރީތި ހެދުން.\nއަމާނީ: ހްމްމްމް. ހިނގާ. އޭރަށް އަވަހަށް ގެއަށްދެވޭނީވެސް. އަމާނީ މިހެން ބުނުމުން ސާނީ ބުންޏެވެ.\nކީއްކުރަން އެހާ އަވަހަށް ގެއަށްދާން ތިއުޅެނީ. ކޮފީއަކަށް ނުދާނަންތަ.\nޝާނީ މިހެން ބުނުމާއެކު އަމާނީ ހީލާފައި ބުންޏެވެ. ނޫނެކެވެ. އެކަމަކު އައްމުއަށް އެކަމަކު ކެވޭނީ ހަމަ ސަބްމެރިން އޭ އަމާނީ ބުންޏެވެ. އަމާނީ މިހެން ބުނުމުން ޝާނީގެ ގާތަށް ވަރަށް ހިނިއައެވެ.\nއަދި އަމާނީ ހީލާފައި ނޫނޭ ދާންވާނެޔޭ، އެކަމަކު އައްމުއަށް ކެވޭނީ ހަމަ ސަބްމެރިންކަމަށް އަމާނީ ބުންޏެވެ. މިހެން އަމާނީ ބުނުމާއެކު ޝާނީ ސަކަގޮތަކަށްހީލާފައި ބުންޏެވެ.\nޝާނީ: އެއްކަލަ ސަބްމެރިންދޯ. މައްސަލައެއްނެތް. މިއޮތް އާދެވުނީ ބޭބީ ވާރްލްޑަށް.\nދެމީހުން އޮލަވާހަކައެއްގައި ތިބެ ހިގަމުން ހިނގަމުންގޮސް ބޭބީ ވާލްޑް އަށް ވަނެއެވެ. އަދި އެފިހާރައިން ޝާނީ އަށް ރީތިހެދުމެއް ހޯދުމަށް އަމާނީ އަވަސްވެގައެވެ.\nއަމާނީ: އެބަހުރި ދޯ ވަރަށް ރީތި ހެދުން. މިވެސް ކިހާ ރީތި.\nޝާނީ: އަދި ހިނގާ އެހެރަ ހެދުންތައް ބަލާލަން.\nއަމާނީ: ހްމްމް…މިހިރީ ހައްތާވެސް ކޮއްކޮއާ ގުޅޭ ހެދުންތަކެއްނުން. އޭ މިހެދުން އަދި މާރީތި.\nޝާނީ: ޔެސް. ވަރަށް ރީތި. މި ހެދުން ގަންނާނީ.\nޝާނީ މިހެން ބުނުމާއެކު ހީނލާފައި އަމާނީ ބުންޏެވެ. ޔަޤީނެވެ. ތީ ވަރަށް ރީތި ހެދުމެކެވެ. ޝާނީ އާ ގުޅޭ ހެދުމެކެވެ. މިހެން ބުނުމުން ޝާނީ އަވަސް އަވަހަށް ހެދުން ނަގައިގެން ކައުންޓަރު ކައިރިއަށް ދިޔައެވެ. އަދި ހެނދުމުގެ އަގު ޖަހާފައި ހުރުމުން ޝޭޓް ކައިރީ އަހާލިއެވެ. ޝޭޓް މިހެދުން 250 ދޯ.\nޝާނީ މިހެން ބުނުމުން ޝޭޓް ލައްބަ އޭ ބުނެ ބޯޖަހާލުމަށްފަހު އެހެދުން ކޮތަޅަކަށް ލައިދިނެއެވެ. އަދި އަމާނީ އާއި ޝާނީ ފިހާރައިން ނިކުމެގެން ވަކިހިސާބަކަށް ދިޔަތަނުން ޝާނީ ކޮފީއަކަށް ގޮސް ނޫނީ ގެއަށް ދާކަށެއް ބޭނުމެއް ނުވިއެވެ. އަމާނީ ބޭނުންވަނީ ގެއަށް ދާށެވެ. ނަމަވެސް ޝާނީ ގެ މޫނުމަތިން ކޮފީއަކަށް ދާން ބޭނުންވާލެއް ބޮޑުކަން އަމާނީ އަށް އެގުނެވެ. އަދި ޝާނީ ބޯހޫރުވާލަމުން ބުންޏެވެ.\nޝާނީ: އުނހު…ހިނގާ ކޮފީއަށްދާން. ސަބްމެރިންވެސް ކާންޖެހޭނެނު. މިހިރީ އިލީ ތަނެއް. ހިނގާ ވަންނަމާ.\nމިހެން ބުނެ ދެމީހުން ހިނގާފައިގޮސް އާޓިފިޝަލް ބީޗްގައި ހުރި ރެސްޓޯރެންޓަކަށް ވަނެވެ. އަދި ރަނގަޅަށް ހަމަޖެހިލާ، މޭޒުކައިރީ އިށީންނަމުން އަމާނީ ބުންޏެވެ.\nއަމާނީ: ހާދަ މީހުންވެސް ގިނައޭ ދޯ. ޝާނީއަށް ކަމެއް ފާހަގަކުރެވުނުތަ؟\nޝާނީ: އުނހު. ކިހިނެއްވީ؟\nއޭރު އަމާނީމެންތިބި މޭޒާ ޖެހިގެން ކަހަލަގޮތަކަށް ހުރި މޭޒް ކައިރީ ދެ ފިރިހެން ކުދިން ކޮފީއެއްގައި ތިއްބެވެ. އެތަނުން އެކަކު މާވަރަކަށް އަމާނީ އާއި ދިމާލަށް ބަލާހެން އަމާނީ އަށް ހީވިއެވެ. އަދި ޝާނީ ގާތު ބުންޏެވެ.\nއަމާނީ: އެހެރެ މޭޒުގަ އެތިބި މީހުންގެ ތެރެއިން މެދުގަ ހުރި ކުއްޖާ ދެވަނަ ތަނެއް ނުބަލާ.\nޝާނީ: އޭނައަށް އައްމު ރީތިވީ ކަންނޭނގެ. އަހާލަންތަ؟\nއަމާނީ: ދެން ނޫން. އެހެން ދެން އުޅޭނެ. އަޅާނުލާ.\nއިރުކޮޅަކުން ވޭޓަރު އަމާނީމެން ތިބި މޭޒްގެ ކައިރިއަށް އައިސް މެނޫ ދިއްކޮށްލިއެވެ. އަދި ގެންނާނީ ކޯއްޗެއްތޯ ވޭޓަރު ސުވާލުކުރަން ފެށިއެވެ.\nޝާނީ: އަހަންނަށް ކިރު ކޮފީއެއް. ދެން އައްމު ކޯޗެއް؟\nއަމާނީ: އަހަންނަށް ސަބްމެރިންއެއް (ޗިކަން) ދެން ހޮޓް ޗޮކްލެޓެއް.\nޖެހިގެން ހުރި މޭޒުގައި އިން މީހަކު އަމާނީމެންނާ ދިމާލަށް ބަލަން ފެށުމުން ޝާނީ ފޫހިރާގަކަށް ބުނެލިއެވެ.\n”ހްމްމްމް. އެއީ ކާކުބާ؟ ހާދަ ވަރަކަށް އެބަ ބަލައޭދޯ؟” ޝާނީ އެމީހުންނާ ދިމާލަށް ބަލަން ފެށުމުން އަމާނީ”\nދެން ޝާނީ ނުބަލަބަލަ. އެހެންނޫނީ ހީވާނީ އަހަރުމެން އޭނަޔަށް ބަލަނީހެން. ތި ހެދުން ކޮއްކޮއަށް ރީތި ވާނެތަ؟ މިހެން ބުނެ ވާހަކަ ބަދަލުކޮށްލިއެވެ.\nޝާނީ ޖަވާބުގައި ”ހީވަނީ ރީތި ވާނެހެން.” މިހެން ބުނެ އަނެެއްކާވެސް ވާހަކަ ބަދަލުކޮށްލިއެވެ.” އެވާހަކަ އިހަށް ބާއްވާ. އޭލެވެލްއަށްފަހު އައްމު ކިހިނެއް ހަދަން ޤަސްދުކުރަނީ. ވަޒީފާއަކަށް ދާނީތަ؟”\nޝާނީ ސުވާލުކުރަން ފެށިއެވެ.\nއައްމު: އަސްލު އައްމު ބޭނުމެއްނޫން އެހާ އަވަހަށް ވަޒީފާއަކަށްދާން. އިތުރަށް ކިޔަވަން ބޭނުމީ. ދެން ބައްޕަމެން ބޭނުންގޮތަކަށް ހަދާނީ. ކޮންމެ ގޮތެއްވިޔަސް އިތުރަށް ކިޔަވަން ހިތުގަ އެބައޮތް. ޝާނީ ކިހިނެއް ނިންމަނީ.\nޝާނީ: ޝާނީ ހީވަނީ ވަޒީފާއަކަށްހެން ދާނީ. ޓީޗިންގް ފީލްޑްގަ އުޅޭހިތްވަނީ.\nއަމާނީ: ތީ ވަރަށް ސަޅިކަމެއް.\nމިހެން ބުނިތަނާ ވޭޓަރު އަމާނީމެން ދިން އޯޑަރަށް ތަކެތި ގެނެސްފިއެވެ. އަދި އެތަކެތި ކެއުމަށް އަމާނީ އަވސްވެގަތެވެ. އަދި ކާން ތިބެ ޝާނީ އަމާނީ ގާތު އަހާލިއެވެ.\nޝާނީ: މީރު ދޯ.\nޝާނީ މިހެން އެހުމުން އެއްކޮލުން ހީލުމަށްފަހު އަމާނީ ބުންޏެވެ.\nއަމާނީ: އާނ ދެން މީރުވާނެނު. މަގޭ ފެވަރިޓް ވިއްޔަ. މިހާރު ބައްޕަމެން އުޅޭނެ ލަސްވެގެން. ހިނގާ އަވަސްކޮށްލައިގެން ދާން.\nޝާނީ: ބައްޕަ ލަސްވެގެން އުޅޭނެތީތަ ނޫނީ އަވަހަށް މިތަނުން ދާން ބޭނުންވީތަ.\nއަމާނީ: ދެކަންތައްވެސް. އެހެންޏަ މިހީވަނީ އަލަށް އަންހެން ކުއްޖަކު ފެނިގެން އުޅޭހެންވިއްޔަ.\nމިހެން ބުނެ ދެމީހުން އަވަސް އަރުވާލާފައި ކޮފީބޮއެ ނިންމާލައިގެން ގެއާދިމާލަށް ދިއުމަށް މިސްރާބް ޖެހިއެވެ. އަދި އެރުވެސް އަމާނީގެ ހިތުގައި ވަނީ އެ ރެސްޓޯީރެންޓް ފެނުނު ފިރިހެން ކުއްޖާގެ ތަސްވީރެއެވެ.\nޝާނީ ގެއަށް ލުމަށްފަހު އަމާނީވެސް ކާރަކަށް އަރައިގެން ގެއަށް ހިގައްޖެއެވެ. ގެއަށް ވަނުމާއެކު އަމީން ބުންޏެވެ.\nއަމީން: ތިއައީ ދޯ. ދެންދޭ އަވަހަށް ދެއަތާ މޫނު ދޮވެލައިގެން ކާން އަންނަން.\nއަމާނީ: އައްމު ނުކާނަން. މިއައީ އެއްޗެއް ކައިގެން. ޝާނީ ކޮފީއެއް ބޯން ހިނގާށޭ ބުނީމަ ދިޔައީ.\nއަމީނާ: މަ ބުނީމެއް ނުން. ކީއްކުރަންތަ ބޭރުން ކެއީ. މަންމައަށް އޭރުވެސް އެނގޭ ބޭރަށް ގޮސްފިއްޔާ ކައިގެން ނޫނީ ތަނަކަށް ވަދެފަކަން އަންނާނީ.\nއަމާނީ: ދެން މަންމާ. އައްމު މިއައީވެސް ކިހާ އަވަހަށް.\nއަމީން: އާނ..އޯކޭ. ދެން ދޭ ނިދަން. މަންމަކިޔާ އެއްޗަކާ އެވަރަށް އަޅާނުލާ.\nއަމާނީ: ތެންކް ޔޫ ބައްޕާ. މަންމަ ރުޅިއެއް ނާންނާނެ.\nއަމީން މިހެން ބުނުމުން އަމާނީ ގޮސް ކޮޓަރިއަށް ވަނެއެވެ. އަދި ފާހާނާއަށްވެދެ މޫނު ދޮވެލުމަށްފަހު ނިދާ ހެދުން ބަދަލުކޮށްލައިގެން އެދުގައި އަރާ އޮށޯތެވެ. ނަމަވެސް އަމާނީގެ ލޮލަކަށް ނިންޖެއް ނައެވެ. އަދި ހިތާހިތުން ބުނެލެވުނެވެ. ”ބައްޕަ އެހާ އަވަހަށް ނިދާށޭ ބުންޏަސް އަދި އެހާ ނިންޖެއް ނާދޭ. ދާންވީ ރޭގަ ކިޔަން އޮތް ވާހަކައިގެ ނުނިމިއޮތްބައި ކިޔާލަން. އޭރަށް ނިދި އަންނާނެކަންނޭނގެ.” މިހެން ބުނެ ފޫހިގޮތަކަށް ޗަސް ކިޔާފައި މޫނު ވަތަށް ޖެހިއެވެ. އެވަގުތު ހިތަށް އެރިއެވެ. ”މިރޭ ކެފޭއިން އެފެނުނީ ކާކުބާ؟ އަހަންނަށްވެސް ވާގޮތް ދެން. ވެދާނެނު ކޮންމެ މީހަކަސް. އެކަމަކު އެއީ ވަރަށް އާ މޫނެއް. ދުވަހަކުވެސް ފިރިހެން ކުއްޖަކު ފެނިގެން މިކަހަލަ އިޙްސާސެއް ނުކުރެވޭ. އަނެއްކާ ކިހިނެއްބާ މިވަނީ. އޭނަ ހީވަނީވެސް ވާހަކަތަކުގަ އުޅޭ ފާޑު ހީރޯއެއްހެން. އެކަމަކު ފުރަތަމަ ފެނުނީމަ ހާދަ ފޫހިވިޔޭ.” މިހެން ހިތާހިތުން ކިޔާލެވުނެވެ. އިރުކޮޅެއްނުވެ އަމާނީގެ ފޯނު ރިންގުވާން ފެށިއެވެ. އެވަގުތު އަމާނީގެ ހިތަށް އެރިއެވެ. މީކާކުބާވައެވެ. މިއޮއްދަންގަޑީގަ ދުވަހަކުވެސް މީހަކު އަހަރެންނަކަށް ނުގުޅާނެއެވެ. މީ އަނެއްކާ ކާކުބާވައެވެ. ނުވެސް ދަންނަ ނަންބަރެކެވެ. މިހެން ހިތާ ގަޑިއަށް ބަލާލެވުނެވެ. މިހާރު ގަޑިން އެހެރަ އެގާރަ ޖެހީއެވެ. މިގަޑީގަ ދެން މީކާކު ބާވައެވެ. އެހެންވިޔަސް ވަރިހަމައެވެ. ކާކުތޯ ބަލާލަން ފޯނުނަގާނަމެވެ. މިހެން ހިތާ ފޯނު ނަގާ ހަލޯ އޭ ބުންޏެވެ. ކަމަކުދާކަށް ނެތެވެ. އަނެއްކޮޅުން ވާހަކަ ދައްކަނީ ނުދަންނަ ފިރިހެނެކެވެ.\nފަޔާޒު: ހަލޯ. ކާކުބާ؟\nއަމާނީ: ކާކު ހޯދަން ތިގުޅީ.\nފަޔާޒުއަށް އަމާނީގެ ނަމާއި ފުރިހަމަ މަޢުލޫމަތު އެގޭތީ އަމާނީ ވަރަށް ހައިރާންވިއެވެ. އަދި ހައިރާންކަމާއެކު އަމާނީ ބުންޏެވެ.\nއަމާނީ: އަމާނީ ވާހަކަދައްކަނީ. ތީ ކާކު؟\nފަޔާޒު: އަހަންނާ މެދު ވިސްނަން އޮތްއިރުވެސް އަޑުން ނޭގުނުތަ؟\nފަޔާޒު މިހެން ބުނުމުން އަމާނީ ބުންޏެވެ. އަހަރެން ވިސްނަން އޮތްކަމެއް ކަލެއަށް އެެގެނީ ކިހިނަކުން ހެއްޔެވެ. ތީ ކާކު ހެއްޔެވެ. ނަންނުބުނަންޏާ ފޯނު ބާއްވަނީ އޭ. އެހެންނޫނަސް ނުދަންނަ މީހުންނަކާ ވާހަކައެއް ނުދައްކަމޭ އަމާނީ ބުންޏެވެ. މިހެން ބުނުމުން ފަޔާޒު ފޯނު ނުބާއްވާ މަޑުކޮށްބަލާށޭ ފަޔާ ބުނަމުން ދިޔައެވެ.\nފަޔާޒު: މަޑުކޮށްބައްލަ. ނަން އަދި ބުނާނަމޭ. މަށަށް ކިޔަނީ ފަޔާޒު. އައްމު ބޭނުމިއްޔާ ފަޔާވެސް ކިޔިދާނެ.\nއަމާނީ: ހްމްމްމް. ދެން ކިހިނެއް ހަދަންވީ؟ ތިގުޅާ ބޭނުން ބުނެދީބަލަ އެހެންވެއްޖެއްޔާ.\nފަޔާޒު: މިގުޅަނީ އައްމުއާ ވާހަކަ ދައްކަން. ފުރަތަމަ ފެނިލުމުންވެސް ފަޔާއަށް އައްމު ކަމުދިޔައީ. އެހެންވެ މިގުޅީ. މާދަމާ ގުޅާނަން. ވިސްނާލާފަ ޖަވާބެއް ބުނައްޗޭ.\nމިހެން ބުނެ ފަޔާޒް ފޯނު ކަނޑާލިއެވެ. އެވަގުތު އަމާނީގެ ހިތަށް އެރިއެވެ. މީ ހާދަ ހެއްވާ ފިރިހެނެކެވެ. ހަމަގުޅިގޮތަށް ކަމުދާ ވާހަކައެވެ. ޝާނީއަށް ގުޅަން ވެއްޖެއެވެ. މިހެން ހިތާ ޝާނީއަށް ފޯނުކުރިއެވެ. އެވާހަކަތައް އަވަހަށް ޝާނީއަށް ކިޔައިދޭން ބޭނުންވިއެވެ. ހިތް ނުތަނަވަސްވެހުރެ ޝާނީ އާއި ވާހަކަދައްކަން ފެށިއެވެ.\nއަމާނީ: ހަލޯ. ޝާނީ. ނިދަނީތަ.\nމިހެން ބުނުމުން ޝާނީ ހީލަމުން ބުންޏެވެ.\nޝާނީ: އުނހު. ފިލްމެއް ބަލަނީމި. ކިހިނެއްވީ ހުވަފެނެއް ފެނުނީތަ؟\nއަމާނީ: އާނ. ކެފޭއިން ފެނުނި މީހާގެ.\nޝާނީ: އަސްލު. ކިހިނެއްވީ ހުވަފެނުގަ؟\nއަމާނީ: ކީއްތަ ނުވަނީ. އޭނަ ގުޅައިފިޔޭ ދެންމެ. އައްމު ވަރަށް ކަމުދެޔޯ. ދެން މާދަމާ ގުޅާނަމޯ ޖަވާބު ހޯދަން.\nމިހެން އަމާނީ ބުނުމާއެކު ދިމާކުރާ ވައްތަރަކަށް ޝާނީ ބުނެލިއެވެ.\nޝާނީ: ހްމްހްމްހްމްހްމް. ކޮބާ އެންމެފަހުން ކިހިނެއްތިވީ؟ ލައިކްވެސްވޭ ދޯ.\nއަދި ހީނގަތެވެ. އެވަގުތު ޝާނީ ބުންޏެވެ.\nއަމާނީ: ދެން ޝާނީ. ބުނެބަލަ ކީކޭ ބުނާނީ. އޭނަ މާދަމާ ގުޅާނެ. އެއީ ރަގަޅު މީހެއްތަ އަނެއްކާ؟ އައްމުއަށް ހީވަނީ އައްމު އިންޓްރެސްޓް އެބަހުރިހެން.\nޝާނީ: ދެން ބަލާފަ ނޭނގޭދޯ. ހިއެއްނުވޭ އެހާ ގޯސް މީހެއްހެން. ކުޑަކޮށް ސްޕައިކޮށްލަން ޖެހޭނީ. ދެން އައްމުއަށް އެނގޭނީ ކަންތައްކުރަންވާގޮތް.\nއަމާނީ: ހްމްމް. ދެން އެވާހަކަ ހުއްޓާލާ. ނިދާކަށްނުވޭތަ.\nމިހެން ބުނުމުން ޝާނީ އާފުރެލަމުން ބުންޏެވެ.\nޝާނީ: ނޫނޭ ދެން ނިދަންވީ. މާދަން ގުޅާނަން ވީގޮތެއް ބަލާލަން އިނގޭ. މަށަށް ކޮފީ ދޭންޖެހޭނެ އިނގޭ.\nއަމާނީ: ހްމްމް. އެއްކަލަ ކޮފީއާ އެޖެހުނީ. ގެއަށް އާދޭ. އޭރުން ކޮފީ ލިބޭނީ. ބޭރަކަށް ނުދާނަން. އައްމުވެސް ދެން ނިދަނީ އިނގޭ.\nމިހެން ބުނެ އަމާނީ ފޯނު ކަނޑާލިއެވެ. އަދި އެރޭ އެދިމާވި ކަންތަކާ ފުންކޮށް ވިސްނާލުމަށްފަހު ހުވަފެނީ ދުނިޔެއަކަށް ގެބިގެންގޮސްފި އެވެ. (ނުނިމޭ)


Community Fund in Naifaru school kudhinnaai beleniverinnah haassa hadhiyaa eh | ThePress\nLast Updated 11:51, 04 June\nކޮވިޑް-19: ރާއްޖެއިން ޕޮޒިޓިވް 1850| އެކްޓިވް 1197| ރަނގަޅުވި 644| މަރުވި 7\nކޮމިއުނިޓީ ފަންޑުން ނައިފަރު ސްކޫލު ކުދިންނާއި ބެލެނިވެރިންނަށް ހާއްސަ ހަދިޔާއެއް\n21 September 2019, 09:45\nކޮމިއުނިޓީ ފަންޑުން ނައިފަރު ސްކޫލު ކުދިންނާއި ބެލެނިވެރިންނަށް ހާއްސަ ހަދިޔާއެއް / ފޮޓޯ: ބީއެމްއެލް\nބޭންކް އޮފް މޯލްޑިވްސްގެ ކޮމިއުނިޓީ ފަންޑުން ނައިފަރު ސްކޫލު ކުދިންނާއި ބެލެނިވެރިންނަށް ހާއްސަ ހަދިޔާއެއް ދީފިއެވެ.\nދެމެހެއްޓެނެވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓްތަކަށް އެހީތެރިވުމުގެ ގޮތުން ބީއެމްއެލުން ތައާރަފް ކުރި 'އަހަރެންގެ ބޭންކް ކޮމިއުނިޓީ ފަންޑު' ގެ ދަށުން ޅ.ނައިފަރު ސްކޫލު ގޯތި ތެރޭ ހިޔާ ކޮށްފައިވާ ސަރަހައްދެއް ގާއިމް ކޮށްފިއެވެ. މި ސަރަހައްދު ވަނީ ސްކޫލު ކުދިންނާއި ބެލެނިވެރިން މިއަދު ބޭނުންކުރަން ފަށާފައެވެ.\nކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތައުލީމު، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހަޅާ ޕްރޮޖެކްޓް ތަކަށް މިއަހަރުގެ ކޮންމެ ކުއާޓާ އެއްގައި ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި، ކޮންމެ ޕްރޮޕޯސަލް އެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށް ކަނޑައަޅައިގެން ހިންގޭ ޕްރޮގްރާމެކެވެ.\nބީއެމްއެލްގެ ޕަބްލިކް ރިލޭޝަންސް މެނޭޖާ މުހައްމަދު ސައީދު ވިދާޅުވީ، ކޮމިއުނިޓީ ފަންޑަކީ ވަރަށް ގިނަ ފަރާތަކެއްގެ ހުވަފެން ހަގީގަތަކަށް ހަދައިދިން ޕްރޮޖެކްޓެއް ކަމަށާއި މިއީ ވަރަށް ގިނަ ބައެއްގެ ތަރުހީބުވެސް ލިބެމުން އަންނަ ޕްރޮޖެކްޓެއް ކަމަށެވެ. އަދި ބީއެމްއެލްގެ އަމާޒަކީ ރާއްޖޭގެ އެކި ކަންކޮޅުތަކުގައި ހިންގަން ބޭނުންވާ މިފަދަ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދީ މުޖުތަމައުގެ ކުރިއެރުމަށާއި ލާބައަށް ކުރަމުންދާ މަސައްކަތްތައް އިތުރު ކުރުން ކަމަށް ސައީދު ވިދާޅުވެއެވެ.\nނައިފަރު ޕްރޮޕޯސަލް ކާމިޔާބު ކުރި ނައިފަރު ޖުވެނައިލްގެ ފަރާތުން ބުނީ، މި ޕްރޮޖެކްޓުގެ ސަބަބުން މިރަށުގެ ސްކޫލު ކުދިންނާއި ބެލެނިވެރިންނަށް ލިބިގެން މި ދިޔައީ ވަރަށް ވެސް ފުރިހަމަ ހަދިޔާއެއް ކަމަށެވެ. އަދި ގަދަ ހޫނުގައި މިހާރު ބެލެނިވެރިން މަޑުކުރަން ޖެހޭ ކަމަށް ނިމުމެއް އައުމީ އެ ޖަމްއިއްޔާއިން ދެކެމުން އައި ހުވަފެނެއް ކަމަށެވެ.\n2018 ވަނަ އަހަރު ބީއެމްއެލް އިން ވަނީ "އަހަރެންގެ ބޭންކް" ގެ ދަށުން މުޖުތަމައަށް އެހީތެރިވުމަށް ހިންގަމުންދާ އިންވެސްޓްމަންޓް ޕްރޮގްރާމްވެސް ކުރިޔަށް ގެންގޮސްފައެވެ. މި ޕްރޮގްރާމް މެދުވެރިކޮށް ރާއްޖޭގެ އެކި ކަންކޮޅުތަކުގައި ތައުލީމާއި ކުޅިވަރާއި އަދި ތިމާވެށީގެ ހަރަކާތްތަކުގެ އިތުރުން ހިލޭ ސާބަހަށް މަސައްކަތްކުރާ ޖަމިއްޔާތަކުން ހިންގާ ހަރަކާތްތަކާއެކު ޖުމްލަ 110 ޕްރޮޖެކްޓަކަށް ވަނީ މާލީ އެހީތެރިކަން ފޯރުކޮށްދީފައެވެ.\n"ބައްޕަ މުޅި ދުނިޔެ ބަދަލުކޮށްލައިފި" ފްލޮއިޑްގެ ދަރިފުޅު


މިއަހަރުގެ ރާއްޖޭގެ ދަނޑުވެރިންގެ ދުވަހުގެ މުނާސަބަތުގައި، މިނިސްޓަރ ޒަހާ ވަހީދު ދެއްވި ޚިޠާބު - GOV.MV\nޚަބަރު މިއަހަރުގެ ރާއްޖޭގެ ދަނޑުވެރިންގެ ދުވަހުގެ މުނާސަބަތުގައި، މިނިސްޓަރ ޒަހާ ވަހީދު ދެއްވި ޚިޠާބު\nޝާއިޢުކުރީ : 15 އޮކްޓޯބަރު 2020\nއެންމެފަހުން އަދާހަމަކުރީ : 15 އޮކްޓޯބަރު 2020\nއެންމެހާ ނިޢުމަތްތަކުގެ ވެރި ﷲ ސުބުޙާނަހޫ ވަތަޢާލާއަށް ޙަމްދާ ޝުކުރު ކުރަން. އެނިޢުމަތްތައް އެންމެ ފައިދާ ހުރިގޮތުގައި ބޭނުން ކުރަން ދަސްކޮށް ދެއްވި ކައުއިތުރު ރަސޫލާ މުޙައްމަދު ޞައްލަﷲ އަލައިޙިވައްސަލަމް އަށް ޞަލަވާތާއި ސަލާމް ލެއްވުން އެދި ދުޢާ ކުރަން. އަދި މިޞަލަވާތުގައި އެކަލޭގެފާނުގެ އިތުރު އާލުންނާއި، މިތުރު ޞަޙާބީން ޝާމިލް ކުރަން.\nމިއަހަރުގެ ދަނޑުވެރިންގެ ދުވަހުގެ މުނާސަބަތުގައި، ރާއްޖޭގެ ހީވާގި ދަނޑުވެރިންނާއި ދަނޑުވެރި ޢާއިލާތަކަށް ތަހުނިޔާއާއި މުބާރަކްބާދީ ދެންނެވުމަކީ އަޅުގަނޑަށްލިބޭ ނުހަނު ބޮޑު އުފަލެއް. މި މުނާސަބަތުގައި ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ، އިބްރާހިމް މުޙައްމަދު ޞާލިޙްގެ ދެކަނބަލުންނަށާއި ދައުލަތުގެ އެންމެހާ ވެރިންނާ އަދި ލޮބުވެތި ރައްޔިތުންނަށް، ދުވަހުގެ ހެޔޮއެދުމާއި ތަހްނިޔާ އަރިސްކުރަން.\nމިއަހަރުގެ ދަނޑުވެރިންގެ ދުވަހުގެ ޝިޢާރަކީ "ފަރުދީ ދަނޑުވެރިކަން – ކާނާގެ ޔަޤީންކަން." ދިވެހިރާއްޖެ ފަދަ ބިމުގެ ވަޞީލަތް ނިސްބަތުން ކުޑަ ޤައުމެއްގައި ކާނާގެ ޔަޤީންކަން ކަށަވަރު ކުރުމަށް ފަރުދީ ޙައިޘިއްޔަތުން ދަނޑުވެރިން ކުރައްވަމުން ގެންދަވަނީ ތަޢުރީފް ޙައްޤު މަސައްކަތްތަކެއް. މިޝިޢާރަކީ ކޮވިޑް ނަވާރައިގެ ބަލިމަޑުކަމުގެ ޙާލަތާއެކު ފަރުދީ ފެންވަރުގައި ކުރާ ދަނޑުވެރިކަން ފުޅާކުރުމުގެ މުހިންމުކަމުގެ ވާހަކަ އިތުރުވެފައިވާ މިދަނޑިވަޅަށް ވަރަށް މުނާސަބު ޝިޢާރެއް.\nކޮވިޑް ނަވާރައިގެ ބަލިމަޑުކަމުގެ ޙާލަތާއި ގުޅިގެން ދަނޑުވެރިކަމުގެ މަސައްކަތަށް މީހުން ދިރިއުޅޭ ރަށްރަށުން ލިބެންހުރި ހުސްބިންތައް ކުއްޔަކާނުލައި3އަހަރުގެ މުއްދަތަށް ދޫކުރުމަށް ރައީސުލްޖުމްރިއްޔާ އިބްރާހިމް މުޙައްމަދު ޞާލިހު ވަނީ ނިންމަވާފަ. މި ނިންމެވުމަކީ ދިވެހިރައްޔިތުންގެ ކާނާގެ ޔަޤީންކަން ކަށަވަރުކުރުމާއެކު ދަނޑުވެރިކަންކުރާ ފަރާތްތަކަށް މަސައްކަތުގައި ދެމިތިބުމަށް ފަހި ގޮތްތަކެއް ހޯދާދިނުމުގެ މަޤްޞަދުގައި ނިންމަވާފައިވާ ނިންމެވުމެއް. އަޅުގަނޑު ގަބޫލު ކުރަނީ މި ނިންމެވުމުގެ ސަބަބުން ދަނޑުވެރިންނަށް އިތުރު ލުއި ފަސޭހަތަކެއް ލިބިގެން ދިޔަ ކަމަށް.\nރާއްޖޭގެ ޤައުމީ އުފެއްދުންތެރިކަން އިތުރު ކުރެވޭނީ ދަނޑުވެރިކަމާއި މަސްވެރިކަން ޤައުމުގެ އިޤްތިޞާދުގައި އަދާކުރާ ދައުރު ބޮޑު ކުރެވިގެން. އަދި ވަކިން ޚާއްޞަކޮށް ދަނޑުވެރިކަމުގެ އުފެއްދުންތައް ފަތުރުވެރިކަމުގެ ސިނާޢަތަށް ވިއްކޭނެ ހަރުދަނާ އުޞޫލުތަކެއް ޤާއިމު ކުރެވިއްޖެނަމަ، ރަށު ފެންވަރުގައި އާމްދަނީ ހޯދުމުގެ ފުރުޞަތުތައް އިތުރުވެގެން ދާނެ.\nދަނޑުވެރިން ކުރައްވާ މަސައްކަތްތަކުން އެންމެ އެދެވޭ މަންފާއެއް ލިބޭނީ، ދަނޑުވެރިންގެ ފަންނީ ޤާބިލުކަމާއި ހުނަރު އިތުރުވެގެން. ދަނޑުވެރިންނަކީ ދަނޑުވެރިކަމުގެ ޒަމާނީ ވައްޓަފާޅިއަށް ހޭނިފައިވާ، މަސައްކަތްތަކުގައި ދެމެހެއްޓެނިވި ގޮތްތައް އިޚްތިޔާރު ކުރާ ބަޔަކަށް ހެދުމަށް މިނިސްޓްރީން މިދަނީ މެދުކެނޑުމެއްނެތި މަސައްކަތްކުރަމުން. މިރިޔާސީ ދައުރު ފެށުނު ހިސާބުން ފެށިގެން މިއަހަރުގެ މިހާތަނަށް 22 ރަށެއްގައި ދަނޑުވެރިކަމުގެ ތަފާތު ތަމްރީނު ޕްރޮގްރާމްތައް ހިންގައި، މިތަމްރީނުތަކުން ޖުމްލަ 1191 (އެއްހާސް އެއްސަތޭކަ ނުވަދިހަ އެއް) ދަނޑުވެރީން ވަނީ ތަމްރީނުކުރެވިފައި.\nދަނޑުވެރިކަމުގެ މަޢުލޫމާތު ފޯރުކޮށްދެމުންދިޔަ ގޮތްތަކަށް، ޒަމާނީ ލުއި ފަސޭހަ ތަކާއެކު ބަދަލު ގެނެވި، މަޢުލޫމާތު ފެތުރުމުގައި އިންޓަނެޓާއި މީސް މީޑިއާގެ ބޭނުން ހިފާ މިންވަރު މިހާރު ވާނީ ކުރިޔަށްވުރެ އިތުރުކުރެވިފަ. އަދުގެ ޙާލަތާއި އެކު ދަނޑުވެރިކަމުގެ ތަމްރީނުތައް ފޯރުކޮށްދިނުމުގެ ވައްޓަފާޅިއަށް މިނިސްޓްރީންވެސް މިދަނީ ބަދަލު ގެންނަމުން. މިގޮތުން ދަނޑުވެރިކަމުގެ ތަމްރީނުތައް އިންޓަނެޓް މެދުވެރިކޮށް ފޯރުކޮށްދޭ މިންވަރު އިތުރު ކުރުމަކީ މިނިސްޓްރީގެ ވިސްނުމެއް. އަދި މިފަދަ ތަމްރީނު ޕްރޮގްރާމްތައް މިހާރު ހިންގަން ފަށާފައި ވާކަންވެސް ފާހަގަކޮށްލަން.\nރަށުގައި ތިއްބަވައިގެން ފޯނުން ގުޅުއްވައިގެން މަޢުލޫމާތު ސާފު ކުރުމަށް މިނިސްޓްރީގެ ޚާއްޞަ ހޮޓްލައިންއެއް މިއަހަރުތެރޭގައި ވާނީ ޤާއިމްކުރެވިފައި. ދަނޑުވެރިންގެ ފަރާތުން މި ޚިދުމަތަށް ވަރަށް ހޫނު ތަރުޙީބެއް ލިބެމުން އަންނަކަން މިފުރުޞަތުގައި އަޅުގަނޑު އުފަލާއެކު ފާހަގަކުރަން. މިވަޞީލަތްތަކުގެ ޒަރީޢާއިން ފޯރުކޮށްދެމުންދާ މަޢުލޫމާތުތަކުގެ ބޭނުން ފުރިހަމަ ގޮތުގައި ހިއްޕަވައި، މުސްތަޤުބަލުގައި ރާއްޖޭގެ ދަނޑުވެރިކަމުގެ ވައްޓަފާޅިއަށް ހެޔޮ ބަދަލުތަކެއް އަންނާނެކަމަށް އުންމީދު ކުރަން.\nދަނޑުވެރިކަމުގެ މަސައްކަތުގައި އުޅޭ އަމިއްލަ ފަރާތްތަކަށް މާލީ އެހީތެރިކަން ލިބޭނެ މަގު ތަނަވަސް ކުރުމަށް "ދަނޑުވެރި ނަފާ" ގެ ނަމުގައި މިނިސްޓްރީ އާއި އެސް.ޑީ.އެފް.ސީ ގުޅިގެން ފަށާފައިވާ ލޯނު ޕްރޮގްރާމްގެ ދަށުން މިއަހަރުގެ މިހާތަނަށް 5.4 މިލިޔަން ރުފިޔާގެ ލުއި ލޯނު ވާނީ ދޫކޮށްފައި.\nދަނޑުވެރިކަމުގެ ސިނާޢަތު އިތުރު ހަރުފަތަކަށް ގެންދިއުމަށް އިންޓަނޭޝަނަލް ފަންޑް ފޮރ އެގްރިކަލްޗަރ ޑިވެލޮޕްމަންޓް (އިފާޑް)ގެ އެހީގައި ދަނޑުވެރިކަމުގެ ބޮޑު މަޝްރޫޢު ފެށުމަށް މަޝްރޫޢުގެ އެއްބަސްވުމުގައި މިހާރު ސަރުކާރުން ވަނީ ސޮއި ކުރައްވާފަ.އި. މި މަޝްރޫޢުގެ ދަށުން ރާއްޖޭގެ އުތުރުގެ3އަތޮޅެއްގައި، ދަނޑުވެރިންނަށް ބޭނުންވާނެ މައިގަނޑު އިންފްރާސްޓްރަކްޗަރތައް ކަމަށްވާ ކޯލްޑްސްޓޯރޭޖްތަކާއި ކާނާ ބަންދު ކުރާ ފެސިލިޓީތައް، ޤާއިމުކުރެވޭނެ. އަދި ދަނޑުވެރި އުފެއްދުންތައް މާކެޓަށް ނެރުމަށް ގްރޭޑްކުރުމާއި ތަކެތީގެ ފެންވަރު ވަކި މިންގަޑެއްގައި ހިފެހެއްޓުމަށް ބޭނުންވާނެ ވަޞީލަތްތައްވެސް ޤާއިމްކުރެވިގެންދާނެ.\nއިރާދަކުރެއްވިއްޔާ ލަސްތަކެއް ނުވެ މިމަޝްރޫޢުގެ މަސައްކަތްވެސް ފެށި ދަނޑުވެރިންނަށް މަޝްރޫޢުގެ ސީދާ މަންފާ ލިބެން ފަށާނެ. ދަނޑުވެރިން އުފައްދާ ތަކެތި މާކެޓު ކުރުމަށް މިހާރު ކުރިމަތިވެފައިވާ ގޮންޖެހުންތައް ނައްތާލައި ދަނޑުވެރިންނާއި ގުޅިގެން، ދަނޑުވެރިންނަށް އެންމެ އެދެވޭ މަންފާއެއް ލިބިދެވޭނެ މަގު ތަނަވަސްކޮށްދިނުމުގެ މަޤްޞަދުގައި އެގްރޯ ނެޝަނަލް ކޯޕަރޭޝަންގެ ނަމުގައި ސަރުކާރުގެ ސަތޭކަ ޕަސެންޓް ޙިއްޞާވާ ކުންފުންޏެއް ރައީސުލްޖުމްޙޫރިއްޔާ މިއަހަރު ވަނީ އުފައްދަވާފައި. މިކުންފުނިން ކޮންޓްރެކްޓް ފާރމިންގެ ޒަމާނީ ވައްޓަފާޅި ރާއްޖޭގެ ދަނޑުވެރިކަމުގެ ސިނާޢަތަށް ތަޢާރަފް ކުރުމަށް ހަމަޖެހިފައިވޭ. މިކުންފުނީގެ މަސައްކަތްތަކުގެ ތެރެއިން ރާއްޖޭގެ ދެކުނުގައި ދަނޑުވެރިން އުފައްދާ ތަކެތި މާކެޓު ކުރުމަށް ބޭނުންވާނެ ކޯލްޑް ސްޓޯރޭޖް ފެސިލިޓީ ތަކާއި ތަކެތި މާކެޓް ކުރުމަށް ބޭނުންވާނެ އެހެނިހެން އިންތިޒާމުތައްވެސް ހަމަޖެހިގެންދާނެ.\nވިޔަފާރީގެ އުޞޫލުން ދަނޑުވެރިކަމުގެ މަސައްކަތްތައް ކުރުމަށް ފަޅުރަށްތަކެއް ދިގުމުއްދަތަށް ކުއްޔަށް ދޫކޮށްފައިވީ ނަމަވެސް ރަށްތައް ނަންގަވާފައިވާ ބައެއް ފަރާތްތަކުން ރަށް ނަންގަވާފައިވާ މަޤްޞަދުތަކާއި އެއްގޮތަށް މަސައްކަތް ނުކުރައްވާކަން ހިތާމަޔާއެކު ފާހަގަކުރަން. އަދި ރަށްތައް ދޫކުރުމުގެ މަޤްޞަދު ޙާޞިލްވަމުން ނުދާނަމަ ރަށްތައް ނަންގަވާފައިވާ ފަރާތްތަކާއި މިނިސްޓްރީއާއި ދެމެދު ވެފައިވާ އެއްބަސްވުމާއި އެއްގޮތަށް ޤާނޫނުގެ ތެރެއިން އަޅަންޖެހޭ ފިޔަވަޅުތައް އަޅާނެކަމުގެ ޔަޤީންކަން އަރުވަން. ކަންމިހެންހުރި ކަމުގައިވީނަމަވެސް، ފަޅުރަށްތައް ނަންގަވައިގެން ހިތްވަރާއެކު މަސައްކަތް ކުރައްވާ، ރާއްޖޭގެ ދަނޑުވެރިކަމުގެ އުފެއްދުންތެރިކަމުގައި މުހިންމު ދައުރެއް އަދާކުރައްވާ ފަރާތްތަކެއްވެސް އެބަ ތިއްބެވި. އެފަރާތްތަކުން ކުރައްވާ މަސައްކަތްތަކަށް އިޚްލާސްތެރިކަމާއެކު ޝުކުރު ދަންނަވަން.\nދަނޑުވެރިކަން އިތުރަށް ފުޅާކުރުމަށްޓަކައި ރޭވުންތެރިކަމާއެކު ތަފާތު ގިނަ މަސައްކަތްތަކެއް އަންނަނީ ކުރެވެމުން. މިގޮތުން އުތުރުގެ ހަނިމާދޫ އެގްރިކަލްޗަރ ސެންޓަރު ފަދައިން، ރާއްޖޭގެ ދެކުނުގައިވެސް ދަނޑުވެރިކަމަށް ޚާއްޞަ ސެންޓަރެއް ޤާއިމްކުރުމަށާއި، ދަނޑުވެރިކަމުގެ ކޯޕަރޭޓިވްސްތައް ހަރުދަނާކުރުމަށް މަސައްކަތްތަކެއް މިހާރުވަނީ ފެށިފައި. އަދި ދަނޑުވެރިކަމަށް ޤާނޫނީ ބާރު ހޯދައި ދިނުމަށްޓަކައި ކަމާ ގުޅުންހުރި ޤާނޫނުތަކާއި ޤަވާޢިދުތައް އެކުލަވާލުމުގެ މަސައްކަތްތައް ދަނީ ކުރެވެމުން. މިގޮތުން ދަނޑުވެރިކަމުގައި ބޭނުންކުރާ ޕެސްޓިސައިޑާ ބެހޭ ޤާނޫނު މިހާރު ވަނީ ތަސްދީގު ކުރެވި އެޤާނޫނާއި ގުޅޭ ޤަވާޢިދުތައް ނިންމުމުގެ މަރުޙަލާގައި. މީގެ އިތުރުން ދަނޑުވެރިކަމުގެ ޢާންމު ޤާނޫނާއި، ދިވެހިރާއްޖެއަށް ދިރޭ ޖަނަވާރު އެތެރެކުރުމުގެ ޤާނޫނު އެކުލަވާލުމުގެ މަސައްކަތް މިދަނީ ކުރަމުން.\nރާއްޖޭގެ ރުއްތަކަށް ކުރިމަތިވެފައިވާ ކޮކޮނަޓް ހިސްޕިޑް ބީޓްލްގެ މައްސަލައާއި، އަލަ އޮޅު ތަކަށް ދިމާވެފައިވާ ޓާރޯ ލީފް ބްލައިޓްގެ މައްސަލައަކީ ދަނޑުވެރިންނަށް ދިމާވެފައިވާ ބޮޑު ގޮންޖެހުމެއް. ބަލިތަކާއި ދުރު، ރުކުގެ އައު ޖީލެއް އުފެއްދުމަށްޓަކައި މިއަދު މިވަނީ ޚާއްޞަ މަސައްކަތްތަކެއް ހަނިމާދޫ އެގްރިކަލްޗަރ ސެންޓަރުގައި ފެށިފައި. އަދި ހަމައެއާއެކު ޓާރޯލީފް ބްލައިޓްއަށް ޓޮލަރަންޓް އަދި ރެސިސްޓެންޓް އަލައިގެ މުޑުވައްތައް ދަނޑުވެރިންނަށް ތަޢާރަފްކޮށްދިނުމަށް ރާއްޖޭން ބޭރުން މުޑުވައް ހޯދުމުގެ މަސައްކަތް މިދަނީ ކުރަމުން.\nދަނޑުވެރިކަމުގެ ސިނާޢަތު ކުރިއެރުވުމަށް މިނިސްޓްރީން ކުރަމުން ގެންދާ މަސައްކަތްތަކަށް ސަރުކާރުގެ އެކި މުޢައްސަސާތަކުންނާއި އަމިއްލަ ކުންފުނިތަކުން އަދި އެހީދޭ ޖަމްޢިއްޔާ ޖަމާޢަތްތަކުން ވެދެއްވާ އެހީތެރިކަން ފާހަގަކޮށް އެފަރާތްތަކަށް އިޚްލާސްތެރިކަމާއެކު ޝުކުރު ދަންނަވަން. އަދި ދަނޑުވެރިންނާއި ދަނޑުވެރިކަމުގެ ސިނާޢަތުގައި މަސައްކަތް ކުރައްވާ ހުރިހާ ފަރާތްތަކަށާއި މިނިސްޓްރީއާއި އެގްރޯ ނެޝަނަލް ކޯޕަރޭޝަންގެ ހީވާގި މުވައްޒަފުންނަށް ވަރަށް ޚާއްޞަ ޝުކުރެއް ދަންނަވަން.\nދަނޑުވެރިކަން ތަރައްޤީ ކުރުމަށް ސަރުކާރުން ދެއްވާ އަހައްމިއްޔަތުކަމަށާއި މިކަމުގައި ފުރިހަމަ ލަފަޔާއި އިރުޝާދު އަބަދުވެސް އަޅުގަނޑަށް ދެއްވަމުންގެންދަވާތީ، ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙަށް ނުހަނު އިޙްލާސްތެރިކަމާއެކު ޝުކުރު ދަންނަވަން.\nއަޅުގަނޑުގެ ދުޢާއަކީ ދަނޑުވެރިންނާއި ދަނޑުވެރި ޢާއިލާތަކުން ހީވާގި ކަމާއެކު ކުރައްވަމުން ގެންދަވާ މަސައްކަތްތަކުގައި ބަރަކާތް ލައްވައި، ރާއްޖޭގެ ދަނޑުވެރިކަން އިތުރަށް ހަރުދަނާ ކުރުމުގެ ޤާބިލްކަން އަޅަމެން އެންމެންނަށް މިންވަރު ކުރެއްވުން. ވައްސަލާމު ޢަލައިކުމް ވަރަޙްމަތުﷲ ވަބަރަކާތުހޫ.\nމިއަހަރުގެ ރާއްޖޭގެ ދަނޑުވެރިންގެ ދުވަހުގެ މުނާސަބަތުގައި، މިނިސްޓަރ ޒަހާ ވަހީދު ދެއްވި ޚިޠާބު\nސައިޒް: KB 268.38 KB


Rilwan ge massalaagai alhanjehey fiyavalhuthah lasnukoh alhaane: PG Office\nޕްރޮސެކިއުޓާ ޖެނެރަލް އައިޝަތު ބިޝާމް-- ފޮޓޯ: ސަން\nރިލްވާން މައްސަލާގައި އަޅަންޖެހޭ ފިޔަވަޅުތައް ލަސްނުކޮށް އަޅާނެ ކަމަށް ޕީޖީ އޮފީހުން ބުނެފި\nމިނިވަން ނޫހުގެ ނޫސްވެރިޔާ ރިލްވާންގެ އަބްދުﷲ މައްސަލާގައި ޕްރޮސެކިއުޓާ ޖެނެރަލް (ޕީޖީ) އޮފީހުން އަޅަން ޖެހޭ ފިޔަވަޅުތައް ލަސްނުކޮށް އަޅާނެ ކަމަށް އެ އޮފީހުން ބުނެފި އެވެ.\nޕީޖީ އޮފީހުން މިއަދު ކުރި ޓްވީޓެއްގައި ބުނީ ރިލްވާންގެ މައްސަލައިގެ މަސައްކަތް ރިޔާސީ ކޮމިޝަނާއެކު މިހާރު ފަށާފައިވާ ކަމަށެވެ. އަދި އެ މައްސަލަ ރަސްމީކޮށް ހުށަހެޅުމަށް އަޅަން ޖެހޭ ފިޔަވަޅުތައް ލަސްނުކޮށް އަޅާނެ ކަމުގެ ޔަގީންކަން ޕީޖީ އޮފީހުން ދިނެވެ.\nއަޙްމަދު ރިޟްވާން ޢަބްދުﷲގެ މައްސަލައާ ގުޅިގެން @DdcomMdv އާއެކު ވަރކިންގ ލެވަލެއްގައި މިއަދު ވަނީ މަސައްކަތް ފެށިފައި. މައްސަލަ ރަސްމީކޮށް މިއޮފީހަށް ހުށަހެޅުއްވުމުން އިންޞާފު ޤާއިމްކުރުމަށްޓަކައި އަޅަންޖެހޭ ފިޔަވަޅުތައް ލަސްނުކޮށް އަޅާނެ ކަމުގެ ޔަޤީންކަން މިފުރުޞަތުގައި ދެން.— PGOMV (@PGO_MV) September 2, 2019\nރިލްވާންގެ މައްސަލާގައި އިންސާފު ގާއިމްކުރުމަށް މަސައްކަތް ކުރާނެ ކަަމަށް ޕީޖީން ބުނެފައިވާ އިރު، ޖުލައި 22 ވަނަ ދުވަހު މަޖިލީހުގެ ޖުޑިޝަރީ ކޮމިޓީއަށް ވަޑައިގެން ރިލްވާންގެ މައްސަލައާ ގުޅޭ ގޮތުން ޕީޖީ އައިޝަތު ބިޝާމް ދޮގު މައުލޫމާތު ދެއްވި ކަމުގެ ތުހުމަތު ފޮނަދޫ ދާއިރާގެ މެމްބަރު މޫސާ ސިރާޖު ވަނީ ކޮށްފަ އެވެ.\nރިލްވާން ގެއްލުވާލުމުގެ މައްސަލައިގައި ދައުލަތުން ދައުވާ ކުރި ދެ މީހުންނަށް ކުށް ސާބިތުނުވުމުން، އެ މައްސަލަ ޕީޖީގެ ފަރާތުން ހައި ކޯޓުގައި އިސްތިއުނާފް ނުކުރީ ކީއްވެތޯ ކޮމިޓީގެ މެމްބަރުން ބިޝާމާ ސުވާލުކުރެއްވި އެވެ. ނަމަވެސް އެ މައްސަލަ އިސްތިއުނާފް ކުރެއްވި ކަމަށް ޖުޑީޝަރީ ކޮމިޓީގައި ބިޝާމް ވިދާޅުވި އެވެ.\nސިރާޖު ވިދާޅުވީ އެކަމުގެ މައުލޫމާތު ކޯޓުން ސާފުކުރައްވާފައިވާ ކަމަށެވެ. އަދި މައުލޫމާތު ސާފުކުރުމުން ޕީޖީ ބިޝާމް ހެއްދެވީ ދޮގުކަން ހާމަވެފައިވާ ކަމަށް އޭނާ ވިދާޅުވި އެވެ.\nސިރާޖު ވިދާޅުވީ ބިޝާމަކީ އެތައް ރައްޔިތުންގެ މައްޗަށް ނުހައްގުން ދައުވާތަކެއް ކޮށްފައިވާ ފަރާތެއް ކަމަށެވެ. އެކަން އެހެން އޮއްވާ ބިޝާމް މަގާމުން ދުރު ނުކުރެވިގެން އުޅެނީ ކޮން ބޭނުމެއްގައިކަން ވިސްނިވަޑައިނުގަންނަވާ ކަމަށް ސިރާޖު ވިދާޅުވި އެވެ.\nބިޝާމް ޕީޖީގެ މަގާމަށް އައްޔަންކޮށްފައި ވަނީ ރައީސް ޔާމީންގެ ވެރިކަމުގައެވެ. ޕީޖީ އޮފީހުން ދާދި ފަހުން ވަނީ މަރުގެ މައްސަލައެއްގައި ހުށަހެޅި ސިއްރު ހެކިންގެ މައުލޫތު "އޮޅިގެން" ހާމަކޮށްފަ އެވެ.\nއައިޝަތު ބިޝާމް ޕީޖީ ރިލްވާން\nނޭޅޭނެ .އެހެން ނަމަކުރިންވެސް އެޅުނީސްދޯ.\nމަރު ކޮމިޝަނަށް ރައީސެއް ހޯދަނީ


ދަމު ނަމާދު. (تهجد ނަމާދު) – ދިވެހި ނޫސް\nHome ⁄ ދީން ⁄ ދަމު ނަމާދު. (تهجد ނަމާދު)


ބަލިކަށިވެފައިވާ އީމާންކަމުގެ ފަރުވާ – Ilm\nބަލިކަށިވެފައިވާ އީމާންކަމުގެ ފަރުވާ\nބައެއްފަހަރު ތިބާގެ އީމާންކަން ދަށްވާކަމަށް އިހްސާސްވޭ ހެއްޔެވެ؟ ނަމާދުގައި ދޭންވާ ސަމާލުކަން ކުޑަވެ ޚުޝޫޢަތްތެރިކަން ދަށްވާކަން ފާހަގަ ކުރެވޭ ހެއްޔެވެ؟ ނަމާދު ކުރުމާއި ޤުރުއާން ކިޔަވަން ފޫހިވުން އިޙްސާސް ކުރެވޭ ހެއްޔެވެ؟ ނުވަތަ ޤުރުއާން ކިޔެވިއަސް އެކަމާ ގަޔާނުވެ ކުރެވޭކަން ފާހަގަ ކުރެވޭ ހެއްޔެވެ؟ މިކަންކަމުން އެއްވެސް ވަރަކަށް ތިބާގެ ވިސްނުމަށް އުނދަގޫވެ އެކަމުން ސަލާމަތްވާން ބޭނުންހެއްޔެވެ؟\nއެ ދުވަސްވަރެއްގައި ތިބާގެ އީމާންތެރިކަން ވަރަށް ވަރުގަދަވެ، ޚުޝޫޢަތްތެރިކަމާއެކު ނަމާދު ކުރުމުން އުފާވެރިކަން އިޙްސާސްވެ، ޤުރުއާން ކިޔެވުކީ ތިބާގެ އުފަލެއްކަމުވި ދުވަސްވަރު އަދި އެ ޤުރުއާންނަށް ވިސްނަމުން މާނަތަކުން އަސަރު ކުރުވަމުން ދިޔަ ދުވަސްވަރު ސިފަކުރެވޭ ހެއްޔެވެ؟ ޛިކްރުތައް ކިޔައި އެކަމަށް ޝައުޤުވެރިވެ އަދި ކޮންމެ އަޅުކަމެއް ކަމުގައި ވިއަސް އެކަމެއް ކުރުމުން ހިތަށް ލިބުނު ހިތްހަމަޖެހުން ހަނދާން ކޮށްލައްވާށެވެ!\nމި ކަންކަމަކީ އިންސާނީ ތަބީޢަތުގައި ލައްވާފައިވާ ކަންކަމެވެ. ބާއްޖަވެރިއަކީ މި އިމްތިހާނުތަކުން ކެތްތެރިކަމާއެކު ފާސްވެ ﷲގެ ހަޟްރަތުން މަތިވެރި ދަރަޖަ ޙާޞިލުކުރާ މީހާއެވެ. އީމާންކަން ދަށްވާކަން ފާހަގަ ކުރެވޭނަމަ ތިރީގައި މިވާ ކަންކަމާ މެދު ވިސްނާ ބައްލަވާށެވެ!\nވޭތުވެ ދިޔަ މަދު ދުވަސްކޮޅެއް ނުވަތަ ހަފްތާތަކެއްގެ ތެރޭގައި ތިބާގެ ޢަމަލުތައް ހުރިގޮތާމެދު ފިކުރު ކޮށްލަން ވަގުތުކޮޅެއް ހުސްކޮށްލާށެވެ. މީހުންގެ ވާހަކަ ދެއްކުން، ޓީވީ ނުވަތަ އިންޓަރނެޓް ހެޔޮގޮތުގައި ނޫންގޮތަކަށް ބޭނުން ކުރުން، ބޭކާރުގޮތުގައި ވަގުތު ހޭދަކުރުން ނުވަތަ ނަމާދު ވަގުތުން ފަސްކުރުން އަދި މި ނޫންވެސް މިފަދަ ބައެއް ކަންކަން ކުރެވިފައިވޭތޯ ބަލާށެވެ! ﷲ އެކަމަކުން ނުރުއްސަވާ ކަމެއް ކުރެވިފައިވާނަމަ އެއިން ކޮންމެ ފަހަރަކު ﷲ ސުބްހާނަހޫ ވަތަޢާލާ ހިތުގެ ވަށައިގެން ފަށަލައެއް ލައްވައެވެ. އަދި މިކަން ދިގުދެމިގެން ދިޔަވަރަކަށް އީމާންކަން ބަލިކަށިވަމުންދާނެއެވެ. ކީރިތި ޤުރުއާނުގައި ﷲ ވަޙީ ކުރައްވާފައިވާ ފަދައިންނެވެ.\n﴿كَلَّا ۖ بَلْ ۜرَانَ عَلَىٰ قُلُوبِهِم مَّا كَانُوا يَكْسِبُونَ﴾ [سورة المطففين ١٤]\nމާނައީ: “ހަމަހިލާ އެހެންނަކުން ނުވާނެއެވެ. އަދި ކީއްހެއްޔެވެ؟ އެއުރެން ހޯދައިއުޅުނު عمل ތަކުގެ ސަބަބުން އެއުރެންގެ ހިތްތަކުގައި ދަބަރުޖަހާފައިވެއެވެ.”\nހަމަހިމޭންތަނެއްގައި އިށީނދެ ﷲ ތަޢާލާ ތިބާއަށް ދެއްވި ނިޢުމަތްތަކާމެދު ވިސްނާ ފިކުރު ކުރާށެވެ. ތިބާގެ ޞިއްޙަތާއި، އަނބިދަރިންނާއި، ތިބާގެ ތަޢުލީމާއި، ރިޒްޤާއި، އިސްލާމްކަމުގެ ނިޢުމަތާއި، އެތައް މިލިއަން ބައެއްގެ ތެރެއިން ތިބާއަށް އެއިލާހު ދެއްވި ހާލަތާއި، މަގުމަތީގެ ބަދަލުގައި ހިޔާވެހިކަމުގެ ގޮތުގައި ދެއްވި ގެތަކާއި، ފިނިކަމުގެ ބަދަލުގައި ދެއްވި ހޫނުކަމާއި، ޞަދަޤާތް ކުރުމުގެ ތަނަވަސްކަން ލިބިފައި ވުމާއި، އެހެންމީހުންގެ ގާތަށް ސަލާން ޖަހަން ދާން ނުޖެހުމާއި، އަދިވެސް ގުނާ ޢަދަދު ނުކުރެވޭ ކިތަންމެ ނިޢުމަތެއް ﷲ ކޮންމެ ދުވަހަކު ދެއްވާފައިވާކަން ތަޞައްވަރު ކުރާށެވެ. ތިބާ ލޯބިވާ މީހުންނާ ދުރުގައިވުމުން ކަންތައް ވާނެގޮތް އިޙްސާސް ކޮށްލާށެވެ. އަދި ތިބާއަކީ ފެނުމުން މަޙްރޫމްވެފައިވާ މީހަކަށް ވީނަމަ ކަންތައްވާނެގޮތް ސިފަކޮށްލާށެވެ. ނުވަތަ ބޮޑު ބައްޔެއްގައިވާ މީހާގެ ޙާލަތު ތަޞައްވުރަށް ގެންނާށެވެ. ނުވަތަ ތިމާގެ އެއްވެސް އެހީތެރިޔަކު ނެތްނަމަ ހާލަތު ހުންނާނެ ގޮތް އިޙްސާސް ކޮށްލާށެވެ. މި ކަންކަން ތިބާއަށް ފުރިހަމަ ގޮތުގައި އެނގި އިޙުސާސްވުމުން، ﷲ ތިމާއަށް ދެއްވި ނިޢުމަތް ހަނދާންވެ، އަޅުކަމުގައި ހީވާގިކަން އަންނާނެއެވެ.\nތަނެއްގައި އިށީނދެ ތިބާ މަރާ ބައްދަލުކުރާ ވަގުތުގައި ކަންތައް ހުނާނެގޮތް ތަޞައްވަރު ކޮށްލާށެވެ. ތިބާ އެތަނެއްގައި ބާއްވާފައި ޖަނާޒާއަށް ތައްޔާރުކޮށް، ތިބާގެ ފޭރާން ހުދު ކަފުނަށް ބަދަލުކޮށް ތިބާ ހިނަވައި ކަންތައް ކުރާއިރު ތިބާއަށް އެއްވެސް ކަމެއް ކުރުމުގެ ބާރު ލިބިގެންނެއް ނުވާނެއެވެ. އެންމެ ކުޑަމިނުން ތިބާގެ އައުރަ އެހެން މީހުންގެ ކިބައިން ނިވާކޮށްލުމުގެ އަމިއްލަ ބާރެއްވެސް ތިބާއަކަށް ނުވާނެއެވެ. އެ ހުރިހާ ކަމެއް ކުރާނީ ހިނަވާ މީހުންނެވެ. ތިބާގެ އެއްވެސް ކަމެއް އަމިއްލަ ނަފްސަށްވެސް ކޮށް ނުދެވޭނެއެވެ. އެއް ދުވަހެއްގައި ތިބާ ލައި އުޅުނު ހެދުމަކީ އެދުވަހުން ތިބާގެ ޙައްޤަކަށް ނުވާނެއެވެ. ހުދު ކަފުނެއް ފިޔަވައެވެ. އެ ދުވަހަކީ ތިބާގެ ހުރިހާ އެއްޗެއް ގޭގައި ބަހައްޓާފައި ދާން ޖެހޭ ދުވަހެވެ. ތިބާގެ އާއިލާ މީހުން އެ ވަގުތު ތިބާގެ ގާތުގައި ތިއްބަސް ތިބާ ވަޅަކަށް ލާފައި އެމީހުންވެސް ދާނީއެވެ. ދެން ތިބާ އާއެކު ވާނީ ހަމަ އެކަނި ތިބާގެ ޢަމަލުތަކެވެ. ކުރި ނަމާދުތަކެވެ. ޛިކުރުތަކެވެ. ހިފި ރޯދައެކެވެ. މިނޫންވެސް ކުރި ހެޔޮ ޢަމަލުތަކެވެ.\nފަތިސް ނަމާދަށް ގަޑިއެއްގެ އިރު ނުވަތަ 40 މިނެޓް ކުރިން ހޭލާށެވެ. އެއީ ﷲ ސުބްހާނަހޫ ވަތަޢާލާ ދުޢާ އިޖާބަކުރައްވާ ވަޤުތެއްކަމުގައި ލައްވާފައިވާ ވަޤުތެކެވެ. އަބޫ ހުރައިރާ رضي الله عنه ގެ އަރިހުން ރިވާވެގެންވެއެވެ. ރަސޫލާ ﷺ ހަދީޘް ކުރެއްވިއެވެ.\n((يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ يَقُولُ: مَنْ يَدْعُونِي، فَأَسْتَجِيبَ لَهُ مَنْ يَسْأَلُنِي فَأُعْطِيَهُ، مَنْ يَسْتَغْفِرُنِي فَأَغْفِرَ لَهُ)) [رواه البخاري ومسلم]\nމާނައީ: “އަހަރެމެންގެ ރައްބު تبارك وتعالى، ކޮންމެ ރެއަކު ރޭގަނޑުގެ ތިންބައިން ފަހުބަޔަށް ވެފައިވަނިކޮށް ދުނިޔޭގެ އުޑަށް ފައިބާވޮޑިގަންނަވައެވެ. އެއިލާހު ވަޙީކުރައްވައެވެ. ތިމަންއިލާހަށް ދުޢާކުރަނީ ކާކުހެއްޔެވެ. ފަހެ އެމީހެއްގެ ދުޢާ އިޖާބަކުރައްވާނަމެވެ. ތިމަން އިލާހު ޙަޟްރަތުން އެދެނީ ކާކުހެއްޔެވެ. ފަހެ އެމީހަކަށް ދެއްވާނަމެވެ. ތިމަން އިލާހު ޙަޟްރަތުން ފާފަފުއްސެވުމަށް އެދި ދަންނަވަނީ ކާކުހެއްޔެވެ. ފަހެ އެމީހެއްގެ ފާފަ ފުއްސަވާދެއްވާނަމެވެ.”\nކަން މިހެން ހުރި އިރު އެވަޤުތުގައި ނަމާދުކޮށް އެކަލާނގެ ހަޟްރަތައް ދުޢާ ކުރާށެވެ. ތިބާގެ އިޙްސާސްތައް އެއިލާހުގެ ޙަޟްރަތަށް ބަންޑުންކޮށްލާށެވެ. ބުނާށެވެ. “އޭ ﷲ! އަހަރެންގެ ހިތް ހަރުވަނީއެވެ. އަހަރެންގެ ހިތް ހަރުވަނީއެވެ. އަހަރެންގެ އީމާންކަން ބަލިކަށި ވަނީއެވެ.” އެ ވަޤުތުގައި ގިނައިން އިސްތިޣްފާރު ކުރުން ގިނަކުރާށެވެ. ﷲ ސުބްހާނަހޫ ވަތައާލާ ތިބާގެ އީމާންކަން ވަރުގަދަކުރައްވާ ހިތުގެ ވަށައިގެންވާ ފަށަލަ އުފުއްލަވާފާނެތެވެ. އެއިރުން ތިބާައަށް ރޭގަނޑުގެ ދަމުނަމާދު (ތަހައްޖުދް) ކުރުމުގެ ތައުފީޤު ދެއްވަފާނެއެވެ. އެއީ ތިބާ ހޭލުމުގެ ކުޑަ ވަގުތުކޮޅެއް ކުރިން ހޭލައިގެން އެތައް ސަވާބާއި އަޖުރު ހާސިލު ކުރެވޭނެ ކަމެކެވެ. އެވަގުތު ނިދީގައި ބޭކާރު ކުރަންވީ ކީއްވެ ހެއްޔެވެ؟\nދީނީ ދަރުސްތައް އަޑުއަހާށެވެ. ނުވަތަ އެނޫންވެސް ފައިދާ ކުރަނިވި އެއްޗެއް ބަލާށެވެ. ދީނީ ފޮތްތައް ހޯދައިގެން ކިޔާށެވެ. ދީނީ ލިޔުންތައް ކިޔާށެވެ. ތިބާގެ ހިތުގެ ވަށައިގެން ލެވިފައިވާ ފަށަލަ ފިލާނެފަދަ ދީނީ ލިޔުންތައް ކިޔާށެވެ. އެކަމާމެދު ހިތާމަކުރަން ނީންނާށެވެ. އެކަމަށް އެކަށީގެންވާ ފިޔަވަޅު އަޅާށެވެ. ﷲ ތިބާއަށް ކަންކަން ކުރަންވީ ގޮތުގެ މަގު ތަނަވަސް ކޮށްދެއްވާނެއެވެ. އީމާންކަމަކީ އިތުރުވެ މަދުވާ އެއްޗެކެވެ. މި ކަންކަމަށް ވިސްނައިގެން އުޅޭނަމަ ތިބާއަކީ ކާމިޔާބު ލިބިގެންވާ މީހަކަށް ވާނެއެވެ. ޝައިޠާނާ ތިބާއަށް ވަސްވާސް ދޭނަމަ އަމިއްލަ ނަފްސަށް ބުނާށެވެ. “އަހަރެންނަށް ނުބައި ވަސްވާސްދޭން ތީ ކާކު ހެއްޔެވެ؟ ކަލެއަކަށް ތިކަމެއް ނުވާނެއެވެ.” ޝައިޠާނާގެ ކެހިވެރި ރޭވުންތަކުން ސަލާމަތް ކުރައްވާތޯ އަބަދުވެސް ދުޢާކުރާށެވެ!


Amaazakah vee Zuvaanunnah furusathuthah hoadhaidhinun: Minister Shahid - vNews.mv\nރައީސްގެ އަމާޒަކަށްވީ ޒުވާނުންނަށް ފުރުސަތުތައް ހޯދައިދިނުން: ޝާހިދު\nރިފާޢަތު Male' | 20 February 2021, 18:43\nރައީސް އިބްރާހީމް މުހައްމަދު ސޯލިހު ވެރިކަމަށް ވަޑައިގެން އެންމެ ބޮޑު އިސްކަމެއްދެއްވީ ރާއްޖޭގެ ޒުވާނުންނަށް ފުރުސަތުތައް ހޯއްދަވައިދެއްވުން ކަމަށް ފޮރިން މިނިސްޓަރ އަބްދުﷲ ޝާހިދު ވިދާޅުވެއްޖެއެވެ.\nމިނިސްޓަރ ޝާހިދު މިހެން ވިދާޅުވީ "މޯލްޑިވްސް އިންޑިޔާ ޕާޓްނަރިންގ އިން ދަ ޑިވެލޮޕްމަންޓް އޮފް ޔޫތް އެންޑް ސްޕޯޓްސް" އިވެންޓުގައި ދެއްކެވި ވާހަކަފުޅުގައެވެ.\nމި ރަސްމިއްޔާތުގައި ވާހަކަ ދައްކަވަމުން މިނިސްޓަރ ވިދާޅުވީ ރައީސް އިބްރާހީމް މުހައްމަދު ސޯލިހުގެ ސަރުކާރު ފެށިގެންއައީ ހަށިހެޔޮ ދުޅަހެޔޮ އީދަކާއެކުގައި ކަމަށާއި އެ ކުޅިވަރުތައް މުޅި ރާއްޖޭގައި ކުޅެމުންދިޔައީ އީދަކާއެކުގައި ކަމަށެވެ.\nރައީސުލްޖުމްހޫރިއްޔާގެ އެންމެ ބޮޑު އަމާޒަކަށްވީ ރާއްޖޭގެ ޒުވާނުންނަށް ފުރުސަތުތައް ހޯދައިދިނުމާ ރާއްޖޭގެ އާބާދީއަކީ ހަށިހެޔޮ ދުޅަހެޔޮ އާބާދީއަކަށް ހެއްދެވުން ކަމަށާއި އެގޮތުން އެމަނިކުފާނު ފެއްޓެވި މަސައްކަތްތަކުގެ ހެޔޮ ނަތީޖާ މިހާރު ފެންނަމުންދާ ކަމަށްވެސް މިނިސްޓަރ ޝާހިދު ވިދާޅުވިއެވެ.\nއޭގެ ތެރޭގައި ސިންތެޓިކް ޓްރެކް ދަނޑު ހުޅުވިގެންދިޔަ ދުވަސް އަޅުގަނޑު ހަނދާނުގައި އެބަހުރި. އެދުވަހު ރައީސުލްޖުމްހޫރިއްޔާ މިތަނަށް ވަޑައިގެން ދުވާ ޓްރެކް އިފްތިތާހުކޮށްދެއްވި ކޮށްދެއްވުމުގަ ރާއްޖޭގެ ކުޅިވަރުތަކަށް ލޯބިކުރައްވާ އެކިއެކި ފަރާތްތަކުން ދެއްކެވި ވާހަކަތައް އަޅުގަނޑު ހަނދާނުގައި އެބަހުރި."\nޔޫތު މިނިސްޓްރީން ރާއްޖޭގެ ކުޅިވަރުގެ ދާއިރާއަށް ކުރައްވާ މަސައްކަތްތަކަށް އަލިއަޅުއްވާލައްވާ ވާހަކަ ދައްކަވަމުން މިނިސްޓަރ ވިދާޅުވީ ކޮންމެ ދޮޅު މަހެއްގެ ތެރޭގައި ރާއްޖޭގެ ކޮންމެވެސް ހިސާބެއްގައި ދަނޑެއް ޔޫތު މިނިސްޓްރީން ހަދަމުންދާ ކަމަށެވެ. އެގޮތުން ރާއްޖޭގެ 60 އަށްވުރެ ގިނަ ރަށެއްގައި ކުޑަކުދިންގެ ޕާކު ހަދާކަމަށާއި އަދި 66 ރަށެއްގައި ކަސްރަތު ކުރާ އައުޓްޑޯ ޖިމްގެ މަސައްކަތްވެސް ކުރިއަށްދާ ކަމަށް މިނިސްޓަރ ވިދާޅުވިއެވެ.\nއަދި މި މަސައްކަތް ކުރުމުގައި ރާއްޖެއިން ބޭރުން ހޯދަންޖެހޭ އެހީތެރިކަން ފޮރިން މިނިސްޓްރީން އަންނަނީ ހޯދައިދެމުންކަން ފާހަގަކުރައްވާ މިނިސްޓަރ ވިދާޅުވީ މިއަދު ފާހަގަކުރަމުންމިދަނީ އިންޑިއާގެ ޚާރިޖީ ވަޒީރު ޑރ. ސުބްރަމާނިއަމް ޖަޔަޝަންކަރް ރާއްޖެ ވަޑައިގަތުމުން އިންޑިއާއިން ރާއްޖެއަށް ވެދެއްވާ އެހީތެރިކަން ކަމަށެވެ.\nރާއްޖޭގެ ޚާރިޖީ ވަޒީރު އަބްދުﷲ ޝާހިދު ޚާރިޖީ ސިޔާސަތު ރާއްޖޭގައި ހުންނަ އިންޑިއާގެ ހައި ކޮމިޝަން އިންޑިޔާ ރާއްޖެ މިނިސްޓްރީ އޮފް ފޮރިން އެފެއާޒް ސިޔާސީ


ގޮއިދޫ ސްކޫލް އިސްނަގައިގެން ބަޔޮސްފިއަރ ރިޒާވްގައި ހިމެނޭ ބައެއް ތަންތަން ސާފުކޮށްފި\nއ-ވޮއިސް 21 ފެބްރުއަރީ 2021\nގޮއިދޫ ސްކޫލްގެ ދަރިވަރުންނާއި ޓީޗަރުންނާއި ބެލެނިވެރިން އިސްނަގައިގެން ގޮއިދޫ ސްޕޯޓްސް އެންޑް ޔޫތު ޑިވެލޮޕްމަންޓް އާއި ކައިޓު ގްރޫޕު ގުޅިގެން ބ. އަތޮޅު ބަޔޮސްފިއަރ ރިޒާވްގައި ހިމެނޭ އިންނަފުއްޓާއި ދޮރުކަނޑުހުރާ ސާފުކުރުމުގެ ޕްރޮގްރާމެއް ހިންގައިފިއެވެ.\nގޮއިދޫ ސްކޫލްގެ 42 ދަރިވަރުންނާއެކު ހިންގި މި ޕްރޮގްރާމްގައި ދޮރުކަނޑުހުރައިން ގިނަ އަދަދެއްގެ ޕްލާސްޓިކް ހޮވައި ސާފުކޮށް އެތަނުގައި ވަނީ ރުއްގަސް އިންދާފައެވެ. މީގެ އިތުރުން މިދިޔަ ހަފްތާގައި ގޮއިދޫ އަތޮޅުގައި އޮންނަ ފަޅުރަށެއް ކަމުގައިވާ އިންނަފުށިވެސް ވަނީ ސާފުކޮށްފައެވެ.\nގޮއިދޫ ސްކޫލްގެ ޕްރައިމަރީ ޓީޗަރ އަލްފާޟިލާ ޝައުފާ ޝަފީގް، ބައެއް މީޑިއާ ތަކަަށް މައުލޫމާތު ދެއްވަމުން ވިދާޅުވީ މިއީ ޕާރލޭ އިން މިއަހަރު ފެށި ”ޕާރލޭ އެއަރ ޗެލެންޖް“ގައި ސްކޫލުން ބައިވެރިވެ އެ ޗެލެންޖަށް ޕޮއިންޓް ހޯދުމަށްޓަކައި ކުރިއަށް ގެންދިޔަ ހަރަކާތްތަކެއް ކަމަށެވެ.\nޝައުފާ ވިދާޅުވީ ގިނައިން ޕޮއިންޓް ލިބެނީ މިކަހަލަ ޕްރޮގްރާމްތައް ކުރިއަށް ގެންދިޔުމުން ކަމަށެވެ. އަދި ވަކިވަރަކަށް ޕޮއިންޓް ލިބުމުން ޕާރލޭއިން ހާއްސަ އިނާމެއް ލިބޭ ކަމަށްވެސް ޕާރލޭއިން ގޮއިދޫ ސްކޫލަށް ކަނޑައަޅާފައިވާ ފޯކަލް ޕޮއިންޓް، ޝައުފާ ވިދާޅުވިއެވެ.\nމީގެކުރިންވެސް ޕާރލޭއާއި ގުޅިގެން 5221 ކިލޯގެ ޕްލާސްޓިކް ފުޅި ފޮނުވާފައިވާނޭ ކަމަށް އޭނާ ވިދާޅުވިއެވެ.\n”މިފަދަ ޗެލެންޖެއްގައި ބައިވެރިވުމުގެ މަޤުސަދަކީ ދަރިވަރުންގެ ހިތުގައި ތިމާވެށްޓަށް ލޯބިޖައްސައި، ރާއްޖެއިން ޕްލާސްޓިކް ނައްތާލުމަށް ކުރާ މަސައްކަތުގައި ސްކޫލް ބައިވެރިވުން އަދި ޕްލާސްޓިކް ސައްޙަ ގޮތުގައި ނައްތާލުން“ ޝައުފާ\nޕްރޮގްރާމް ހިންގުމަށް ފައިސާ ހޯދުމުގެ ގޮތުން ހުކުރުދުވަހު ވަނީ ސައިކަލް ދޮވުމުގެ ހަރަކާތެއްވެސް ހިންގާފައެވެ. ކޮންމެ ހަރަކާތެއްގައިވެސް ކުދިންނާއި ބެލެނިވެރިންގެ ފުރިހަމަ އެއްބާރުލުމާއި ބައިވެރިވުން ލިބޭ ކަމަށާއި މިފަދަ އިތުރު ޕްރޮގްރާމްތައް ކުރިއަށް އޮތްތަނުގައިވެސް ކުރިއަށް ގެންދިއުމަށް ހަމަޖެހިފައިވާކަމަށް ޝައުފާ ވިދާޅުވިއެވެ.\nއަރުޝީފަށް ނެގީ 21/02/2021 18:30\nއެންމެފަހުން އަޕްޑޭޓްކުރީ 21/02/2021 18:30\nމަރިޔަމް ޝާހިދާ 22 މިނެޓު ކުރިން\nމަރިޔަމް ޝާހިދާ 33 މިނެޓު ކުރިން


Dhivehi galu vadi'ehge kulhadhaana masahkaiy qaumehge Bodu...\nރިޕޯޓު - ދިވެހި ގަލު ވަޑިއެއްގެ ކުޅަދާނަ މަސައްކަތް\nދިވެހި ގަލު ވަޑިއެއްގެ ކުޅަދާނަ މަސައްކަތް ޤައުމެއްގެ ބޮޑުވަޒީރުގެ އަތްޕުޅަށް!\nއެ މަސައްކަތުގައި 10 އަހަރު ހޭދަކޮށްފައިވޭ\nގުޅީގައި ތާނަ އަކުރުން "ދިވެހިރާއްޖެ" ލިއެފައިވޭ\nކ. މާލެ9ޖޫން 2019 | އާދީއްތަ 16:42 16,331\nއިމްރާން ހަދާފައިވާ ގުޅިއެއް ރައީސް ސޯލިހު ބޮޑުވަޒީރު މޯދީއަށް ހަދިޔާ ކުރައްވަނީ - ޓްވިޓަރ\nދިވެހި ކާބަފައިންނަކީ ވަރަށް މަސައްކަތްތެރި ފަންނުވެރި ބައެކެވެ. ދިވެހިންގެ ސަޤާފަތާއި އާދަކާދަ ދައްކުވައިދޭ ފަދަ ފަންނުތައް ދަމަހައްޓަމުން އައި ބައެކެވެ. އެފަދަ މަސައްކަތްތަކުގައި މޭސްތިރިންގެ ގޮތުގައި ފާހަގަކޮށްލެވޭ ބައެކެވެ. ކާބަފައިންގެ ޒަމާނުގައި ލިއެލާ ޖެހުމާއި، އެކިބާވަތުގެ ވަޑާމުގެ މަސައްކަތާއި، ހިރިގަލުގެ މަސައްކަތްތަކުގައި ކުޅަދާނަ މާހިރުން ތިބިކަން ކާބަފައިން ދޫޫކޮށް ގޮސްފައިވާ ތަރިކައަށް ބަލާލުމުންވެސް ހާމަވެއެވެ. ނަމަވެސް ކާބަފައިންގެ އެ ހުނަރާއި ފަންނު އަންނަން އޮތް ޖީލުތަކަށް ފެންނާނެ ގޮތަށް އެ މަސައްކަތްތައް ދެމެހެއްޓުމަށް މަސައްކަތް ކުރަނީ ކިތައް މީހުންތޯއެވެ؟\nމާލެއަށް އުފަން އުމުރުން 34 އަހަރުގެ މުހައްމަދު އިމްރާނަކީ އެ އަޒުމުގައި މަސައްކަތް ކޮށް، ކާބަފައިންގެ ސަޤާފަތާއި ތަރިކަ ދެމެހެއްޓުމުގެ މަސައްކަތް ތަކުގައި އުސް ހަރުފަތަަކަށް ވާސިލުވެފައިވާ މީހެކެވެ. އެ މަސައްކަތުގައި 10 އަހަރު ހޭދަކޮށްފައިވާއިރު، އެ މަޤްސަދުގައި އިމްރާން އުފެއްދި އަމިއްލަ ފަރުދުންގެ ވިޔަފާރިއެއް ކަމަށްވާ "ޤަދީމީ ކަލެކްޝަން" މިވަނީ ދިވެހިން ހައިރާން ކޮށްލާފައެވެ. "ގަލުވަޑި"އެއްގެ ގޮތުގައި ފާހަގަވެފައިވާ އިމްރާން އަކީ ގަލާއި މުރަކަ ފަދަ ތަކެތި ބޭނުންކޮށްގެން ދިވެހިވަންތަ، ދިވެހި ސަޤާފަތާ ގުޅޭ ފަރުމާތައް ވުޖޫދަށް ގެންނަ ކުޅަދާނަ ފަރާތެކެވެ.\nޤަދީމީ ކަލެކްޝަންގެ އުފެއްދުންތައް ތައްޔާރު ކުރަނީ\nއިމްރާންގެ މި މަސައްކަތް މިވަނީ ރާއްޖޭގެ ކަނޑު ފަހަނައަޅައިގޮސް، އަވައްޓެރި އިންޑިއާއާ ހަމައަށްވެސް ފޯރާފައެވެ. އެގޮތުން އިންޑިއާގެ ބޮޑުވަޒީރު ނަރެންދްރަ މޯދީ ރާއްޖެއަށް ކުރެއްވި ރަސްމީ ދަތުރުފުޅުގައި ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ ދިވެހިވަންތަ ގޮތަކަށް އިމްރާން އުފައްދާފައިވާ "ގުޅި"އެއް ހަނދާނެއްގެ ގޮތުން ބޮޑުވަޒީރު މޯދީއަށް އަރުވާފައެވެ.\nއެ ގުޅި އުފެއްދުމަށްޓަކައި ދިވެހި "ސޭންޑް ސްޓޯން" އެއް ތައްޔާރު ކުރުމަށް ދޮންވެއްޔާއި, އުވައާ ބޭނުންކޮށްގެން އިމްރާން ވަނީ "އުވަގާ" އުފައްދާފައެވެ. އެއަށްފަހު ގުޅިއެއްގެ ބައްޓަމަށް އެ ފަރުމާ ކުރުމަށްފަހު އެވޭލާ ޒަމާނުގައި ބޭނުންކުރާފަދަ ޕެޓާރންއެއް ބޭނުންކޮށްގެން ގުޅީގައި ކަނޑާ ނަގައި، ކުރެހުމެއް ހަދާފައިވާއިރު، ތާނަ އަކުރުން "ދިވެހިރާއްޖެ" ލިއެފައި އޮވެއެވެ.\nއެކަމާ ގުޅޭގޮތުން "ރާއްޖެއެމްވީ" އަށް މައުލޫމާތުދެމުން އިމްރާން ބުނީ، ރައީސް އޮފީހުން ސްޓޮކެއްގެ ގޮތުން ދޭތެރެ ދޭތެރެއިން އިމްރާންގެ މަސައްކަތްތައް ގަންނަ ކަމަށާއި، އިމްރާންގެ މަސައްކަތެއް ބޮޑުވަޒީރު މޯދީއަށް އެރުއްވިކަން އެނގުމުން ވަރަށް ބޮޑު ޝޮކެއް ލިބިގެން ދިޔަ ކަމަށާއި، އެހާމެ އުފާވި ކަމަށެވެ.\nއިމްރާންގެ މަސައްކަތް ފުޅާވެ، ރިޒޯޓުތަކުންވެސް އޭނާގެ އުފެއްދުންތައް ގަންނައިރު، އިމްރާން ވަނީ އެ މަސައްކަތް އެހެން މީހުންނަށް ދަސްކޮށްދިނުމުގެ މަސައްކަތްވެސް ފުޅާ ދާއިރާއެއްގައި ފަށާފައެވެ. އެގޮތުން މިނިސްޓްރީ އޮފް އާރޓްސް ކަލްޗަރ އެންޑް ހެރިޓޭޖާއި، މަޓީއާ ގުޅިގެން އިމްރާން ވަނީ މި މަސައްކަތް ދަސްކޮށްދިނުމަށް "ސަޤާފީ ގަލުވަޑާން ކޯސް" ގެ ނަމުގައި 10 ކުދިން ތަމްރީނު ކުރުމުގެ އަމަލީ މަސައްކަތްތައް ފަށާފައެވެ. ޖޫންމަހު ފެށޭ މި ކޯސްގެ ޒަރިއްޔާއިން ގިނަ ބަޔަކަށް އެ މަސައްކަތް ދަސްކޮށްދިނުމަކީ ކޯހުގެ މަޤުސަދު ކަމަށް އިމްރާން ބުންޏެވެ.\nގަދީމީ ކަލެކްޝަންގެ ބައެއް އުފެއްދުންތައް އުފައްދަނީ\nއިމްރާންގެ ހުވަފެނަކީ މި މަސައްކަތް ވީހާވެސް ގިނަ ބަޔަކަށް ދަސްކޮށްދީ ކާބަފައިންގެ ސަޤާފަތާއި ތަރިކަ ދިރުވާ އާލާކުރުމެވެ. އަދި އަންނަން އޮތް ޖީލުތަކަށް ކާބަފައިންގެ ކުޅަދާނަ ފަންނާއި ފުނޫނު ފޯރުކޮށްދިނުމެވެ. ކޮންމެއަކަސް ރާއްޖޭގެ ގަލުވަޑިއެއްގެ ކުޅަދާނަ މަސައްކަތް މިވަނީ އެންމެ ފަހުން ޤައުމެއްގެ ބޮޑުވަޒީރެއްގެ އަތްޕުޅަށްވެސް އަރުވާފައެވެ.\nކޮމާންޑާސް ކޮންފަރެންސް 2020 ކާމިޔާބުކަމާއެކު ނިންމާލައިފި\nއާއްމުންނަށް ބޭނުން ކުރެވޭ ގޮތަށް ހުޅުމާލޭގެ ދެ ފިޔަވަހި ގުޅޭ ސަރަހައްދުގައި ޗެނަލް ޕާކެއް ހަދަނީ\n4 ދިވެހިންނާއި އެކު ދަތުރުކުރަމުންދަނިކޮށް ގެއްލުނު ލޯންޗް ފެނިއްޖެ


Raavaigen hingaa kuhthah madhu kurumugai Raajje fail vehjje Raavaigen hingaa kuhthah madhu kurumugai Raajje fail vehjje\nރާވައިގެން ހިންގާ ކުށްތައް މަދު ކުރުމުގައި ރާއްޖެ ފެއިލްވެއްޖެ\nއެސްޑީޖީގެ 16 ވަނަ ލަނޑު ދަނޑިން ރާއްޖެއަށް ހާސިލުވި މިންވަރު ދައްކައިދޭން ޓްރާންސްޕޭރެންސީ އިންޓަނޭޝަަނަލްގެ ރިޕޯޓްގައި ޝާއިއުކޮށްފައިވާ ޕައިޗާޓެއް\nގައުމުތަކުން ބަލައިގެންފައިވާ ސަަސްޓެއިނަލްބް ޑިވެލޮޕްމެންޓް ގޯލްސް 'އެސްޑީޖީ' ( ދެމެހެއްޓެނިވި ތަރައްގީގެ ލަނޑުދަނޑިތައް)ކުގެ ތެރެއިން އެއް ލަނޑު ދަނޑި ކަމަށްވާ ނަހަމަގޮތުގައި ފައިސާގެ މުއާމަލާތްތައް ކުރުން ހުއްޓުވުމާއި އެފަދަ ކަންކަމުގެ ސަބަބުން ގެއްލޭ މުދާ އަނބުރާ ހޯދުމާއި ރާވައިގެން ހިންގާ ހުރިހާ ބާވަތެއްގެ ކުށްތައް މަދު ކުރުމުގައި ރާއްޖޭން ނާކާމިޔާބު ވެފައިވާ ކަމަށް ޓްރާންސް ޕޭރެންސީ އިންޓަނޭޝަނަލް ( ޓީއައި) އިންބުނެފި އެވެ.\nއެސްޑީޖީގެ 16 ވަނަ ނަމްބަރުގައި ހާސިލު ކުރަން ކަަނޑައަޅާފައިވާ ލަނޑު ދަނޑިއަކީ ފައިސާގެ މުއާމަލާތްތައް ކުރުމާއި މަދު ކުރުމާއި ގެއްލޭ މުދާ އަނބުރައި ހޯދުމާއި ރާވައިގެން ހިންގާ ހުރިހާ ބާވަތެއްގެ ކުށްތައް މަދުކުރުން ހިމެނެއެވެ. އަދި ރިޝްވަތު ދިނުމާއި ހިފުން ހުއްޓުވުމާއި ރައްޔިތުންނަށް ފަސޭހައިން މައުލޫމާތު ލިބޭނެ އިންތިޒާމް ހަމަޖެއްސުން ވެސް އޭގެ ތެރޭގައި ހިމެނެއެވެ.\nޓީއައިން އާއްމު ކުރި ރިޕޯޓެއްގައި ބުނެފައި ވަނީ އެސްޑީޖީގެ 16.4 ގައިވާ ނަހަމަ ގޮތުގައި ފައިސާގެ މުއާމަލާތްތައް ކުރުން ހުއްޓުވުމާއި ގެއްލޭ ފައިސާއާ މުދާ އަނބުރާ ހޯދުމާއި ރާވައިގެން ހިންގާ ކުށްތައް މަދުކުރުމުގައި ރާއްޖެއަށް ހާސިލު ކުރެވިފައި ވަނީ 41 ޕަސެންޓް ކަމަށެވެ. އަދި 16.5 ގައިވާ ހުރިހާ މާނައެއްގައި ރިޝްވަތު ދިނުމާއި ލިބިގަތުން ހުއްޓުވުމުގައި ރާއްޖެއަށް ހާސިލުވެފައި ވަނީ 33 ޕަސެންޓް ކަމަށް ވެސް ރިޕޯޓްގައި ބުނެފައި ވެއެވެ.\nރިޕޯޓްގައި ބުނެފައިވާ ގޮތުން 16 ވަނަ ލަނޑު ދަނޑީގައި ހާސިލު ކުރަން ބުނެފައިވާ ކަންތައްތަކުގެ ތެރެއިން ރާއްޖޭން އެންމެ ރަނގަޅަށް ސްކޯ ކޮށްފައި ވަނީ 16.10 އިންނެވެ. އެއީ ރައްޔިތުންނަށް ފަސޭހައިން މައުލޫމާތު ލިބިދިނުމުގެ ދާއިރާއިންނެވެ.\nތިޓްރާންސްޕޭރަންސީން ތީކޮންބައެއްކަމެއް އޮޅިފައެއްނުވޭ ކަލޭމެންނަށް ފަންޑުކުރަނީ ކޮންބައެއްކަންވެސް އިނގޭ، އެވެރިންދޭ ލާރިކޮޅުގެ ދަވިވެތިކަމުގައި ދީނާއި ޤައުމަށް ކިތަންމެބޮޑު ދެރައެއްވެސްދޭން ކަލޭމެން ތިޔަތިބީ ތައްޔާރަށް. ތިޔައީ މިޤައުމާއި ދީން ހަލާކުކޮށްލަން ބަޔަކު ކުރަމުންދާ ފިކުރީ ހަނގުރާމައިގެ ބައިވެރިން.\nތިޔަމާކުސްއަހަރުމެން ނައްހެއު ކޮންމެގޮތކައްއޮތަސް..ތީ މިޤައުމައް ބޭނުން ޕޭރަންޓުނެއްނޫން...އަހަރުމެން ނިބުނަނީ ވަރައްސާފުކޮން..މިތަނުގަ ތިޔަގޮތައް ގެވެށި ފުރައްސާރަކުރާ ކޮންމެމީހަކައް އަހަރުމެންގެ ހުރި ނުލަފާކަން ދަށްކާލާނަމޭ...\nތީ އެއުޅޭ ޔާމީން ރަޝީދު މަރާލީމާ އައި ބަދަަލެއް ކަމަށްބެލެވޭ. ތިޓްރާންޕޭރެންސީ ވެގެން ތިޔުޅޭ ބައިގަނޑަކީ ކީއްކުރާ ބައެއްކަން އެބަ އިނގޭ. އެސޮރުވެސް މަރާލީމާ ވ.ދެރަވޭ އަހަރެމެންވެސް. އެކަމަކު ދީނަށް ފުރައްސާރަކުރީމަ ދޭނެ އެއްވެސް އަދަބެއް އަޅާނެ ފިޔަވަޅެއް ބަކަރިކޮށިން ހަދާ އެއްވެސް ޤާނޫނެއްގައި ލިޔެފައި ނެތީމަ މިއުޅޭ ހުރިހާ ޕޭރެންސީންގެ ޓްރާންސްޕޭރެންސީކަން އެބަހާމަވޭ.


Dhuvaafaru rayyithunnah agenda19 kashavaru kohdhenee goathi: Nasheed\nދުވާފަރު ރައްޔިތުންނަށް އެޖެންޑާ19 ކަށަވަރު ކޮށްދެނީ ގޯތި: ނަޝީދު\nއަތޮޅުގެ ކައުންސިލް ދަށަށް އަތޮޅުގެ ރަށްތައް ބަދަލު ކުރައްވާނެ ކަމަށް ވިދާޅުވި\nކ. މާލެ 20 މާރޗް 2019 | ބުދަ 04:13 1,574\nކުރީގެ ރައީސް ނަޝީދު ރ. ދުވާފަރު ރައްޔިތުންނާއި ބައްދަލުކުރައްވާ ވަހާކަ ދައްކަވަނީ - ރައީސް އޮފީސް\nރ. ދުވާފަރުގެ ރައްޔިތުންނަށް އެޖެންޑާ 19 މެދުވެރިކޮށް ގޯތި ކަމަށަވަރު ވެގެންދާނެ ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nދުވާފަރުގައި މިހާރު ދިރިއުޅެމުންދަނީ ކުރިން ރ. ކަނދޮޅުދޫގައި ދިރިއުޅެމުންދިޔަ ރައްޔިތުންނެވެ. ދެހާސްހަތަރު ވަނަ އަހަރުގެ ޑިސެމްބަރު 26 ވަނަ ދުވަހު ސުނާމީ އަރާ ކަނދޮޅުދޫގައި މީހުންނަށް ދިރިނޫޅެވޭ ވަރަށް އެ ރަށް ހަލާކުވެގެންދިޔައެވެ. އެއަށްފަހު އެ ރަށު ރައްޔިތުން ދިރިއުޅެމުން ގެންދިޔައީ ވަގުތީ ހިޔާގައެވެ. އޭގެ ފަހުން ރ. ދުވާފަރު ތަރައްޤީކޮށް ކަނދޮޅުދޫ ރައްޔިތުން ދުވާފަރަށް ބަދަލުކުރެވިގެންދިޔައެވެ.\nމި ރަށު ރައްޔިތުންގެ މިހާރު ވެސް ކުރަމުންދަނީ އެންމެ ޝަކުވާއެކެވެ. އެއީ ފަޅު ރަށެއްގެ ގޮތުގައި މިހާރު އޮތް، ކަނދޮޅުދޫގައި ރަށްވެހިކަން އޮތުމާއި ބޯހިޔާވަހިކަމުގެ ފުރުސަތު ދުވާފަރުން ލިބެންނެތުމެވެ.\nރ. އަތޮޅަށް ކުރައްވަމުން ގެންދަވާ ކެމްޕޭން ޖަލްސާގެ ތެރެއިން ރ. ދުވާފަރުގައި އަންގާރަ ދުވަހުގެ ރޭ ވާހަކަ ދައްކަވަމުން ނަޝީދު ވިދާޅުވީ އެޖެންޑާ އިން ފާހަގަވާ އައިޓަމަކީ ލާމަރުކަޒު ކުރުން ކަމަށެވެ. ރ. އަތޮޅަކީ ޤަދީމީ ރަށްތައް ގިނަ އަތޮޅެއްކަން ފާހަގަކުރައްވައި ނަޝީދު ވިދާޅުވީ އެ އަތޮޅަކީ މަސްވެރިކަން ޒަމާނުއްސުރެން ރަނގަޅު އަތޮޅެއް ކަމަށެވެ. ރ އަތޮޅުގެ މުއްސަނދިކަމަކީ ދުނިޔޭގެ ތާރީހުގައި ފެންނަން އޮތް ހަޤީޤަތެއް ކަމަށް ނަޝީދު ވިދާޅުވިއެވެ.\nތަރައްޤީގެ މަސައްކަތް ހިނގާނެ ބާރުވެރިކަމާއި ފައިސާ އެޖެންޑާ19 އިން ކަށަވަރުވެގެން ދާނެކަން ފާހަގަކުރައްވާ ނަޝީދު ވިދާޅުވީ ދަތުރުފަތުރުކުރުމުގެ ނިޒާމުން ރިސޯޓުތަކާއި ރަށްތައް ގުޅުވައިދެވޭނެ ކަމަށެވެ.\nމިހާރު ދުވާފަރަށް ބަލާލުމުން އެންމެ އުފާވާ ކަމަކީ ރަށުގައި މީހުން އިތުރަށް އާބާދުވެ އިޤްތިސާދު ބިނާވަމުން ދިޔުން ކަމަށް ނަޝީދު ވިދާޅުވިއެވެ. ދުވާފަރަކީ ރ. އަތޮޅުގައި އޮތް "ވަރުގަދަ ރަށެއް" ކަމަށް ނަޝީދު ވިދާޅުވިއެވެ. ރ. އަތޮޅުގެ ކައުންސިލް ދަށަށް އެ އަތޮޅުގެ ރަށްތައް ބަދަލުކުރައްވާނެ ކަމަށް ވެސް ނަަޝީދު ވިދާޅުވިއެވެ.


Club Youth Star in Avahtterinnah Roadha Hadhiyaa Bahaifi | ungoofaaru.com\nބަނޑޭރިގަނޑު/ޚަބަރު/ކުލަބު ޔޫތު ސްޓާރ އިން އަވައްޓެރިންނަށް ރޯދަ ހަދިޔާ ބަހައިފި\nކުލަބު ޔޫތު ސްޓާރ އިން އަވައްޓެރިންނަށް ރޯދަ ހަދިޔާ ބަހައިފި\nމުނާޒު މުޙައްމަދު4މެއި 2019\n0 279 މިނެޓެއް ނުވަނިސް ކިޔާލެވޭ\nކުލަބު ޔޫތު ސްޓާރ އިން އަވައްޓެރިންނަށް ރޯދަ ހަދިޔާ ބެހުން\nކުލަބު ޔޫތު ސްޓާރ އިން އެ ކުލަބުގެ މަރުކަޒުގެ އަވައްޓަރި ގެތަކަށް ރޯދަ ހަދިޔާ ބަހައިފިއެވެ. ކުރިއަށް އޮތް ރަމަޟާން މަހާ ދިމާކޮށް ކުލަބުން ރޯދަ ހަދިޔާ ބަހާފައި ވަނީ ކުލަބު ޔޫތުސްޓާރގެ މަރުކަޒު ވަށައިގެންވާ6ގެއަކަށެވެ. މި ހަރަކާތް ކުރިއަށް ދިޔައީ މިއަދުގެ ހަވީރުގެ ވަގުތެއްގައެވެ.\nކުލަބު ޔޫތުސްޓަރގެ ފަރާތުން އުނގޫފާރު.ކޮމް އަށް މަޢުލޫމާތު ދެއްވަމުން ކުލަބުގެ ނައިބު ރައީސް މުޙައްމަދު ޢަބްދުއް ޝަކޫރު ވިދާޅުވީ މި ރޯދަ ހަދިޔާ އަކީ ކުލަބު މަރުކަޒު ވަށައިގެންވާ ގޭތަކުން މަގުމަތި ކުނި ކަހާ އިރު، މަގުގެ، ކުލަބު މަރުކަޒަށްވީ ފަޅިވެސް ކުނިކަހާ ސާފުކޮށް ބަލަހައްޓަމުންދާތީ އެކަމުގެ އަގު ވަޒަންކުރުމުގެ ގޮތުން ދިން ހަދިޔާއެކެވެ.\nއެގޮތުން ކޮންމެ ގެޔަކަށް ވެސް ބިސް ކޭހަކާއި، ވިޔާ ބަސްތާ އަކާއި، ގެރިކިރު، އަލަނާސި ދަޅުގެ އިތުރުން އަދިވެސް ރޯދައަށް ބޭނުންވާ އިތުރު އައިޓަމްތައް ކުަލަބުން ވަނީ ހަދިޔާކޮށްފައެވެ. މި އަހަރުގެ ރަމަޟާން މަހުގެ ފުރަތަމަ ދުވަކީ އަންނަ ހޯމަ ދުވަހެވެ.\nރޯދަ ހަދިޔާ ކުލަބް ޔޫތު ސްޓަރ\nއޮޑިޝަން ބާއްވާ އެންމެ ރަނގަޅު 10 ބައިވެރިން ހޮވައިފި\nއުފާ ރޯދަ ކުއިޒް 1440 މާދަމާ ފެށޭނެ


Igthisaadhee gothun kurierun hoadheynee kanduthakun: Raees\nޕްރޮގްރާމް ރަސްމީކޮށް އިފްތިތާޙުކޮށްފައި ވަނީ މި ކަމަށްޓަކައި\nއިގްތިސާދީ ގޮތުން ކުރިއެރުން ހޯދޭނީ ކަނޑުތަކާ ރަޙުމަތްތެރި އާދަތަކެއްގެ ތެރެއިން: ރައީސް\n17 ޑިސެމްބަރ 2020 - 15:54:37\nދިވެހިންނަށް އިގްތިސާދީ ގޮތުން ކުރެއެރުންތައް ހާސިލު ކުރެވޭނީ، އަދި ކުރަންވާނީ ވެސް، ކަނޑުތަކާ ރަހުމަތްތެރި އާދަތަކެއްގެ ތެރެއިން ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރާއްޖޭގެ ކަނޑުފަޅުތަކާއި ކަނޑުތަކުގެ ދިރުން ހިމާޔަތްކޮށް، ރައްކާތެރިކުރުމަށް ދިވެހި ސަރުކާރުން ކުރަމުންދާ މަސައްކަތްތަކުގެ ދަށުން ބްލޫ ޕްރޮސްޕެރިޓީ ކޯލިޝަންއާ ގުޅިގެން "ނޫ ރާއްޖެ"، ޕްރޮގްރާމް އިފްތިތާހުކުރުމަށް "ވާޗުއަލް"ކޮށް ބޭއްވި ހަފުލާގައި ވާހަކަދައްކަަވަމުން ރައީސް ވިދާޅުވީ، ދިވެހިންގެ ދިރިއުޅުމުގެ ހުރިހާ ކަމަކާއި، ޤައުމުގެ އިޤްތިސާދާއި ކަނޑުފަޅުތަކާ އޮތް ގުޅުމުގެ މުހިންމުކަމަަށެވެ.\nކަނޑުފަޅުތަކުގެ ދިރުންތައް ހިމާޔަތްކުރުމަށް ނުކުޅެދިއްޖެ ހާލަތެއްގައި، ސިއްހަތާއި، ދިރިއުޅުމާއި، އިގްތިސާދު ވެސް ސަލާމަތްކުރުމުގެ ފުރުސަތު ގެއްލިދާނެ ކަމަށް އެ މަނިކުފާނު ވިދާޅުވިއެވެ.\nއޭގެ އިތުރުން، ނޫ އިގްތިސާދެއް ބިނާކޮށް، ތިމާވެއްޓާ ރަޙުމަތްތެރި އަދި ދެމެހެއްޓެނިވި ގޮތްތަކެއްގެ މަތިން ތަރައްގީއާއި ކުރިއެރުން ހޯދައިދިނުމަށް ސަރުކާރުން ކުރަމުންދާ މަސައްކަތްތަކަށް ވެސް އެ މަނިކުފާނުގެ ވާހަކަފުޅުގައި އަލިއަޅުއްވައިލެއްވިއެވެ.\nކަނޑުތަކާއި ފަޅުތަކުގެ ސަލާމަތާއި ރައްކާތެރިކަން ކަށަވަރުކުރުމަށް ސަރުކާރުން ބްލޫ ޕްރޮސްޕެރިޓީ ކޯލިޝަނާއެކު އެއްބަސްވުމެއްގައި ސޮއިކޮށްފައިވަނީ އ.ދ. ގެ 74 ވަނަ އާންމު މަޖިލީހުގައި ތަގުރީރު ކުރެއްވުމަށް ރައީސް ސޯލިހް އެމެރިކާގެ ނިއުޔޯކަށް ކުރެއްވި ދަތުރުފުޅުގައެވެ.\n“ނޫ ރާއްޖެ" ޕްރޮގްރާމް ކުރިއަށް ގެންދިޔުމަށް ހަަމަޖެހިފައިވަނީ މިއަހަރުން ފެށިގެން 2024 ވަނަ އަހަރާއި ހަމަޔަށް ފަސް އަހަރުގެ މުއްދަތަކަށެވެ.\nއެ ޕްރޮގްރާމްގެ ދަށުން ގިނަ ހަރަކާތްތަކެއް ހިންގުމަށް ވަނީ ރާވާފައެވެ. މީގެ ތެރޭގައި ރާއްޖޭގެ ކަނޑުފަޅުގެ ދުޅަހެޔޮކަމުގެ ހާލަތު ދެނެގަތުމުގެ ގޮތުން ކުރާ ދިރާސާތަކާއި، އެންމެ ދެމެހެއްޓެނިވި ގޮތެއްގައި ކަނޑުފަޅުން ނަފާ ހޯދާނެ ގޮތާގުޅޭ ސިޔާސަތުތައް އެކުލަވައިލުމާއި، އެންމެ ކާމިޔާބުކަމާއެކު ކަނޑުފަޅުގެ ދިރުންތައް ހިމާޔަތްކޮށް ރައްކާތެރިކުރެވޭނެ ގޮތްތައް ހޯދާނެއެވެ.\nމި ޕްރޮގްރާމް މެދުވެރިކޮށް، ނޫ އިގްތިސާދެއް ބިނާކުރުމުގައި ޤުދުރަތީ ދިރުންތައް ދެމެހެއްޓޭނެގޮތަކަށް ސިޔާސަތުތައް އެކަށައަޅައި ކުރިއަށް ދިއުމުގައި ބޭނުންކުރާނެ މެރިޓައިމް ސްޕޭޝަލް ޕްލޭންތައް އެކުލަވައިލުމާއި، ރާއްޖޭގެ ކަނޑުގެ ސަރަހައްދުގެ 20 އިންސައްތައަކީ ހިމާޔަތްކޮށްފައިވާ ސަރަޙައްދުތަކެއްގެ ގޮތުގައި ކަނޑައެޅުމަކީ ސަރުކާރުގެ މަގްސަދެކެވެ.\nރައީސް އޮފީސްއެންވަޔަރަމެންޓް މިނިސްޓްރީއެންވަޔަރަންމަންޓަލް ޕްރޮޓެކްޝަން އޭޖެންސީފިޝަރީޒްފިޝަރީޒް މިނިސްޓްރީ


Idhikolhuge ihthijaaj - ha meehaku hayyarukohfi! | Jazeera\tއިދިކޮޅުގެ އިހްތިޖާޖް - ހަ މީހަކު ހައްޔަރުކޮށްފި! - Jazeera\nއިދިކޮޅުގެ އިހްތިޖާޖް - ހަ މީހަކު ހައްޔަރުކޮށްފި!\nމުޙައްމަދު އަފްޒަލް January 7, 2021 604 views0\nއިދިކޮޅުން މިއަދު ކްރިމިނަލް ކޯޓް ސަރަހައްދުގައި ކުރިއަށްގެންދާ އިހްތިޖާޖުގެ ތެރެއިން ހަ މީހަކު ހައްޔަރުކޮށްފިއެވެ.\nކްރިމިނަލް ކޯޓް ސަރަހައްދުގައި އިދިކޮޅުން އިހްތިޖާޖް ކުރަމުންގެންދަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ޝަރީއަތް އެ ކޯޓުގައި ކުރިއަށް ދާ ވަގުތާއި ދިމާކޮށެވެ. އެގޮތުން، ރައީސް ޔާމީންގެ މަނީ ލޯންޑަރިންގ އަދި ރިޝްވަތު ގަބޫލު ކުރުމުގެ ދައުވާގެ އަޑުއެހުން ކްރިމިނަލް ކޯޓުގައި މިއަދު ކުރިއަށް ދިޔަ ވަގުތު އެމަނިކުފާނަށް ތާއީދުކުރާ ގިނަ ބަޔަކު އެ ސަރަހައްދުގައި އެއްވެފައި ތިއްބެވެ.\nމި މީހުން އެއްވެފައިވަނީ ރައީސް ޔާމީން މިނިވަން ކުރުމަށް ގޮވާލާ ޕޯސްޓަރު ތަކާއި ޕީޕީއެމްގެ ދިދަވެސް ހިފައިގެންނެވެ. އެގޮތުން، ރައީސް ޔާމީން ބޭއިންސާފުން ޖަލަށް ލެވިފައިވާ ކަމަށާއި އެމަނިކުފާނާއި ދެކޮޅަށް ކުރިއަށް ގެންދަނީ ސިޔާސީ ޝަރީއަތެއް ކަމަށްބުނެ އަޑުއުފުލާފައިވެއެވެ.\nމި އިހްތިޖާޖް ތަކުގެ ތެރެއިން ފުލުހުން ވަނީ ހަ މީހަކު ހައްޔަރުކޮށްފައެވެ. މައުލޫމާތު ލިބޭ ގޮތުގައި ހައްޔަރު ކުރެވުނު މީހުންގެ ތެރޭގައި ޕީޕީއެމްގެ ތިން ކައުންސިލް މެންބަރުންވެސް ހިމެނެއެވެ.\nމިއަދު ކްރިމިނަލް ކޯޓުގައި ކުރިއަށް ގެންގޮސްފައިވަނީ ރ.ފުއްގިރި ކުއްޔަށް ދޫކުރުމުގެ މައްސަލައިގައި މަނީ ލޯންޑަރިންގ އާއި ރިޝްވަތަށް މަގުފަހިވާފަދަ އަމަލެއް ހިންގާފައިވާކަމަށް ތުހުމަތުކުރެވިގެން ކޮށްފައިވާ ދައުވާގެ އަޑުއެހުމެވެ.